টেনে ধরা হচ্ছে কুরিয়ার সার্ভিসের লাগাম ( !) | দৈনিক ভোলার বাণী\nটেনে ধরা হচ্ছে কুরিয়ার সার্ভিসের লাগাম ( !)\nটেনে ধরা হচ্ছে দেশের কুরিয়ার সার্ভিসের লাগাম। কিছু কুরিয়ার সার্ভিসের বিরুদ্ধে অবৈধ মালপত্র পরিবহন করা ও অর্থ পাচারের অভিযোগ ওঠে সরকারের বিভিন্ন মহলে। সরকারের ডাক ও টেলিযোগাযোগ মন্ত্রণালয়ে বিভিন্ন গোয়েন্দা সংস্থার প্রতিবেদনে দেওয়া হয় এমন তথ্য। কুরিয়ার সার্ভিসের কারণে প্রাচীন আমলের ডাক সার্ভিস হিমশিম খাচ্ছে প্রতিযোগিতায়। এখন কুরিয়ার সার্ভিসের কার্যক্রমকে জবাবদিহির আওতায় আনতে চাইছে সরকার। এ জন্য একটি লাইসেন্সিং কর্তৃপক্ষ গঠন করা হবে। পাঁচ সদস্য বিশিষ্ট ওই কমিটির চেয়ারম্যান থাকবে। কেউ কুরিয়ার সার্ভিস চালু করতে চাইলে অবশ্যই আবেদন করতে হবে কর্তৃপক্ষের কাছে। আবেদন যাচাই-বাছাই শেষে তিন মাসের মধ্যে সংশ্নিষ্টকে লাইসেন্স প্রদান করা হবে। এ জন্য নতুনভাবে ডাক আইন প্রণয়ন করছে সরকার। ডাক ও টেলিযোগাযোগ এবং তথ্যপ্রযুক্তি মন্ত্রণালয় এ-সংক্রান্ত খসড়া প্রস্তুত করেছে। বিভিন্ন মন্ত্রণালয়ের মতামত নেওয়া হচ্ছে। শিগগির আইনটি অনুমোদনের জন্য মন্ত্রিসভায় পাঠানো হতে পারে বলে সংশ্নিষ্ট সূত্রে এ তথ্য জানা গেছে।\nখসড়া আইনে বলা হয়েছে, লাইসেন্স ফি, চার্জ ও কমিশন নির্ধারণ করবে সরকার। এই আইনের অধীনে প্রণীত বিধিমালা অমান্য করলে মেইলিং অপারেটর বা কুরিয়ার সার্ভিস প্রতিষ্ঠানের দণ্ড ও শাস্তির বিধান থাকবে। সরকার একটি জাতীয় কুরিয়ার সার্ভিস নীতি তৈরি করবে। রাষ্ট্র ও জনগণের জন্য হুমকিস্বরূপ কোনো দ্রব্যাদি গ্রহণ, পরিবহন, বিতরণ করলে ওই মেইলিং অপারেটর বা কুরিয়ার সার্ভিস প্রতিষ্ঠানের বিরুদ্ধে আইনগত ব্যবস্থা নেওয়া হবে। রাষ্ট্রের নিরাপত্তার স্বার্থে আইন-শৃঙ্খলা রক্ষাকারী বাহিনী, শুল্ক্ক কর্তৃপক্ষ, লাইসেন্সিং কর্তৃপক্ষের কর্মকর্তাদের উপস্থিতিতে কুরিয়ার দ্রব্যাদি বহনকারী যানবাহনের গতিরোধ করতে পারবে। যারা এই আইন ও বিধির শর্ত মেনে আবেদন করবেন না, কুরিয়ার প্রতিষ্ঠানের লাইসেন্স পাবেন না তারা। তবে আবেদনকারীকে ৩০ দিনের মধ্যে লাইসেন্স না দেওয়ার কারণ লিখিত আকারে জানানো হবে। শর্ত ভঙ্গ করলে লাইসেন্সিং কর্তৃপক্ষ কুরিয়ার প্রতিষ্ঠানের লাইসেন্স বাতিল করতে পারবে। তবে ১৫ দিন সময় দিয়ে কারণ দর্শানোর নোটিশ দিয়ে শুনানির যুক্তিযুক্ত সুযোগ দেওয়া হবে। আরও বলা হয়, দেশের যেসব স্থানে ডাকসেবা প্রতিষ্ঠিত হয়েছে, সেইসব স্থানে ডাকসেবা প্রদানের জন্য কোনো কর্মকর্তা-কর্মচারী\nপ্রাপকের কাছ থেকে ব্যক্তিগতভাবে লাভবান বা সুবিধা গ্রহণ ছাড়া সেবা প্রদান করবেন। জল, স্থল ও আকাশপথে প্রাপকের কাছে ডাক পৌঁছানো হবে। অন্ধ, বধির, প্রতিবন্ধী, অটিস্টিকসহ বিশেষায়িত চাহিদাসম্পন্ন ব্যক্তিদের জন্য বিশেষ প্রকৃতির শিক্ষাসামগ্রী ডাক অধিদপ্তর বিনামূল্যে গ্রহণ, পরিবহন ও বিতরণ করবে। এ-সংক্রান্ত একটি নীতিমালা প্রণয়ন করবে সরকার।\nডাক গ্রহণকালে গ্রহণকারীর সামনেই মোড়কীকরণ করে প্রেরককে ঘোষণাপত্র দিতে হবে- এতে আইনে নিষিদ্ধ কোনো পণ্য নেই। মেইলিং অপারেটর বা কুরিয়ার সার্ভিস প্রতিষ্ঠানের নিয়ন্ত্রণের জন্য গঠিত লাইসেন্সিং কর্তৃপক্ষ ডাক ও টেলিযোগাযোগ বিভাগের প্রশাসনিক আওতাধীন একটি পৃথক সংস্থা হিসেবে গঠিত হবে। এই সংস্থার কার্যক্রম কর্মপরিধি বিধি দ্বারা নির্ধারিত হবে। সরকার এই আইনের আওতায় মেইলিং অপারেটর বা কুরিয়ার সার্ভিস প্রতিষ্ঠানের মেইলিং সেবা ব্যবসা পরিচালনার শর্তবলি আরোপ করবে।\nআইনে আরও বলা হয়, নতুন ব্যবসায়িক প্রচেষ্টার অংশ হিসেবে পোস্টশপ, ই-কমার্স, অ্যাড্রেস ডাটাবেজসহ অন্য কোনো ডাটাবেজ চালু, বাণিজ্যিক সুবিধার্থে দেশি-বিদেশি প্রতিষ্ঠানের সঙ্গে লেনদেন বিনিময় ও আন্তঃবিনিময় করতে পারবে। রেমিট্যান্স ট্রান্সফার সেবা, ব্যাংকিং সেবা, ডাক জীবন বীমা এককভাবে প্রদান করতে পারবে।\nডাক দ্রব্যাদি বলতে অভ্যন্তরীণ ও আন্তর্জাতিকভাবে ডাকযোগে পাঠানো বাণিজ্যিক ও অবাণিজ্যিক ডাক দ্রব্যাদি অর্থাৎ পোস্ট কার্ড, মুদ্রিত কোনো বার্তা, পাণ্ডুলিপি, ব্যক্তিগত বা দাপ্তরিক বা অন্য যে কোনো ধরনের মোড়ক, সাধারণ চিঠিপত্র, রেজিস্টার্ড চিঠিপত্র, নিউজ পেপার, অভ্যরীণ ও আন্তর্জাতিক পার্সেল, বীমা সার্ভিস, ভ্যালু পেয়েবল সার্ভিসেস, মানি অর্ডার, জিইপি, ইএমএস, লজিস্টিকস সেবা, ডকুমেন্টস সার্ভিস, পার্সেল সার্ভিস, ডেলিভারি সার্ভিস, এক্সপ্রেস সার্ভিস, বিশেষায়িত ও প্রিমিয়ার পোস্ট সার্ভিস এবং সরকার ঘোষিত ডাক বোঝানো হয়েছে।


অর্থনৈতিক রিপোর্টার | প্রকাশের সময় : ৯ নভেম্বর, ২০১৯, ৮:৩৫ পিএম\nপিপলস লিজিং অ্যান্ড ফিন্যান্সিয়াল সার্ভিসেসকে অবসায়ন না করে বর্তমান পদ্মা ব্যাংকের ন্যায় পুনর্গঠনের দাবি জানিয়েছেন আমানতকারীরা। এছাড়া অন্য যে কোনো উপায়ে ব্যক্তি আমানতকারীদের সঞ্চয় ফেরত দেয়ার দাবি জানিয়েছেন আমানতকারীরা। আমানতকারীদের পক্ষে কাউন্সিলের আহবায়ক মো. আনোয়ারুল হক বলেন, আমাদের মধ্যে একজন ইতিমধ্যে হৃদরোগে আক্রান্ত হয়ে মারা গেছেন। একজন ক্যান্সার আক্রান্ত ব্যক্তি টাকার অভাবে চিকিৎসা করতে পারছেন না। আর তারা টাকা নিয়ে অন্যত্র ব্যবসা করছেন। এটা হতে পারে না। বাংলাদেশ ব্যাংকের সঠিক তদারকির অভাবেই আজ সবাইকে সর্বশান্ত হতে হয়েছে বলে মনে করেন তিনি।\nশনিবার (৯ নভেম্বর) রাজধানীর গুলশানের একটি হোটেলে ‘পিপলস লিজিং অ্যান্ড ফাইন্যান্স কোম্পানিতে আমানতকারীদের কাউন্সিল’ ব্যানারে সংবাদ সম্মেলন করা হয়। অনুষ্ঠানে এ সব দাবি জানানো হয়। কাউন্সিলের আহবায়ক মো. আনোয়ারুল হকসহ সংবাদ সম্মেলনে আরও উপস্থিতি ছিলেন প্রশান্ত কুমার দাস, রানা ঘোষ, কামার আহমেদ, সামিয়া বিনতে মাহবুব, আবু নাসের বখতিয়ার, ড. নাশিদ কামাল প্রমুখ।\nএর আগে আমনতকারীরা বাংলাদেশ ব্যাংকের গভর্নর ফজলে কবির ও অর্থমন্ত্রী আ হ ম মুস্তফা কামালের সঙ্গে এ বিষয়ে সাক্ষাত করেন। দু’জনেই আমানতকারীদের টাকা ফেরত দেয়ার বিষয়ে আশ্বাস দিলেও তাতে সন্তুষ্ট হননি ভুক্তভোগীরা। যার পরবর্তীতে শনিবার তারা প্রধানমন্ত্রীকে উদ্দেশ্য করে এ সংবাদ সম্মেলনের আয়োজন করেন। সংবাদ সম্মেলনে প্রধানমন্ত্রী, অর্থমন্ত্রী ও বাংলাদেশ ব্যাংকের গভর্নরের দৃষ্টি আকর্ষণ করে তিনটি দাবি জানানো হয়। দাবিগুলো হচ্ছে- পিপলস লিজিং অ্যান্ড ফিন্যান্সিয়াল সার্ভিসেসকে অবসায়ন না করে পুনর্গঠন (রি-কনস্ট্রাকশন) অথবা অন্য যেকোনো উপায়ে ব্যক্তি আমানতকারীদের কষ্টার্জিত সঞ্চয় দ্রæত ফেরত দিতে হবে। চলতি বছরের ৩১ ডিসেম্বরের মধ্যে ব্যক্তি আমানতকারীদের অর্থ ফেরতের ব্যবস্থা করতে হবে। এছাড়া অবিলম্বে পিপলস লিজিংয়ের সঙ্গে জড়িত দোষীদের আইনের আওতায় এনে শাস্তির ব্যবস্থা করা। বিশেষ করে তারা যাতে বিদেশে পালিয়ে যেতে না পারে সে জন্য তাদের বিদেশ যাওয়ায় নিষেধাজ্ঞা, তাদের সম্পত্তি ও ব্যাংক হিসাব জব্দ করা।\nসংবাদ সম্মেলনে আমানতকারীদের পক্ষে লিখিত বক্তব্য তুলে ধরেন কাউন্সিলের প্রধান সমন্বয়কারী মোহাম্মদ আতিকুর রহমান আতিক। প্রধানমন্ত্রীর হস্তক্ষেপ কামনা করে আতিক বলেন, আমরা মনে করি বাংলাদেশের ব্যাংক ও আর্থিক প্রতিষ্ঠানের শৃঙ্খলা ফিরিয়ে আনতে প্রধানমন্ত্রীর হস্তক্ষেপ প্রয়োজন। তিনি বলেন, আমাদের টাকা লুট করে পিপলস লিজিংয়ের পরিচালকসহ অন্যান্যরা আরাম-আয়েশি জীবন-যাপন করছে, বিদেশে গিয়ে সেকেন্ড হোম বানাচ্ছে। এ সরকার মুক্তিযুদ্ধের চেতনার সরকার, শেখ হাসিনার সরকারের আমলে এমন দুর্নীতি তিনি কখনওই প্রশ্রয় দেবেন না বলে আমাদের দৃঢ় বিশ্বাস। আমরা আশাবাদী, প্রধানমন্ত্রীর যুগান্তকারী সিদ্ধান্ত আমাদের মতো অসহায় আমানতকারীদের জীবন বাঁচাবে এবং বাংলাদেশের ব্যাংকিং ও আর্থিক প্রতিষ্ঠানে শৃঙ্খলা ফিরে আসবে।\n‘বাংলাদেশ ব্যাংকের ভূমিকা রহস্যজনক’ বলেও মন্তব্য করেন আতিক। তিনি বলেন, পিপলস লিজিংয়ের অনিয়ম ও দুর্নীতির ফলে এখন আমানতকারীরা টাকা পাচ্ছে না। অন্যদিকে বাংলাদেশ ব্যাংক প্রতিষ্ঠানটিকে অবসায়নের পথে নিয়ে হাজার হাজার আমানতকারীকে অনিশ্চয়তার পথে ঠেলে দিচ্ছে। পিপলস লিজিংয়ের এ অবস্থার কারণে বাংলাদেশের অন্যান্য ব্যাংক ও নন-ব্যাংকিং খাত বিপদের মুখে পড়েছে। বাংলাদেশ ব্যাংকের রহস্যজনক ভূমিকার কারণে বর্তমান সরকারের ভাবমূর্তিও নষ্ট হচ্ছে এবং সাধারণ জনগণ ব্যাংক ও লিজিং কোম্পানিতে তাদের আমানতের টাকা রাখতে ভয় পাচ্ছে। বাংলাদেশ ব্যাংক সঠিক নজরদারি ও সঠিক তদারকি না করার কারণে পিপলস লিজিংয়ের পরিচালকরা অনিয়ম ও দুর্নীতি করার সুযোগ পেয়েছে।


টিকা দেয়নি দিল্লি, ইলিশ দিচ্ছে না ঢাকা: আনন্দবাজার - BIJOY TIMES\nভারতের সঙ্গে বাংলাদেশের বর্তমান সম্পর্কের অবস্থা নিয়ে একটি প্রতিবেদন প্রকাশ করেছে ভারতের পশ্চিমবঙ্গের প্রভাবশালী দৈনিক আনন্দবাজার পত্রিকা। সেই প্রতিবেদনে তারা দাবি করেছে, বাংলাদেশকে করোনার টিকা দেয়নি দিল্লি তাই এবার বাংলাদেশ থেকে ইলিশ যাচ্ছে না ভারতে।\nবিডি২৪লাইভ-এর পাঠকদের সুবিধার্থে আনন্দবাজারের প্রতিবেদনটি হুবহু তুুলে ধরা হল- ভারতের প্রধানমন্ত্রী নরেন্দ্র মোদী ও তার পররাষ্ট্র মন্ত্রণালয়ের বহু বিজ্ঞাপিত ‘ভারত-বাংলাদেশ সোনালি অধ্যায়’-এর রং এই মুহূর্তে যথেষ্ট ফিকে। বাংলাদেশের প্রায় ১৬ লাখ মানুষ ভারতীয় করোনা প্রতিষেধকের প্রথম ডোজ নিয়ে বসে রয়েছেন।সময় পেরিয়ে গেছে।\nভারত জানাচ্ছে, আপাতত ভ্যাকসিনের আর একটি ডোজও পাঠানো সম্ভব নয়। ঢাকা সূত্রের বক্তব্য, বিষয়টি নিয়ে ক্ষোভ আর চাপা থাকছে না সে দেশে। যার সরাসরি প্রতিফলন দেখা যাচ্ছে বাঙালির প্রিয় মাছ ইলিশ প্রসঙ্গে। দীর্ঘদিন ধরেই ভারতে ইলিশ রফতানিতে নিষেধাজ্ঞা রয়েছে বাংলাদেশের।\nতা সত্ত্বেও গত বছর জামাইষষ্ঠীর সময়ে পশ্চিমবঙ্গে দু’ হাজার টন ইলিশ রফতানিতে ছাড়পত্র দিয়েছিল হাসিনা সরকার। কিন্তু এ বছর পশ্চিমবঙ্গের পাতে পড়েনি পদ্মার ইলিশ। বিশেষজ্ঞদের মতে, এমন সরলীকরণ করাটাও ঠিক হবে না যে প্রতিশ্রুত টিকা পাঠানো হয়নি বলেই ইলিশ রফতানি বন্ধ থাকল। কিন্তু এটাও ঠিক, দু’পক্ষের সম্পর্ক এতটাই আড়ষ্ট হয়ে গেছে, ইলিশ-কূটনীতির আবহাওয়াটাই আর নেই।\nপ্রসঙ্গত, ভারত-বাংলাদেশ সম্পর্কের ওঠাপড়ায় ইলিশ এক কূটনৈতিক প্রতীকও বটে। এর আগে স্থলসীমান্ত চুক্তি সই করতে মুখ্যমন্ত্রী মমতা বন্দ্যোপাধ্যায় যখন ঢাকায় গিয়েছিলেন, ইলিশ নিয়ে কিছুটা রসিকতার ঢংয়ে বাংলাদেশের প্রধানমন্ত্রী শেখ হাসিনার সঙ্গে কথা হয়েছিল তার। ভোজের তালিকায় ইলিশের পঞ্চপদ দেখে মমতা হাসিনাকে প্রশ্ন করেছিলেন, কেন তারা ইলিশ আটকে রেখেছেন? হাসিনার জবাব ছিল, “তিস্তার পানি এলেই মাছ সাঁতার কেটে চলে যাবে ওপারে!\nPrevious Article পরিবারের সদস্যদের মধ্যে অস্বাভাবিক ও অবাধ যৌনতার কারণে প্রাণ গেল চারজনের\nNext Article নতুন রহস্যঃ ফুটবলারের স্ত্রী স্মৃতি থেকে আজকের পরীমনি


মত-মতান্তর ৫ সেপ্টেম্বর ২০২১, রোববার\nআফগান পরিস্থিতিতে অচলাবস্থা ও উত্তেজনা বাড়ছে। কয়েক দফা ঘোষণা দিয়েও সরকার গঠন করতে পারছেনা সদ্য ক্ষমতাসীন তালেবান গোষ্ঠী। এদিকে প্রাথমিক পর্যায়ে আন্দোলনের মাঠে দেখা যাচ্ছ আফগান নারীদের। হেরাতের পর কাবুলেও হয়েছে বিক্ষোভ। আহমাদ শাহ মাসুদের নর্দার্ন অ্যালায়েন্স পানশির উপত্যকায় সশস্ত্র প্রতিরোধ গড়ছে, যার পেছনে আছে বিদায়ী আফগান সরকারের ভাইস প্রেসিডেন্ট সালেহ। আর তালেবান-পাকিস্তান ঘনিষ্টতায় দুশ্চিন্তা বাড়ছে ভারতের।\n'আমেরিকান সৈন্য পূর্ণ প্রত্যাহার হলেই সরকার গঠন করবে তালেবানরা', এমন ঘোষণার পটভূমিতে ৩০ আগস্ট শেষ মার্কিন সৈন্য আফগান মাটি ছাড়লে শুক্রবার (৩ আগস্ট) জুমার নামাজের পর সরকার গঠনের ঘোষণা দিয়েছিল তালেবানরা। কিন্তু শুক্র এবং পরের দিন শনিবারও (৪ আগস্ট) তালেবানদের সরকার গঠিত হয় নি। বরং পানশিরে যুদ্ধ আর নারীদের আন্দোলনে উতপ্ত হচ্ছে পরিস্থিতি।\nতালেবানরা মহিলাদের 'ওয়ার্ক ফ্রম হোম'-এর সুযোগ দিলেও আতঙ্ক কাটেনি। ভয়ে দেশ ছাড়তে চাইছেন আফগানিস্তানের প্রায় ২৫০ মহিলা বিচারক।\nদেশের ভেতরের মতো আন্তর্জাতিক ও আঞ্চলিক ক্ষেত্রেও তালেবান নিয়ন্ত্রিত আফগান পরিস্থিতির নানা মাত্রা উন্মোচিত হচ্ছে। আফগানিস্তানে তালেবান গোষ্ঠীর উত্থানে দক্ষিণ এশিয়ার আঞ্চলিক ক্ষমতা বিন্যাসে ভারত যথেষ্ট বেকায়দায় পড়েছে আর পাকিস্তান চলে এসেছে সুবিধাজনক অবস্থানে। তালেবান-পাকিস্তানের মধ্যকার ঘনিষ্টতা ক্রমশ বাড়তে থাকায় ভারতের দুশ্চিন্তা বাড়ছে। কারণ, আগে থেকেই তালেবান-চীন নৈকট্যের বিষয়টি ভারতের চিন্তা বাড়িয়ে রেখেছে।\nক্ষমতাচ্যুত আশরাফ গণির সরকার ছিল অপেক্ষাকৃত ভারত-ঘেঁষা এবং আফগানিস্তানে রয়েছে ভারতে বিশাল বিনিয়োগ এবং অসংখ্য চলমান প্রজেক্ট। ভারত গত দুই দশকে চার শতাধিক সামাজিক-অর্থনৈতিক এবং বড় বড় অবকাঠামো প্রকল্পে ৩০০ কোটি ডলারেও বেশি বিনিয়োগ করেছে। শিক্ষা, স্বাস্থ্য, ক্রীড়া, সাংস্কৃতিক উন্নয়নে ডজন ডজন প্রকল্প ছাড়াও, দিলারাম-জারাঞ্জ মহাসড়ক নামে ২১৮ কিমি দীর্ঘ গুরুত্বপূর্ণ একটি সড়ক তৈরি করে দিয়েছে ভারত। কাবুলে নতুন আফগান পার্লামেন্ট ভবনটিও তৈরি করেছে তারা।\nভারতের এইসব অর্থনৈতিক স্বার্থ ছাড়াও নিরাপত্তা এবং ভূ-রাজনৈতিক স্বার্থের জন্য আফগানিস্তানের গুরুত্ব অপরিসীম। ফলে কাবুলের ক্ষমতায় পালাবদলে ভারত শুধু জটিল সঙ্কটেই নিপতিত হয়নি, আন্তর্জাতিক ও আঞ্চলিক পরিসরে যথেষ্ট কোণঠাসাও হয়ে পড়ছে। ফলে অনেক দেশ আফগানিস্তানের ভবিষ্যৎ নিয়ে উদ্বিগ্ন হলেও অন্য যে কোনও দেশের চেয়ে আফগানিস্তানে সবচেয়ে বেশি স্বার্থ এখন ভারতের। 'তালেবান ক্ষমতায় আসায় ভারতের ক্ষতি হবে সবচেয়ে বেশি', মর্মে বিশেষজ্ঞরাও মত দিয়েছেন।\nভারতের চলমান শত শত প্রকল্প নিয়ে যেমন অনিশ্চয়তা দেখা দিয়েছে, তেমনই এসব বিনিয়োগের উদ্দেশ্য ও ভবিষ্যৎ নিয়েও হতাশা তৈরি হয়েছে। 'এগুলো কি পানিতে যাবে?' ভারতের নীতি-নির্ধারকরা এখন সে চিন্তায় অস্থির।\nতবে শুধু ৩০০ কোটি ডলার বিনিয়োগের বিষয়ই নয়, বরং আরও অনেক কারণে ভারতের জন্য আফগানিস্তানের গুরুত্ব রয়েছে। মধ্য এশিয়ার বাজারে ঢোকার জন্য ভারতের জন্য আফগানিস্তান খুবই জরুরি। এর সঙ্গে রয়েছে অভ্যন্তরীণ নিরাপত্তা বিষয়ক উদ্বেগ। কারণ, কাশ্মীর নিয়ে পাকিস্তানের সঙ্গে এবং লাদাখ নিয়ে চীনের সঙ্গে ভারতের বিপজ্জনক দ্বন্দ্ব রয়েছে। এখন আফগানিস্তান শত্রু রাষ্ট্রে পরিণত হলে এবং চীন ও পাকিস্তান কাবুলে ক্ষমতাসীন তালেবানদের ঘনিষ্টতর হলে ভারতের জন্য দুশ্চিন্তা বাড়াবে।\nএজন্য, ভারত বিভিন্ন ফোরামে একাধিক বার 'তালবানের উত্থানে পাকিস্তানের প্রত্যক্ষ মদত রয়েছে' বলে অভিযোগ করেছে। ভারতীয় মিডিয়া, বিশেষজ্ঞ ও গোয়েন্দা সূত্রগুলো তালেবান-পাকিস্তান মৈত্রীর নানা দৃষ্টান্ত সামনে এনেছে। এমনকি, আন্তর্জাতিক ও আঞ্চলিক মিডিয়ায় বিশেষভাবে প্রকাশ না হলেও আফগানিস্তানের রাজধানী কাবুলে পাকিস্তানের গুপ্তচর সংস্থা আইএসআই-এর প্রধান জেনারেল ফায়েজ হামিদদের সফরের বিষয়টি গুরুত্ব দিয়ে প্রচার করছে।\nপাকিস্তান বা তালেবান সূত্রে বিস্তারিত জানানো না হলেও দায়িত্বশীল ভারতীয় সূত্রগুলো মিডিয়ার কাছে জানিয়েছে যে, শনিবার (৪ আগস্ট) জেনারল হামিদ কাবুলে পৌঁছন। সেখানে কেন তিনি গিয়েছেন তা খোলসা না করলেও সূত্রের খবর, বরাদররা ক্ষমতায় বসার আগে তালেবানের সঙ্গে জরুরি বৈঠক করতেই কাবুলে গিয়েছেন আইএসআই চিফ।\nভারতের প্রচারণার মুখে পাকিস্তান ধারাবাহিক ভাবে তালেবানকে অস্ত্র ও অর্থ সাহায্যের কথা অস্বীকার করে এসেছে। তবে, ভারতের মতোই ওয়াশিংটনও মাঝেমধ্যেই তালেবানদের প্রতি পাকিস্তানের সরকারের মদতের অভিযোগে সরব হয়। কিন্তু পাকিস্তানের ইমরান খানের প্রশাসন সরাসরি তা অস্বীকার করে।\nএসব অভিযোগ ও পাল্টা অভিযোগের পটভূমিতে বলার অপেক্ষা রাখেনা যে, তালেবান নিয়ন্ত্রিত কাবুলের ঘটনাপ্রবাহ আন্তর্জাতিক ও আঞ্চলিক অঙ্গনে যথেষ্ট প্রভাব ফেলছে এবং ক্ষমতার নতুন বিন্যাস তৈরি করছে। যে মেরুকরণে চীন ও পাকিস্তান অপেক্ষাকৃত সুবিধাজনক অবস্থানে থাকলেও চাপ আর দুশ্চিন্তা বাড়ছে ভারতের।\nড. মাহফুজ পারভেজ, প্রফেসর, রাজনীতি বিজ্ঞান, চট্টগ্রাম বিশ্ববিদ্যালয়।\nভারতকে আফগানিস্তানে প্রবেশ না করতে দেয়াই উত্তম। কারন ভারত মুসলিম বিরোধী দেশ। আফগান সমস্যায় প্রতিবেশী কোন দেশ সুযোগ নিযে প্রবেশ করার করেনি। আর ভারত সুযোগ পাওয়া মাত্রই আমেরিকার সাতে প্রবেশ করেছে (কিন্তু বৈশ্বিক ভাবে পারে না কারন তাদের সে ক্ষমতা নাই, যদি থাকতো তাহলে মুসলিম নিধন আরও হাজার গুন বেড়ে যেত) । কারন তাদের লক্ষ্য উন্নয়ন লোক দেখানো কিন্তু তাদের মূল লক্ষ্য হলো বিপথগামী মুসলমান (মুসলিম হয়ে যে দল মুসলমানদের ক্ষতি করাতে বদ্ধপরিকর, এবং সয়তানি অমুসলিমদের ক্ষমতায়ন করতে চায়, অর্থাৎ ইসলাম কে নিশ্চিহ্ন করা) দলকে শক্তিশালী করা, যাতে করে ইসলাম বা মূল ধারার মুসলমানদেরকে ধ্বংস করা যায়।\nআফগানিস্তানে আমেরিকার মত পরাশক্তির সাথে দীর্ঘমেয়াদী যুদ্ধে যাবার মত তালেবান ছাড়া আর কোন একক শক্তি ছিলনা। আমেরিক আগফগানিস্তানে ২ ট্রিলিয়ন ডলার খরচ করলেও তা কোথায় খরচ করেছে তা বলাই বাহুল্য তারা তালেবানদের উপর যেসব বোমা ফেলেছে তাতেই বেশীরভাগ ডলার খরচ করেছে। আমেরিকার ডলার যে আফগানিস্তানের উন্নয়নে খরচ হয়নি তা আফগানিস্তানের সেনাবাহিনীর দিকে তাকালেই পরিস্কার হয়ে যায়। আমেরিকা বিশ বছরে আফগানিস্তানে সাড়ে তিন লাখ সদস্যের সেনাবাহিনী গঠন করে দিয়েছে যারা তালেবানের সামনে দাড়াতেই পারেনি। ভারত এত বড় বিনিয়োগ করে বোকামী করেছে, তারা বিনিয়োগের আগে আমেরিকা যে আফগানিস্তানে স্থায়ী কোন সমাধান নয় তা বিবেচনায় নেয়নি, আশরাফ ঘানির সরকার যে কতটা নড়বড়ে তা ভারত অনুধাবন করতে পারেনি। ভারতে যেমন তালেবানকে রুখতে গিয়ে আমেরিকার মদদে আশরাফ ঘানির সরকারকে সহযোগীতা করেছে, ঠিক একই ভাবে পাকিস্তান আমেরিকা এবং ভারতকে আফগানিস্তান থেকে বিতারিত করতে তালেবানকে সমর্থন করেছে। তালেবান আমেরিকাসহ দখলদার এবং ভারতের কাছে সন্ত্রাসী হলেও তালেবান নিজেদের দেশকে দখলদা মুক্ত করার লক্ষ্যে যুদ্ধেরত যোদ্ধা। এখানে ভারত হেরে গেছে পাকিস্তান জিতে গেছে। স্বাভাবিকভাবেই যারা হেরে যায় তাদের লোকসান বেশী হয়। আমেরিকা যেখানে ২ ট্রিলিয়ন ডলার লোকসান দিয়েছে সেখানে ভারত মাত্র তিনশত কোটি ডলার লোকসান দিয়েছে।


রাশিয়ার ভ্যাকসিন গবেষণায় মূল অর্থায়নকারী প্রতিষ্ঠান রাশিয়ান ডিরেক্ট ইনভেস্টমেন্ট ফান্ড (আরডিআইএফ) জানিয়েছে, ভারতীয় ওষুধ প্রস্তুতকারক ডা. রেড্ডি'স ল্যাবরেটরিজ এর সঙ্গে স্বাক্ষরিত এক চুক্তির আওতায় ভারতে নিজেদের উৎপাদিত করোনাভাইরাস ভ্যাকসিনের ১০ কোটি ডোজ সরাসরি সরবরাহ করবে রাশিয়া।\nবুধবার এক ঘোষণায় তারা এ কথা জানায়। খবর রয়টার্সের।\nআরডিআইএফ হচ্ছে রাষ্ট্রায়ত্ত বিনিয়োগ তহবিল। পাশাপাশি সংস্থাটি ভারতের উৎপাদকদের সঙ্গে স্পুতনিক-ভি ভ্যাকসিনের মোট ৩০ কোটি ডোজ উৎপাদনের চুক্তি করেছে।\nতৃতীয় বা শেষধাপের পরীক্ষা শেষ না করেই স্থানীয়ভাবে উৎপাদিত ভ্যাকসিনের অনুমোদন দিয়েছিল রাশিয়া। কিন্তু, ভারতে জনসাধারণের মধ্যে প্রয়োগের আগে এটির শেষধাপের বড় পরিসরের পরীক্ষা চালাতে হবে।\nভারতে স্পুতনিক- ভি'র ক্লিনিক্যাল এ ট্রায়াল পরিচালনা করবে দেশটির অন্যতম শীর্ষ ওষুধ প্রস্তুতকারক ডা. রেড্ডি'স। পরীক্ষার ফলাফলের উপর ভিত্তি করে পরবর্তীতে অনুমোদনের ব্যাপারে চূড়ান্ত সিদ্ধান্ত নেবে ভারতের কেন্দ্রীয় ওষুধ প্রশাসন কর্তৃপক্ষ। অনুমোদন পেলে চলতি বছর বা ২০২০ সালের শেষদিকেই ভারতের বাজারে পাওয়া যাবে রুশ ভ্যাকসিনটি। তার আগে অবশ্য ভারতীয় কর্তৃপক্ষের কাছ থেকে প্রতিষেধকটির নিবন্ধনও নিতে হবে।\nতবে রাশিয়ার সঙ্গে চুক্তি স্বাক্ষরের প্রেক্ষিতে ডা. রেড্ডিস- এর কো-চেয়ারম্যান জি ভি প্রসাদ জানান, রুশ ভ্যাকসিণটির প্রথম এবং দ্বিতীয় ধাপের ক্লিনিক্যাল ট্রায়ালের ফলাফল আশাব্যঞ্জক ছিল।\nতৃতীয় স্তরে ভ্যাকসিনের সুরক্ষা এবং কার্যকারিতা যাচাইয়ে দশ হাজারের বেশি স্বেচ্ছাসেবীর দেহে বড় পরিসরে পরীক্ষামূলকভাবে ভ্যাকসিন দেওয়া হয়। কিন্তু, রাশিয়াই প্রথম দেশ যারা এ ধারাবাহিকতা ভঙ্গ করে নতুন করোনাভাইরাস মোকাবিলায় স্পুতনিক-ভি'র অনুমোদন দেয়। দেশটির এ পদক্ষেপ নিয়ে উদ্বেগ তৈরি হয় চিকিৎসক মহলে। অনেক শীর্ষ বিশেষজ্ঞই এর কার্যকারিতা নিয়ে সন্দেহ পোষণ করেছেন।\nতবে এখন পর্যন্ত এ ভ্যাকসিনের কার্যকারিতা নিয়ে কোনো নেতিবাচক ফলাফল দেখা যায়নি।


মে 30, 2019 জাপানিজ ক্যান্ডেলস্টিকস লেখক ফারজানা লাহিড়ী 17078 দর্শকরা\nআপনি আয়ের বিভিন্ন ধরনের চেষ্টা এবং কয়েক উপর নজর দিতে পারেন। প্রতিনিয়ত নিজেদেরকে শিক্ষিত করা উচিত, না গুরুত্বপূর্ণ প্রবর্তিত হারানো যাবে না। সব পরে, তারা আরও বেশি অর্থ Bollinger bands ইন্ডিকেটর সম্পর্কে উপার্জন করতে সাহায্য করতে পারেন। মন্ত্রণালয় গঠিত কমিটির সভাপতি ও মন্ত্রণালয়ের অতিরিক্ত সচিব মো. আজিজুল ইসলামের সভাপতিত্বে গত ৩১ মার্চ দ্বিতীয় সভা হয়েছে। সভায় বাংলাদেশ ব্যাংক, জাতীয় রাজস্ব বোর্ড, মোবাইল ফোন অপারেটর কোম্পানি এবং মোবাইল ফোন রিচার্জ অ্যান্ড ব্যাংকিং ব্যবসায়ী সমিতির প্রতিনিধিরা উপস্থিত ছিলেন।\nঅটোমেটেড টেলার মেশিন (ATM) কাকে বলে? 6. পুনশ্চ (পিএসএস) Bollinger bands ইন্ডিকেটর সম্পর্কে স্বাক্ষরের পর চিঠিটির শেষে পোস্টস্ক্রিপ্ট। এটা খুব কমই ব্যবহৃত হয় ব্যবসা চিঠিপত্র এবং একটি চিঠি লেখার পরে ঘটেছে এমন একটি গুরুত্বপূর্ণ ঘটনা সম্পর্কে অলসতা জানাতে বা তাকে চিঠিটির বিষয়ে পরোক্ষভাবে সম্পর্কিত তথ্য সরবরাহ করতে সহায়তা করে। উদাহরণস্বরূপ: "পি। এস। আপনাকে জানাচ্ছি যে4ঘন্টা আগে প্রাপ্ত ব্লকের ব্যাচগুলির ত্রুটিগুলি শতকরা ২0% বৃদ্ধি পেয়েছে!"\nআপনি $1000 ইনভেস্ট Bollinger bands ইন্ডিকেটর সম্পর্কে করেছেন তারপর একটি বিস্ফোরণ করতে চেয়েছেন কিন্তু না কাজে লাগে নি তাই আবার $1000 ইনভেস্ট করলেন এবং আপনি প্রতিনিয়ত এই কাজটি করছেন আপনার ট্রেডিং স্টাইল স্ট্রেটিজির কোন পরিবর্তন না করেই। আপনি দিনের পর দিন একই কাজ করে যাচ্ছেন যতক্ষণ পর্যন্ত আপনি প্রফিট করতে পারছেন। জন্মভূমির পার্থক্যও এ উভয় জাতির মধ্যে ব্যবধানের কারণ হতে পারে না। এখানে পার্থক্য করা হয় হক ও বাতিলের ভিত্তিতে। আর হক ও বাতিলের ‘স্বদেশ’ বলতে কিছু নেই। একই শহর, একই মহল্লা ও একই ঘরের দুই ব্যক্তির জাতীয়তা ইসলাম ও কুফরের পার্থক্যের কারণে বিভিন্ন হতে পারে। এবং একজন নিগ্রো ইসলামের সূত্রে একজন মরক্কোবাসীর ভাই হতে পারে।\nবাংলা ট্রিবিউন: ইভিএম নিয়ে কোন ভবিষ্যৎ পরিকল্পনা আছে? আজ একটি অনুশীলন অ্যাকাউন্ট খুলুন এবং আমাদের আর্ট প্ল্যাটফর্ম এবং বর্ধিত ট্রেডিং সরঞ্জামের রাষ্ট্র গ্রহণ করুন।\nএকইভাবে আপনি চাইলে আপনার যে ইনপুট সেটিং এ ভাল প্রফিট দেয় সেটাকে সেট করে নিতে পারেন। তাহলে পরবর্তীতে সেম ফাইলটি দিয়েই আপনি চাইলে সেটা Bollinger bands ইন্ডিকেটর সম্পর্কে দিয়ে আবার কোথাও সেটাপ করতে পারবেন। বারবার ইনপুট সেটিং করতে হবেনা। তবে, সুসংবাদ হল, এই প্রবনতা রোধে অস্ট্রেলিয়ার বড় বড় ব্যাংকগুলো মর্টগেজ ঋণের সুদের হার বাড়ানোর সিদ্ধান্ত নিয়েছে। তাই, চাইলেই এবার RBA সুদের হার বাড়াতে পারে।\n‘তোর বেড়া কাটা থিওরি একেবারে উড়িয়ে দেওয়ার মত ছিল বলে এখন আর মনে হচ্ছে Bollinger bands ইন্ডিকেটর সম্পর্কে না।’ ৩০। ওজোন স্তরের ফাটলের জন্য মুখ্যত দায়ী কোন গ্যাস?\nযুক্তরাষ্ট্রের টেক্সাসে অন্য যে কোনো অঙ্গরাজ্যের চেয়ে বেশি সংখ্যায় মৃত্যুদণ্ড কার্যকর করা হয়। আংশিক মার্কিন সরকার বিশৃঙ্খলার উদ্দ্যেশ্যে শাটডাউন যোগ করে।\nমক ড্রাফ্ট আপনার খসড়া দক্ষতা অনুশীলন এবং ঠিক কোন Bollinger bands ইন্ডিকেটর সম্পর্কে ফলাফল জন্য নিজেকে প্রস্তুত করার জন্য একটি দুর্দান্ত উপায়। প্যানেলের সেশন: কখন ওয়াল স্ট্রিট পার্টিতে যোগ দেবে?\nবিন্যাস ও সমাবেশঃ গাইড বই, ১১শ শ্রেণীর বীজ গণিতের সংশ্লিষ্ট অধ্যায় এখন বুধ-200 এর পরিবর্তে একটি ভাল বিকল্প রয়েছে, আপনি বুধবারের মতো এটি বুধ-206 রাখতে পারেন।


চীনের সঙ্গ না ছাড়লে পাকিস্তানকে একঘরে করবে সারা বিশ্ব! - News MTV\nHome অনান্য চীনের সঙ্গ না ছাড়লে পাকিস্তানকে একঘরে করবে সারা বিশ্ব!\nআন্তর্জাতিক সংবাদমাধ্যম সূত্রে জানা গেছে, চীন যেভাবে হিমালয়ে নিজেদের আধিপত্য বিস্তার করার চেষ্টা করছে তাতে বিশ্বের বেশিরভাগ দেশই অসন্তুষ্ট হয়েছে বলে মনে করছে পাকিস্তানের পররাষ্ট্র মন্ত্রণালয়।\nপাশাপাশি তারা অনুভব করতে পেরেছে যে করোনার কারণে চীনের বিরুদ্ধে ক্ষোভ ফুঁসছে বিশ্বের শক্তিধর দেশগুলো। তাই পাকিস্তানের পররাষ্ট্র মন্ত্রণালয়ের পক্ষ থেকে চীন নীতিতে পরিবর্তন আনার জন্য পরামর্শ দেওয়া হয়েছে প্রধানমন্ত্রীর দপ্তরকে। অবিলম্বে ইমরান খানের সঙ্গে আলোচনা করে বিষয়টি বাস্তবায়িত করতে বলা হয়েছে।\nPrevious articleজুময়ার দিনের ফজিলত ও আমল\nNext articleচীনের বিরুদ্ধে রুখে দাঁড়ানোয় আমরা ভারতকে নিয়ে গর্বিত – মার্কিন সিনেটর


অন্যদিকে বিএনপির প্রার্থী তালিকায় এসেছে বড় ধরনের পরিবর্তন। জেলার ১৬ আসনের আটটিতে নতুন মুখ নিয়ে এসেছে দলটি। রাজনৈতিক বিশ্লেষকরা বলছেন, অভিজ্ঞতা ও মাঠের রাজনীতিতে চট্টগ্রামের ১৬ আসনেই আওয়ামী লীগ নেতৃত্বাধীন মহাজোট প্রার্থীরা এগিয়ে। সে অনুপাতে অর্ধেক আসনে বিএনপি নেতৃত্বাধীন ঐক্যফ্রন্টের থাকছে নতুন প্রার্থী। তবে নতুন বলেই ভোটের মাঠে তারা পিছিয়ে পড়বেন- এমনটি ভাবার সুযোগ নেই।\nগত পাঁচ সংসদ নির্বাচনের মধ্যে প্রতিযোগিতামূলক চারটির (১৯৯১-২০০৮) ফলাফল পর্যালোচনা করলে দেখা যায়, চট্টগ্রামে আনুপাতিক হারে বিএনপির ভোট বেশি। সব মিলিয়ে এবার চট্টগ্রামে দুই জোটে হাড্ডাহাড্ডি লড়াইয়ের ইঙ্গিত মিলছে।\n‘অন্যদিকে, বিএনপি ১০ বছর পর নির্বাচনে এসেছে। তাই তাদের প্রার্থী তালিকায় পরিবর্তন থাকবে- এটা স্বাভাবিক। তবে রাজনীতি আর ভোটের মাঠে অভিজ্ঞতার আলাদা মূল্যায়ন আছে। একেবারে আনকোরা এসব প্রার্থী মাত্র ১৮ দিনে (৩০ ডিসেম্বর নির্বাচন) কীভাবে ভোটারদের কাছে নিজেদের অবস্থান তৈরি করবেন তা দেখার বিষয়। সেদিক বিবেচনায় তারা হয়তো কিছুটা পিছিয়ে। তবে বাংলাদেশের বাস্তবতায় প্রার্থীর চাইতে প্রতীকই যে বড়’- বলেন এ বিশ্লেষক।\nআগামী ৩০ ডিসেম্বর অনুষ্ঠিত হতে যাওয়া একাদশ জাতীয় সংসদ নির্বাচনে চট্টগ্রামের ১৬টি আসনে আওয়ামী লীগ ও বিএনপি নেতৃত্বাধীন মহাজোট ও ঐক্যফ্রন্টের আসন ভিত্তিক প্রার্থী পরিচিতি, ভোটের প্রস্তুতি, দলের অভ্যন্তরীণ সমস্যা, ভোটের মাঠে প্রার্থীদের সর্বশেষ অবস্থান ও সম্ভাবনা এবং প্রার্থীদের নিয়ে ভোটাররা কী ভাবছেন- এসব নিয়ে জাগো নিউজ’র চার পর্বের ধারাবাহিক প্রতিবেদন ‘অভিজ্ঞতায় এগিয়ে আ.লীগ, ভোটের হিসাবে বিএনপি’- এর দ্বিতীয়টিতে আজ থাকছে ‘চট্টগ্রাম-৫, ৬, ৭ ও ৮’ আসনের আদ্যোপান্ত।\nচট্টগ্রাম-৫ (হাটহাজারী) আসন\nহাটহাজারী আসনে আওয়ামী লীগ-বিএনপি দু’দলেই হেভিওয়েট প্রার্থী থাকার পরও শেষ পর্যন্ত দু’দলেরই মনোনয়নপ্রত্যাশীদের গলার কাঁটা হয়েছেন জোট-মহাজোটের প্রার্থীরা।\nএখানে ২০ দলীয় জোটের পক্ষ থেকে প্রার্থী করা হয়েছে কল্যাণ পার্টির চেয়ারম্যান মেজর জেনারেল (অব.) সৈয়দ মুহাম্মদ ইবরাহিমকে। তিনি ধানের শীষ প্রতীকে লড়বেন। চট্টগ্রামের ১৬টি আসনের মধ্যে হাটহাজারী বিএনপিকে সবচেয়ে শক্তিশালী সংগঠন হিসেবে বিবেচনা করা হয়। কিন্তু ভোটের মাঠে একেবারেই নতুন এ প্রার্থীকে নিয়ে টেনশনে আছেন স্থানীয় নেতারা।\nস্থানীয় সাংবাদিক এ কে এম নাজিম জাগো নিউজকে বলেন, ‘হাটহাজারীতে বিএনপি শক্তিশালী, সে বিষয়ে সন্দেহ নেই। কিন্তু এ আসনে এমন একটি দল থেকে ২০ দলীয় জোটের প্রার্থী দেয়া হয়েছে, যে দলটির উপজেলায় একটি অফিসও নেই, নেতাকর্মী তো দূরের কথা। তাই প্রার্থী কল্যাণ পার্টির হলেও পুরো বোঝাটা কাঁধে নিতে হবে বিএনপির নেতাকর্মীদের। এখন দেখার বিষয় গত দশ বছর ধরে পুলিশি তোপোর মুখে থাকা বিএনপির নেতাকর্মীরা নতুন এ প্রার্থীর জন্য কতটুকু ঝুঁকি নেন।’\nতবে একসময় বিএনপির দুর্গ বলে পরিচিত এ আসন পুনরুদ্ধারে মরিয়া বিএনপির নেতাকর্মীরা।\nদলটির মনোনয়ন পেয়েও জোটের জন্য আসন ছেড়ে দেয়া প্রার্থী ব্যারিস্টার শাকিলা ফারজানা বলেন, ‘দল আমার ওপর আস্থা রেখেছে বলেই আমাকে মনোনয়ন দিয়েছিল। এখন বৃহত্তর স্বার্থে জোটের শরিক দল কল্যাণ পার্টির চেয়ারম্যান মেজর জেনারেল (অব.) সৈয়দ মুহাম্মদ ইবরাহিমকে ধানের শীষের প্রার্থী হিসেবে চূড়ান্ত করেছে হাইকমান্ড। আমরা সবাই মিলে এ আসনে ধানের শীষকে বিজয়ী করতে কাজ করবো।’\nএদিকে হাটহাজারী থেকে একাধিকবার এমপি হন জাতীয় পার্টির ব্যারিস্টার আনিসুল ইসলাম মাহমুদ। বর্তমান সরকারে পরিবেশ ও বন মন্ত্রণালয়ের দায়িত্বে রয়েছেন তিনি। এবারও মহাজোট আস্থা রেখেছে তার ওপর। বরাবরের মতো জাতীয় পার্টির দলীয় প্রতীক ‘লাঙ্গল’ বরাদ্দ পেয়েছেন।\nএ আসনে দলীয় প্রার্থীকে মনোনয়ন দেয়ার জোরালো দাবি ছিল স্থানীয় আওয়ামী লীগের, কিন্তু শেষ পর্যন্ত তা হয়নি। এ নিয়ে তৃণমূলে ক্ষোভ রয়েছে।\nগত পাঁচ বছরে এলাকার কোনো কর্মকাণ্ডে আওয়ামী লীগ নেতাকর্মীদের সঙ্গে সমন্বয় না করার অভিযোগ রয়েছে সংসদ সদস্য আনিসুল ইসলাম মাহমুদের বিরুদ্ধে। ফলে এবার আওয়ামী লীগ নেতাকর্মীরা তার পক্ষে আন্তরিকভাবে কাজ করবেন কিনা, তা নিয়ে সন্দেহ রয়েছে।\nতবে ব্যারিস্টার আনিসুল ইসলাম মাহমুদ জাগো নিউজকে বলেন, ‘গত তিন দশক ধরে হাটহাজারীতে নির্বাচন করছি। দীর্ঘদিন ধরে এলাকায় কাজ করছি। বিগত সময়ে এখানে জাতীয় পার্টির অবস্থান অনেক পাল্টেছে। দল এখানে সংগঠিত। জনপ্রতিনিধি হয়ে এলাকায় ব্যাপক উন্নয়ন কর্মকাণ্ড করেছি। আমার বিশ্বাস, এবারও ভোটাররা তা মূল্যায়ন করবেন।’\nবিগত নির্বাচনে হাটহাজারী আসনে ভোটের হিসাব\nএ আসনে দুই জোটের জন্যই মাথাব্যথার কারণ হতে পারেন হেফাজতে ইসলাম নেতা মঈনুদ্দিন রুহী। ইসলামী ঐক্যজোট থেকে তিনি মিনার প্রতীকে লড়ছেন। হাটহাজারী মাদরাসাকে কেন্দ্র করে এ এলাকায় হেফাজতের একটি বিশাল ভোট ব্যাংক রয়েছে বলে ধারণা করা হয়। এসব ভোট যদি মিনার প্রতীকে যায় তবে ২০ দলীয় জোটের প্রার্থী সৈয়দ মুহাম্মদ ইবরাহিম বেকায়দায় পড়তে পারেন।\nহাটহাজারী (চট্টগ্রাম-৫) আসনে মোট ভোটার চার লাখ ৩০ হাজার ২৭ জন। এর মধ্যে পুরুষ ভোটার দুই লাখ ২১ হাজার ৭০ জন এবং মহিলা ভোটার দুই লাখ আট হাজার ৯৫৭ জন।\nএখানে ভোটের হিসাবে সবসময় এগিয়ে বিএনপি। পরপর তিনবার ১৯৯১, ১৯৯৬ ও ২০০১ সালে বিএনপি এবং পরের বার অর্থাৎ ২০০৮ সালে মহাজোটের টিকিটে জাতীয় পার্টি জয়লাভ করে। তাই এবার লড়াই হবে সমানে সমান।\nচট্টগ্রাম-৬ (রাউজান) আসন\nরাউজান মানেই চৌধুরী পরিবার। স্বাধীনতার পর বিএনপি-আওয়ামী লীগ দু’দল থেকে যারা এ আসনে সংসদ সদস্য নির্বাচিত হয়েছেন তারা সবাই চৌধুরী পরিবারের সদস্য। একসময় রাউজানে একক আধিপত্য ছিল মানবতাবিরোধী অপরাধে মৃত্যুদণ্ডপ্রাপ্ত বিএনপি নেতা সালাউদ্দিন কাদের চৌধুরীর। এখন সময় বদলে সেই রাজত্ব আওয়ামী লীগ নেতা ফজলে করিম চৌধুরীর হাতে। তবে তিনিও সালাউদ্দিন কাদের চৌধুরীর আপন চাচাতো ভাই।\nনির্বাচনী ডামাডোল শুরুর পর ভাবা হচ্ছিল যে, এ আসনে সাকা পরিবারের কেউ বিএনপিপ্রার্থী হবেন। কিন্তু শেষপর্যন্ত তা হয়নি। অদৃশ্য কারণে শেষ মুহূর্তে বিএনপির মনোনয়ন পাননি সালাউদ্দিন কাদের চৌধুরীর স্ত্রী-ছেলে কেউই। ঋণ খেলাপি হওয়ায় বাতিল হয়ে যায় সাকার ভাই গিয়াসউদ্দিন কাদের চৌধুরী ও তার ছেলে সামির কাদের চৌধুরীর প্রার্থিতা। ফলে প্রায় ৪০ বছর পর সালাউদ্দিন কাদের (সাকা) চৌধুরীর পরিবারের কোনো সদস্য সংসদ নির্বাচনে নেই।\nসব কূল হারিয়ে রাউজানে এবার ধানের শীষের প্রার্থী করা হয়েছে ছাত্রদলের সাবেক কেন্দ্রীয় নেতা জসীম উদ্দিন সিকদারকে। উপজেলা বিএনপির এ সদস্য ভোটের মাঠে একেবারেই অপরিচিত মুখ। ভোটের মাঠে দক্ষ ও পুরনো প্রার্থী আওয়ামী লীগের ফজলে করিমের সঙ্গে বিএনপির এ নতুন প্রার্থী কতক্ষণ টিকতে পারবেন, তা নিয়ে জনমনে প্রশ্ন ঘুরপাক খাচ্ছে। এ অবস্থায় দলের বিকল্প প্রার্থীকে জেতাতে না পারলে গুরুত্বপূর্ণ আসনটি ঐক্যফ্রন্টের হাতছাড়া হতে পারে- এমন আশঙ্কায় নেতাকর্মীরা।\nরাউজান উপজেলা বিএনপির যুগ্ম আহ্বায়ক ফিরোজ আহমদ জাগো নিউজকে বলেন, ‘সামির কাদের চৌধুরীর প্রার্থিতা পরিকল্পিতভাবে বাতিল করা হয়েছে। রাউজানে চৌধুরী পরিবারের কিছু ফিক্সড ভোট আছে। সামির থাকলে তা পেতে বিএনপির সহজ হতো। তবে রাউজানে প্রার্থী কোনো সমস্যা হবে না বলে আশা করছি। এখানে প্রার্থীর চেয়ে প্রতীক বড়। ধানের শীষ প্রতীক যাকেই দেয়া হোক মানুষ তাকে ভোট দেবে। ইনশা-আল্লাহ বিজয় আমাদের।’\nবিগত নির্বাচনে রাউজান আসনে ভোটের হিসাব\nতবে বিএনপির নেতারা যাই বলুক গত ১৮ বছরে রাউজানের পরিস্থিতি অনেক পাল্টে গেছে। রাউজানে ধানের শীষকে বিজয়ী করতে হলে বিএনপিকে চমক দেখাতে হবে। নতুন প্রার্থী নিয়ে দলটি সে কাজ কতটুকু করতে পারবে তা দেখতে অপেক্ষা করতে হবে ৩০ ডিসেম্বর পর্যন্ত।\nএদিকে প্রার্থী সংকটে বিএনপি যখন হাবুডুবু খাচ্ছে, তখন অনেকটাই নির্ভার আওয়ামী লীগের নৌকা মার্কার প্রার্থী ফজলে করিম চৌধুরী। রাউজান উপজেলা আওয়ামী লীগের ভারপ্রাপ্ত সভাপতি কামাল উদ্দিন আহমেদ বলেন, ‘বিএনপির প্রার্থী কে হলো তা নিয়ে আমাদের টেনশন নেই। উপজেলা আওয়ামী লীগ, ইউনিয়ন ও ওয়ার্ডপর্যায়ের সব নেতাকর্মী এমপি ফজলে করিমের নেতৃত্বে ঐক্যবদ্ধ। গত ২২ বছরে রাউজানে ১৫ হাজার কোটি টাকার উন্নয়ন কর্মকাণ্ড করেছেন তিনি। এ কারণে তার বিজয় সুনিশ্চিত।’\nরাউজান (চট্টগ্রাম-৬) আসনে মোট ভোটার দুই লাখ ৭০ হাজার ৪৯২ জন। এর মধ্যে পুরুষ ভোটার এক লাখ ৩৯ হাজার ৫৯৮ জন এবং মহিলা ভোটার এক লাখ ৩০ হাজার ৮৯৪ জন। এখানে বর্তমান হিসাবে আওয়ামী লীগ ও বিএনপি-সমর্থিত ভোটের সংখ্যা প্রায় সমান বিবেচনা করা হয়।\n১৯৯১ সাল থেকে প্রতিযোগিতামূলক চারদফা নির্বাচনে (১৯৯১-২০০৮) ১৯৯১ ও ১৯৯৬ সালে পরপর বিএনপি এবং ২০০১ ও ২০০৮ সালে পরপর আওয়ামী লীগ জয়ী হয়। তবে এবার আওয়ামী লীগ কিছুটা এগিয়ে আছে বলে স্থানীয়দের ধারণা।\nচট্টগ্রাম-৭ (রাঙ্গুনিয়া) আসন\nচট্টগ্রাম-৭ (রাঙ্গুনিয়া-বোয়ালখালী আংশিক) আসনে কোনো দলের একক আধিপত্য নেই। এখানে কখনও আওয়ামী লীগ, কখনও বিএনপি আবার কোনো সময় জাতীয় পার্টিসহ বিভিন্ন রাজনৈতিক দল ও স্বতন্ত্র প্রার্থী নির্বাচিত হয়েছেন। তবে এবার আওয়ামী লীগের প্রার্থী মোহাম্মদ হাছান মাহমুদ অনেকটা নিশ্চিন্ত অবস্থায় ছিলেন। কিন্তু শেষ মুহূর্তে ২০ দলীয় জোটের প্রার্থী বদলে এ আসনে হাড্ডাহাড্ডি লড়াইয়ের সম্ভাবনা দেখছেন ভোটাররা।\nবিএনপি থেকে মানবতাবিরোধী অপরাধের দায়ে ফাঁসির রায় কার্যকর হওয়া সালাউদ্দিন কাদের চৌধুরীর ছেলে হুম্মাম কাদের চৌধুরী প্রার্থী হচ্ছেন- এমন প্রচার থাকার পরও এখানে প্রাথমিকভাবে মনোনয়ন দেয়া হয় বিএনপি নেতা মো. কুতুব উদ্দিন বাহারকে। কিন্তু একেবারে শেষ মুহূর্তে প্রার্থী বদলে আসনটি ২০ দলীয় জোটের শরিক এলডিপিপ্রার্থী নুরুল আলমকে ছেড়ে দেয়া হয়। এতেই ভোটের মাঠে লড়াইয়ের আভাস পাচ্ছেন স্থানীয়রা।\nরাঙ্গুনিয়া উপজেলা শাখার আহ্বায়ক ও চট্টগ্রাম উত্তর জেলা বিএনপির সদস্য মো. শওকত আলী নূর বলেন, ‘এলাকায় দলের অবস্থান এখন অনেক শক্তিশালী। আগামী নির্বাচনে সালাউদ্দিন কাদেরের পরিবারের কেউ নির্বাচন না করলেও তার প্রভাব থাকবে। ২০ দলীয় জোটের প্রার্থীকে জয়ী করতে বিএনপির স্থানীয় নেতাকর্মীরা ঐক্যবদ্ধ।’\nভোটাররা বলছেন, প্রার্থীর যোগ্যতা বিবেচনায় রাঙ্গুনিয়ায় এগিয়ে আছেন এ আসনে ২০০৮ সাল থেকে টানা দুবার নির্বাচিত সংসদ সদস্য আওয়ামী লীগের প্রচার সম্পাদক হাছান মাহমুদ। তবে নুরুল আলমকে ২০ দলীয় জোটের প্রার্থী ঘোষণা করায় কিছুটা বেকায়দায় পড়তে পারেন তিনি।\nএ আসনে মোমবাতি প্রতীক নিয়ে মাঠে আছেন বাংলাদেশ ইসলামি ফ্রন্টের মুহাম্মদ আবু নওশাদ। তিনিও আওয়ামী লীগের প্রার্থী হাছান মাহমুদের জন্য কিছুটা অসুবিধার কারণ হতে পারেন।\nবিগত নির্বাচনে রাঙ্গুনিয়া আসনে ভোটের হিসাব\nনৌকার প্রার্থী ড. হাছান মাহমুদ জাগো নিউজকে বলেন, ‘বিগত সাড়ে নয় বছর ধরে রাঙ্গুনিয়ার উন্নয়নে নিরলসভাবে কাজ করে যাচ্ছি। রাঙ্গুনিয়ার মানুষ এখন মিলেমিশে আছে। দল-মত নির্বিশেষে সাধ্যমতো সেবা করার চেষ্টা করছি। বিগত প্রায় পাঁচ বছরে এলাকার শিক্ষা, যোগাযোগ ব্যবস্থাসহ নানা খাতে আড়াই হাজার কোটি টাকার উন্নয়নমূলক কাজ করেছি। অন্তত এক হাজার বেকার যুবকের কর্মসংস্থানের ব্যবস্থা করেছি। আমার এলাকায় কে বিএনপি করে, কে জাতীয় পার্টি করে তা দেখিনি। সবাইকে সমান চোখে দেখেছি। ভোটাররা এসবের মূল্যায়ন করবেন।’\n১৯৯১ সাল থেকে প্রতিযোগিতামূলক চারদফা নির্বাচনে (১৯৯১-২০০৮) ১৯৯১ সালে কমিউনিস্ট পার্টি, ১৯৯৬ ও ২০০১ সালে বিএনপি এবং ২০০৮ সালে আওয়ামী লীগ নির্বাচিত হয়। ভোটের হিসাবে এ আসনে কোনো দলের একক আধিপত্য নেই। তবে ভাগ্য প্রতিবারই নির্ধারিত হয়েছে পাঁচ থেকে ১০ হাজার ভোটের ব্যবধানে। তাই রাঙ্গুনিয়ায় এবার নৌকা ও ধানের শীষের লড়াইটা জমবে ভালো।\nচট্টগ্রাম-৮ (বোয়ালখালী) আসন\nবোয়ালখালী-চান্দগাঁও আসনে এবারের সবচেয়ে বড় চমক হলো টানা তিনবারের সংসদ সদস্য ও সাবেক পররাষ্ট্রমন্ত্রী এম মোরশেদ খানের দলীয় মনোনয়ন না পাওয়া। নির্বাচন কমিশনে (ইসি) আপিলে প্রার্থিতা ফিরে পেলেও ভাগ্য খোলেনি বিএনপি এ নেতার। এ আসনে বিএনপির হাইকমান্ড শেষ মুহূর্তে ভরসা রেখেছেন চট্টগ্রাম নগর বিএনপির ভারপ্রাপ্ত সভাপতি আবু সুফিয়ানের ওপর।\nভোটাররা বলছেন, দলটির এ সিদ্ধান্ত ভোটের মাঠে বিএনপির ধানের শীষকে এগিয়ে রাখবে। কারণ বারবার ভোট দিয়ে বিএনপির মোরশেদ খান ও মহাজোটের মইনউদ্দীন খান বাদলকে বিজয়ী করলেও চট্টগ্রাম মহানগরের সঙ্গে যুক্ত এ সংসদীয় আসনে তেমন কোনো উন্নয়ন হয়নি। বিশেষ করে বোয়ালখালী উপজেলার মানুষ উন্নয়নবঞ্চিত বারবার। এ উপজেলার মানুষের প্রাণের দাবি কালুরঘাট সেতু, এটি নিয়েও নেই কোনো দৃশ্যমান অগ্রগতি। তাই তারা নতুন মুখের খোঁজে ছিলেন।\nএদিকে আবু সুফিয়ানকে দলীয় মনোনয়ন দেয়ায় বিএনপির নেতাকর্মীদের মধ্যে মিশ্র প্রতিক্রিয়া দেখা দিয়েছে। তারা বলছেন, মোরশেদ খান এ আসনটি থেকে চারবার নির্বাচিত হয়েছেন। তাই এখানে নতুন প্রার্থীকে জেতানো বিএনপির জন্য চ্যালেঞ্জ হবে। তবে অনেকে মনে করেন, এখানে মোরশেদ খান বারবার এমপি হলেও তার প্রতি আস্থা নেই জনগণের। আবু সুফিয়ান গত ১০ বছর ধরে রাজপথে আছেন। তিনি এখানে একটি শক্ত অবস্থান তৈরি করেছেন। তাই এ আসন উদ্ধারে তার মতো তরুণ নেতৃত্বের প্রয়োজন ছিল।\nস্থানীয়রা বলছেন, ধানের শীষের প্রার্থী আবু সুফিয়ান সবার আগে বিরোধিতার মুখে পড়বেন বিএনপির মোরশেদ খানের সমর্থকদের। কথিত আছে, ২০০৮ সালে মোরশেদ খান ভোটে অযোগ্য হলে নগর বিএনপির সাবেক যুগ্ম সাধারণ সম্পাদক এরশাদ উল্লাহকে প্রার্থী করা হয়। কিন্তু মোরশেদ খানের অসহযোগিতায় তিনি পরাজিত হন।\nএদিকে অনেক কাঠখড় পুড়িয়ে নিজের প্রার্থিতা টিকিয়েছেন মহাজোটপ্রার্থী ও জাসদ নেতা মইনউদ্দীন খান বাদল। তিনি নৌকা প্রতীকে নির্বাচন করবেন। আওয়ামী লীগ থেকে টিকিট না পাওয়ার অনিশ্চয়তায় স্ত্রীকে আওয়ামী লীগের মনোনয়ন ফরম কিনিয়ে নিজে নিয়েছিলেন স্বতন্ত্র মনোনয়ন ফরম। কিন্তু শেষপর্যন্ত মহাজোটের প্রার্থী হিসেবে টিকে যান তিনি।\nপরপর দু’বার জোটের শরিক জাসদকে আসন ছেড়ে দেয়ার পর এবার ক্ষমতাসীন দল আওয়ামী লীগের ভেতরেই জোর দাবি উঠেছিল, বোয়ালখালী-চান্দগাঁও আসনে দলীয় প্রার্থী দেবার। আওয়ামী লীগে যে অংশটি জাসদ নেতা মইনউদ্দীন খান বাদলের সঙ্গে ছিল তারাও নতুন মুখের দাবি তুলেছিলেন। এছাড়া এ আসনের নগর অংশে প্রভাব রয়েছে চট্টগ্রাম নগর আওয়ামী লীগের অর্থবিষয়ক সম্পাদক ছালাম এবং প্রবাসী কল্যাণ ও বৈদেশিক কর্মসংস্থানমন্ত্রী নুরুল ইসলাম বিএসসির। তাদের সমর্থকরা বরাবরই মইনউদ্দীন খান বাদল বিরোধী শিবিরে ছিলেন।\nস্থানীয় আওয়ামী লীগ নেতাদের অভিযোগ, দু’বার ক্ষমতায় এসে আওয়ামী লীগ সরকার সারাদেশে হাজার হাজার কোটি টাকার উন্নয়ন করে। কিন্তু বোয়ালখালীতে মইনউদ্দীন খান বাদল তেমন কোনো উন্নয়ন দেখাতে পারেননি। তাদের অভিযোগ, আওয়ামী লীগ নেতাকর্মীদের মধ্যে বিভক্তি ছড়িয়ে ফায়দা নেন বর্তমান সংসদ সদস্য। তবে বাদলের সমর্থকদের দাবি, মনোনয়ন নিশ্চিতে সে বিরোধে মিটে গেছে।\nতবে স্থানীয়দের ধারণা, এবারের নির্বাচনী বৈতরণী পার হতে বাদলকে অতিক্রম করতে হবে কালুরঘাট নতুন সেতুর বাধা।\nবিগত নির্বাচনে বোয়ালখালী আসনে ভোটের হিসাব\nগত দশ বছরেও আলোর মুখ না দেখা ‘কালুরঘাট সেতু প্রকল্প’ নিয়ে মইনউদ্দিন খান বাদল বলেন, ‘এবার নির্বাচিত হলে আমার আর কোনো কাজ থাকবে না। নির্বাচিত হবার প্রথম দিন থেকে আমি কালুরঘাট সেতু নিয়ে কাজ করবো। কথা দিচ্ছি আগামী এক বছরের মধ্যে যদি কালুরঘাট সেতুর নির্মাণকাজ দৃশ্যমান করতে না পারি তাহলে আমি সংসদ থেকে পদত্যাগ করবো।’\nসবমিলিয়ে এবার দারুণ বেকায়দায় টানা দু’বারের সংসদ সদস্য মইনউদ্দিন খান বাদল। কিন্তু বিএনপিপ্রার্থী নতুন হওয়ায় লড়াইটা সমানে সমান হবে বলেই ধারণা ভোটারদের।\nচট্টগ্রাম-৮ (বোয়ালখালী-চান্দগাঁও) আসনে মোট ভোটার চার লাখ ৮৩ হাজার ১৪৫ জন। এর মধ্যে পুরুষ ভোটার দুই লাখ ৪৫ হাজার ৫৩০ জন এবং মহিলা ভোটার দুই লাখ ৩৭ হাজার ৬১৫ জন।\n১৯৯১ সাল থেকে প্রতিযোগিতামূলক চারদফা নির্বাচনে (১৯৯১-২০০৮) এখানে পরপর তিনবার অর্থাৎ ১৯৯১, ১৯৯৬ ও ২০০১ সালে বিএনপি এবং ২০০৮ সালে ১৪ দলীয় জোটের নৌকার প্রার্থী জয়ী হন। ভোটের হিসাবে এ আসনে বিএনপির অবস্থান কিছুটা ভালো। তবে ভাগ্য প্রতিবারই নির্ধারিত হয়েছে ১০ থেকে ১৫ হাজার ভোটের ব্যবধানে। তাই বোয়ালখালীতে এবার নৌকা ও ধানের শীষের লড়াইটা জমবে বেশ।\n[জাগো নিউজ’র চার পর্বের বিশেষ আয়োজনে আগামীকাল থাকছে ‘চট্টগ্রাম-৯, ১০, ১১ ও ১২’ আসনের আদ্যোপান্ত নিয়ে চুলচেরা বিশ্লেষণ ‘অভিজ্ঞতায় এগিয়ে আ.লীগ, ভোটের হিসাবে বিএনপি, পর্ব-৩)। বিস্তারিত জানতে চোখ রাখুন জাগো নিউজে]


অনিশ্চয়তায় ব্রেক্সিট; পার্লামেন্টে প্রত্যাখ্যাত ব্রিটিশ প্রধানমন্ত্রীর প্রস্তাব অনিশ্চয়তায় ব্রেক্সিট; পার্লামেন্টে প্রত্যাখ্যাত ব্রিটিশ প্রধানমন্ত্রীর প্রস্তাব\nঅনিশ্চয়তায় ব্রেক্সিট; পার্লামেন্টে প্রত্যাখ্যাত ব্রিটিশ প্রধানমন্ত্রীর প্রস্তাব\nআন্তর্জাতিক | 16th January, 2019 8:17 am\nFlags fly opposite the Houses of Parliament as Pro-European demonstrators protest in London, Monday, Jan. 14, 2019. British Prime Minister Theresa May planned to tell lawmakers Monday that she has received further assurances about her Brexit deal from the European Union, inalast-ditch attempt to stave offacrushing defeat for the unpopular agreement. (AP Photo/Frank Augstein)\nব্রিটিশ পার্লামেন্টে প্রধানমন্ত্রী থেরেসা মে’র বিরুদ্ধে অনাস্থা প্রস্তাব এনেছেন, প্রধান বিরোধী দলীয় নেতা জেরেমি করবিন। আজ রাতেই হতে পারে ভোট। আস্থা ভোটে মে’র পরাজয় হলে, আট মাসের মাথায় নতুন করে সাধারণ নির্বাচনের দ্বারপ্রান্তে পৌঁছাবে যুক্তরাজ্য।\nমঙ্গলবার হাউজ অব কমন্সে যুক্তি-তর্ক শেষে ভোটাভুটি হয়, থেরেসা মে’র উপস্থাপন করা ব্রেক্সিট বিলের ওপর। আইন হিসেবে কার্যকরে, ৬৫০ জন আইনপ্রণেতার মধ্যে অন্তত ৩২০ জনের সমর্থন দরকার ছিল বিলটিতে। প্রয়োজনের তুলনায় ১১৮ ভোট কম পড়ে। ফলে, ২৩০ ভোটের বিশাল ব্যবধানে ভেস্তে যায় বিলটি।\nএটিকে ১৯২০’র দশকের পর কোনো ব্রিটিশ সরকারের সবচেয়ে বড় ব্যর্থতা আখ্যা দিয়েছেন লেবার পার্টির নেতা করবিন। আহ্বান জানিয়েছেন সরকার ভেঙে দেয়ার। আস্থা ভোটে জিতলে ব্রেক্সিট কার্যকরে প্ল্যান-বি উপস্থাপনের জন্য তিনদিন সময় পাবেন ব্রিটিশ প্রধানমন্ত্রী থেরেসা মে। সম্ভাব্য সমাধান খুঁজতে আলোচনায় বসবেন বিরোধী দলের সাথে।\nভোটের পর মে বলেন, “হাউজ যে রায় দিয়েছে, তা মেনে নেবে সরকার। এটা স্পষ্ট যে বেশিরভাগ আইনপ্রণেতাই বিলটি সমর্থন করেন না। কিন্তু, তারা কী সমর্থন করেন, তা আজকের ভোটের ফলাফলে স্পষ্ট নয়। ব্রেক্সিট কার্যকরে ব্রিটিশদের জনমত কিভাবে বাস্তবায়ন করা উচিত, সে ব্যাপারেও স্বচ্ছ ধারণা নেই কারও। এক্ষেত্রে আস্থা ভোটে উৎরে গেলে সংকট সমাধানে সরকারকে সহযোগিতার বিকল্প নেই।”\nযদিও নতুন করে ব্রেক্সিট চুক্তির শর্ত নির্ধারণে আগেই অসম্মতি জানিয়েছে ইউরোপীয় ইউনিয়ন। এ অবস্থায় চুক্তি ছাড়াই ব্রেক্সিট কার্যকর, এমনকি ব্রেক্সিট বাতিল হয়ে যেতে পারে বলেও শঙ্কা তৈরি হয়েছে।\nকরোনাভাইরাসের কবলে পড়লো উগান্ডা-ও\nআনোয়ার উল আলম শহীদ : সফলতার প্রতিচ্ছবি


Home Breaking News হেরে গিয়েও উপ নির্বাচনের জন্য লাফালাফি করছেন মুখ্যমন্ত্রী: শুভেন্দু\nকলকাতা: রাজ্য সরকার নিজেই বলছে মিটিং মিছিল হবে না৷ তাহলে উপ নির্বাচন নিয়ে লাফালাফি কেন? শুক্রবার ফের এভাবেই রাজ্যের প্রতি তীব্র কটাক্ষ ভেসে এল বিরোধী দলনেতা তথা নন্দীগ্রামের বিজেপি বিধায়ক শুভেন্দু অধিকারীর কন্ঠে৷ এরপরই নাম না করে মুখ্যমন্ত্রীর উদ্দেশ্যে তিনি বলেন, ‘‘আমার কোনও চিন্তা নেই৷ নন্দীগ্রামে যিনি হেরেছেন তাঁর মাথাব্যাথা৷ তাই কোভিড পরিস্থিতির মধ্যে উপ নির্বাচন করার জন্য লাফালাফি করছেন৷’’\nআরও পড়ুন: স্টেশনেই মাথা থেঁতলে খুন ঘুমন্ত দুই ভিখারিকে, প্রশ্নের মুখে রেলের নিরাপত্তা\nরাজ্যের করোনা পরিস্থিতির বাড়বাড়ন্তের জন্যও প্রাক্তন নেত্রীর সরকারকেই দুষেছেন শুভেন্দু৷ তাঁর কথায়, ‘‘অত্যন্ত দায়িত্বের সঙ্গে বলতে পারি, কোভিডের বিষয়ে বিজেপি-অবিজেপি আমাদের কেন্দ্রীয় সরকার এই ভেদাভেদ দেখে না৷ তাই অন্যান্য রাজ্যের মতো পশ্চিমবঙ্গেও সমভাবে ভ্যাকসিন বণ্টন করা হয়েছে৷ কিন্তু রাজ্যের যদি পর্যাপ্ত স্টোরেজ না থাকে, ঠিকঠাক পরিকাঠামো না থাকে তাহলে তার দায় কেন্দ্র কেন নিতে যাবে?’’ পরামর্শ দিয়েছেন, ‘দলবাজি না করে, হিংসা, সন্ত্রাস না করে মানুষের কথা ভাবুন৷ মানুষের কাজ করুন৷ তাহলে আর সব সময় কেন্দ্রকে দোষারোপ করতে হবে না৷’’\nআরও পড়ুন: ফুঁসছে নদী, যোগাযোগ বিচ্ছিন্ন বাঁকুড়ার ৫০ টি গ্রাম\nআচমকা উপ নির্বাচন নিয়ে শুভেন্দু মুখ খুললেন কেন? তাহলে কি সত্যি উপ নির্বাচন পিছিয়ে দেওয়ার প্রচেষ্টা চালাচ্ছে গেরুয়া শিবির? রাজনৈতিক বিশ্লেষকদের মতে, শুভেন্দুর এদিনের বক্তব্যের পর এবিষয়ে জল্পনা আরও বাড়ল৷ কারণ, বিজেপির একটি অংশ প্রথম থেকেই চাইছেন যেন উপ নির্বাচন এখন না হয়৷ সেক্ষেত্রে পরাজিত হিসেবে ৬ মাসের বেশি সময় মুখ্যমন্ত্রীর পদে থাকা যাবে না মমতা বন্দ্যোপাধ্যায়ের৷ ঠিক এই পরিস্থিতিটাই তৈরির চেষ্টা করা হচ্ছে বলে অভিযোগ করেছে তৃণমূল শিবির৷ দলের বর্ষীয়ান নেতা সৌগত রায় বলেন, ‘‘ওদের লজ্জা নেই৷ আস্ত কেন্দ্রীয় সরকারকে নামানো হয়েছিল বাংলার ভোটে৷ তাতেও গো হারান হারার পরও ওদের কোনও লজ্জা নেই৷ আসলে বাংলার উন্নয়নকে থমকে দেওয়ার চেষ্টা হচ্ছে৷’’\nএই মুহূর্তে রাজ্যের সাতটি বিধানসভা কেন্দ্র বিধায়ক শূন্য৷ ভোটের আগেই করোনায় আক্রান্ত হয়ে মৃত্যু হয় মুর্শিদাবাদ জেলার জঙ্গিপুর কেন্দ্রের আরএসপি প্রার্থী প্রদীপ নন্দী ও সামশেরগঞ্জের কংগ্রেস প্রার্থী রেজাউল হকের৷ ফলে ওই দু’টি কেন্দ্রে স্থগিত হয়ে যায় ভোট প্রক্রিয়া৷ ভবানীপুর কেন্দ্র থেকে জয়ী কৃষিমন্ত্রী শোভন চট্টোপাধ্যায় ইতিমধ্যে পদত্যাগ করেছেন৷ ওই আসন থেকে ভোটে লড়বেন মমতা বন্দ্যোপাধ্যায়৷\nএদিকে শোভনবাবু যেহেতু কৃষিমন্ত্রী ফলে তিনি দাঁড়াতে পারেন খড়দহ কেন্দ্র থেকে৷ ওই কেন্দ্রের জয়ী তৃণমূল প্রার্থী কাজল সিনহা ফল প্রকাশের আগেই করোনায় আক্রান্ত হয়ে মারা যান৷ সম্প্রতি প্রয়াত হয়েছেন গোসাবার তৃণমূল বিধায়ক জয়ন্ত নস্কর৷ ফলে ওই আসনটি শূন্য৷ আবার দিনহাটা ও শান্তিপুর থেকে জয়ী বিজেপি বিধায়কদ্বয় নিশীথ প্রামাণিক ও জগন্নাথ সরকার- দু’জনেই সাংসদ৷ ফলে তাঁরাও তাঁদের বিধায়ক পদ থেকে ইস্তফা দিয়েছেন৷ স্বাভাবিকভাবেই, সংশ্লিষ্ট আসনগুলিতে দ্রুত উপ নির্বাচন করাতে মরিয়া শাসকদল৷ যদিও শুভেন্দুর এদিনের বক্তব্যের রেশ ধরে শুরু হয়েছে নয়া জল্পনা৷ তবে কি নির্ধারিত সময়ের মধ্যে হবে না নির্বাচন? সময়েই মিলবে সদুত্তর৷\nকাঁথি: এবার খেলা হবে স্লোগানের ‘আপডেট’ শোনা গেল বিরোধী দলনেতা শুভেন্দু অধিকারীর মুখেও৷ বললেন ‘‘খেলা তো হচ্ছে!’’ কিসের খেলা, তার ব্যাখ্যাও দিলেন নন্দীগ্রামের বিজেপি...\nঅবশেষে জয়ের স্বীকৃতি, আর শুনতে হবে না ‘পরাজিত মুখ্যমন্ত্রী’র তকমা\nসুমন বটব্যাল, কলকাতা: কঠিন পরিস্থিতি বললেও কম বলা হয়৷ সময়ে নির্বাচন হবে কি না, একটা সময় তা নিয়েই তৈরি হয়েছিল সংশয়৷ নবান্নের মতে, ‘সাংবিধানিক...\nPrevious articleমেডিকেল কলেজের মহিলা ইন্টার্নকে হুমকি, বিতর্কে জড়াল নির্মল মাজির নাম\nNext articleকন্ডোমের ‘ব্যবহারেই’ সমস্যার সমাধান, অলিম্পিক মেডেল জিতলেন অস্ট্রেলিয়ান অ্যাথলিট


চট্টগ্রামের দর্শকদের জন্য সুখবর! দুইদিনে 'আলফা'র সাত শো - বাংলা মুভি ডেটাবেজ\nচট্টগ্রামের দর্শকদের জন্য সুখবর! দুইদিনে ‘আলফা’র সাত শো\nলিখেছেন: নিউজ ডেস্ক | জুন ২৭, ২০১৯ | চলচ্চিত্রের খবর | 0\nনাসির উদ্দীন ইউসুফের তৃতীয় ছবি ‘আলফা’ মুক্তি পেয়েছিল ২৬ এপ্রিল। বসুন্ধরায় স্টার সিনেপ্লেক্স, সীমান্ত সম্ভার স্টার সিনেপ্লেক্স, শ্যামলী সিনেমায় ও চট্টগ্রামের প্লাটিনামে সেই সময় দেখেছেন দর্শক। তবে অনেক আফসোস রয়ে গেছে সময় বের ছবিটি দেখতে পারার। এবার চট্টগ্রামের দর্শকরা পাচ্ছেন সেই সুযোগ।\nদুইদিনে ‘আলফা’র মোট সাতটি শো হতে যাচ্ছে বন্দরনগরীতে।\nএ নিয়ে নাসির উদ্দীন ইউসুফ সোশ্যাল মিডিয়া লেখেন, কাল ২৮ জুন শুক্রবার ও পরশু ২৯ জুন শনিবার চট্টগ্রাম থিয়েটার ইন্যুস্টিটিউটে আমার পরিচালিত সিনেমা “আলফা”র ৭টি প্রদর্শনী। আমি কাল উদ্ধোধনী প্রদর্শনীতে (সকাল ১১.০০ টায়) থিয়েটার ইন্যুস্টিটিউট চট্টগ্রামে উপস্থিত থাকব। চট্টগ্রামের সকল চলচ্চিত্র প্রেমিক ও বন্ধুদের আলফা’র বিশেষ প্রদর্শনীতে আমন্ত্রণ জানাচ্ছি।\nজানা গেছে, এর মধ্যে শুক্রবার হবে তিনটি শো, বাকিগুলো হবে পরদিন।\nএ দিকে ১৩ জুলাই বিকেল ৫টায় বাংলাদেশ শিল্পকলা একাডেমির জাতীয় চিত্রশালা মিলনায়তনে ‘আলফা’ ছবিটির বিশেষ এই প্রদর্শনীর আয়োজন করছে বাংলাদেশ শর্ট ফিল্ম ফোরাম। প্রদর্শনীর পাশাপাশি ছবিটি নিয়ে মুক্ত আলোচনাও হবে সেখানে। দেশের বরেণ্য ব্যক্তিবর্গ কথা বলবেন ছবিটি নিয়ে। বিষয়টি নিশ্চিত নাসির উদ্দীন ইউসুফ নিজেই।\nএরই মধ্যে ‘আলফা’ আসন্ন সার্ক চলচ্চিত্র উৎসবে প্রদর্শনীর জন্য বাংলাদেশ থেকে সরকারিভাবে পাঠানো হয়েছে।\nতৃতীয় বিশ্বের একজন শহুরে নাগরিককে কেন্দ্র করেই গড়ে উঠেছে ‘আলফা’ চলচ্চিত্রের কাহিনি। এখানে ফুটে উঠেছে যান্ত্রিক শহরের বাস্তবতার সঙ্গে মানিয়ে নেওয়া ও অন্তর্দ্বন্দ্ব নিয়ে বেঁচে থাকা এক চিত্রশিল্পীর জীবন।\n‘আলফা’র মূল চরিত্রে অভিনয় করেছেন আলমগীর কবির ও দোয়েল ম্যাশ। আরও অভিনয় করেছেন এটিএম শামসুজ্জামান, হীরা চৌধুরী, ইশরাত নিশাত, মোস্তাফিজুর নূর ইমরান ও ভাস্কর রাসা।\nট্যাগ: আলফা, চট্টগ্রাম, নাসির উদ্দীন ইউসুফ, প্রদর্শনী\nPreviousআহমদ ছফার উপন্যাসের চরিত্র জয়া আহসান\nNextজুলাই জুড়ে বাংলাদেশের হলে কলকাতার দাপট


পরীমনির ইস্যু আবারও গরম করলেন নাছির ইউ মাহমুদ,এখন কি হবে পরীর? – My Blog\nপরীমনির ইস্যু আবারও গরম করলেন নাছির ইউ মাহমুদ,এখন কি হবে পরীর?\nনাছির মাহমুদ বলেন, পরিমনি অ’ভিযো’গ করেছেন, তাকে নাকি আমি চে’ষ্টা করেছি! একটি মান’সম্ম’ত ক্লা’বে কখনই কোনো অ’নৈ’তিক কাজের সুযোগ নেই। অ’ভি’যো’গ করেছেন, আমি নাকি তাকে হ’ত্যা’র চে’ষ্টা করেছি! আমিতো তাকে এ ঘটনার আগে চিনতামই না। পরিমনি নিজেও বলেছে সে আমাকে আগে চিনতো না।তার সাথেতো আমা’র পূর্বের কোনো শ’ত্রু’তাও ছিলো না। তবে তাকে কেনো আমি হ’ত্যা করতে যাবো? তিনি বলেন, আমি রা’জনীতি করি, সামাজিক ক’র্মকা’ণ্ডে জ’ড়িত। বিভিন্ন ক্লা’বে ‘জড়িত। আমি একজন ব্যবসায়ী। আমা’র দুঃখ একটা, সে অ’ভিযো’গ করেছে একা। অথচ, সেই সময়ে উপ’স্থিত ক্লাবের কর্মক’র্তা ও’ নি’রাপত্তায় নিয়োজিতরা কি বলেছে? তা সঠিকভাবে ত’দ’ন্ত হচ্ছে না। সেদিন কি হয়েছিলো জানতে চাইলে অ’ভিযু’ক্ত এই ব্যবসায়ী বলেন, আমি বোট ক্লা’বের ডিসি’প্লি’নের দা’য়িত্বে ছিলাম। ৯ জুন রাত সাড়ে বারোটায় পরিমনি কয়েকজনকে নিয়ে আসে। এসে ম’দপা’ন করতে থাকেনএতেও কেউ বাঁ’ধা দে’ননি। কিন্তু তিনি নিজ হাত দিয়ে র‌্যা’ক থেকে তিন লিটারের ব্লুলে’ভেল হু’ই’স্কির নিতে গেলে ক্লাবের ষ্টা’ফরা বাঁ’ধা প্রদা’ন করেন। এতেই ক্ষি’প্ত হয়ে ওঠেন পরিমনি। যা কোনো স’ভ্য মানুষের দ্বারা সম্ভব নয়। এই হু’ইস্কির দাম দেড় লাখ টাকা। আর এটা সদস্য ছাড়া বিক্রয়যোগ্য নয়। কর্মচারীরা এতে বাঁ’ধা প্রদান করার পরই টেবিলে থাকা গ্লা’স, প্লে’ট ভাং’চুর করতে থাকে। ষ্টাফরা বিষয়টি আমাকে জানালে আমি পরিমনিকে এটা নিতে নি’ষে’ধ করি। সঙ্গে সঙ্গে আক’স্মি’ক ভাবে তার সামনে থাকা প্লেট ও গ্লা’স আমা’র দিকে ‘উড়িয়ে মা’রে। প্রথমটা আমা’র শ’রী’রে না লাগলেও পরেরটি আমা’র ঘা’ড়ে লাগে। তখন আমি তাদের ক্লা’ব থেকে বের হয়ে যেতে বলে পরিমনির সাথে আসা জিমি আমা’র ঘাড়ে একটি ঘু’সি মে’রে বসে।\nঅথচ, কফিশপ ব’ন্ধ হয়ে যায় সন্ধ্যা ৬টায়। তাছাড়া বারে ক’ফি সার্ভ’ হয় না। একজন সেলেব্রিটি এমন মি’থ্যা’চা’র করতে পারেন যা সত্যিই বি’স্ম’য়কর। তিনি বলেন, একজন সেলেব্রিটিই শুধু একজন গুরুত্বপূর্ণ ব্যক্তি হতে পারে না। অ’ভিনেতারা নাকি চোখে গ্লিসা”রিন লাগিয়ে কাঁদতে পারে। একজন সেলেব্রিটির অ’ভিনয়ের কারণে আজ আমি সামাজিকভাবে হেয়’ প্র’তিপন্ন হয়েছি। আম’রাওতো ফে’লে দেয়ার মত নয়। সমাজে আমাদেরও অব’স্থান রয়েছে। আম’রা ব্যবসায়ীরা রা’ষ্ট্রে নিয়মিত কর দিয়ে থাকি। আমি ঢাবির একটি হলের নির্বাচিত জিএস ছিলাম। উত্তরা ক্লা’বের মত একটি দাবি ক্লা’বে তিনবার নির্বাচিত সভাপতি ছিলাম। ছিলাম জাতীয় ফুটবল দলের খেলোয়ার। আমাকে আ’ট’ক করার পরও কোনো ব্যক্তি বা প্রতিষ্ঠান আমা’র বি’রুদ্ধে কোনো অ’ভিযো’গ করেননি।সারাজীবন সততার সাথে চলেছি। কারো প্রতি অবিচার করিনি। কারো টাকা আ’ত্ম’সা’ৎ করিনি। ব্যবসা করতে গিয়েও কারো সাথে কোনদিন বি’রো’ধ সৃ’ষ্টি হয়নি। ক্লা’বের সিসি ক্যা’মেরা প্রসঙ্গে তিনি বলেন, পৃথিবীর উন্নত দেশসহ কোনো দেশেই বারে সি’সি ক্যা’মে’রা থাকে না। কারণ, সমাজের উচ্চবিত্ত মানুষ যখন এসব ক্লাবে আসে তখন তারা চায়, এগুলো যাতে প্রকাশিত না হয়। প্রসঙ্গত, ১৩ জুন রাতে পরিমনি তার বনানী বাসভবনে এক সংবাদ সম্মেলনে অ’ভি’যো’গ করেন, ৯ জুন রাত ১২টার পর পরিচিত জনদের নিয়ে তিনি বোট ক্লা’বে যান। সেদিন চারজন ম’দ্য’প ব্যক্তি তাকে শা’রী’রিকভা’বে নি’র্যাত’ন করে। চ’ড়-থা’প্পড় মা’রে, গা’য়ে আ’ঘা’ত করে। এক পর্যায়ে একজন তাকে নে’শাদ্র’ব্য খাইয়ে ধ’র্ষ’ণের চে’ষ্টাও করে।তার অ’ভিযো’গ উত্ত’রা বোট ক্লাবে’র সদস্য ও উত্ত’রা ক্লাবে’র সাবেক সভাপতি ও ব্যবসা’য়ী নাছির ইউ’ মাহমুদ তাকে হ’ত্যা’র চে’ষ্টাও করেন।\nমাত্রপাওয়াঃফির বাড়ছে লকডাউন, ঈদের আগে শিথিলের আভাষ


ঈদের ৩দিন আগে থেকে মহাসড়কে ট্রাক-লরি চলা নিষেধ eurobdnews.com\nমঙ্গলবার, ২৩ জুলাই ২০১৯ ০১:০৪:৩৪ এএম\nঈদের ৩দিন আগে থেকে মহাসড়কে ট্রাক-লরি চলা নিষেধ\nজাতীয় | রবিবার, ২০ মে ২০১৮ | ০১:৩৫:৫০ এএম\nআওয়ামী লীগের সাধারণ সম্পাদক এবং সড়ক পরিবহন ও সেতুমন্ত্রী ওবায়দুল কাদের বলেছেন, ঈদের তিনদিন আগে থেকে মহাসড়কে সব রকমের ট্রাক, লরি, কাভার্ড ভ্যান চলা নিষেধ। তবে পচনশীল দ্রব্য, গার্মেন্টস ও ওষুধ বহনকারী যানবাহন এই নির্দেশনার বাইরে থাকবে। আগামী ৮ তারিখের মধ্যে রাস্তার সব ধরনের মেরামতের কাজ শেষ করে সেটি সচল রাখার দায়িত্ব ইঞ্জিনিয়ারদের দেয়া হয়েছে। চন্দ্রার চার লেন তৈরির কাজও জুনের ৮ তারিখের মধ্যে শেষ হবে।\nআজ শনিবার দুপুরে গাজীপুরের কালিয়াকৈর উপজেলার সূত্রাপুর এলাকায় সাসেক প্রজেক্টের কন্ট্রাক্টরস কার্যালয়ে ঢাকা-টাঙ্গাইল মহাসড়কের যানজট নিরসনকল্পে করণীয় বিষয়ে সড়ক বিভাগ, জেলা প্রশাসন ও পুলিশ বিভাগের কর্মকর্তাদের সাথে মতবিনিময় সভায় যোগ দিয়ে সাংবাদিকদের প্রশ্নের জবাবে এসব কথা বলেন তিনি।\nহেরে গেলেই বিএনপি নির্বাচন প্রত্যাখ্যান করে। কারচুপি, সুষ্ঠু নির্বাচন এসব ভাঙ্গা রেকর্ড তারা বাজায়। তারা (বিএনপি) না আসলেও নির্বাচন হবে। তিনি বলেন, বিনা-প্রতিদ্বন্দ্বিতার ফাঁদে এবার তারা সরকারকে ফেলতে পারবে না। আগামী নির্বাচন অংশগ্রহণমূলক হবে।\nওই মতবিনিময় সভার আগে মন্ত্রী ঢাকা-টাঙ্গাইল মহাসড়কের চন্দ্রায় ফোরলেনের কাজের অগ্রগতি পরিদর্শন করেন। এসময় মন্ত্রীর সাথে উপস্থিত ছিলেন- মুক্তিযুদ্ধ বিষয়ক মন্ত্রী আ ক ম মোজাম্মেল হক এমপি, মহিলা ও শিশু বিষয়ক প্রতিমন্ত্রী মেহের আফরোজ চুমকি, গাজীপুরের জেলা প্রশাসক ড. দেওয়ান মুহাম্মদ হুমায়ূন কবীর, সাসেক প্রজেক্টের প্রকল্প পরিচালক মো. ইসহাক এবং সড়ক ও জনপথের ঢাকা বিভাগীয় তত্ত্বাবধায়ক প্রকৌশলী সবুজ উদ্দিন খানসহ প্রশাসনের ঊর্ধ্বতন কর্মকর্তারা।


প্রকাশিত: ২৩:৩২ ১৭ ফেব্রুয়ারি ২০২০ আপডেট: ২৩:৩৫ ১৭ ফেব্রুয়ারি ২০২০\nদেওয়ান সাইদুর রহমান। ছবি: ডেইলি বাংলাদেশ\nহরিরামপুর উপজেলা পরিষদের চেয়ারম্যান দেওয়ান সাইদুর রহমানকে সাময়িক বরখাস্ত করা হয়েছে। তার বিরুদ্ধে উপজেলা মৎস্য কর্মকর্তাকে শারীরিকভাবে লাঞ্ছিত এবং প্রাণনাশের হুমকি ও সরকারি কর্তব্য পালনে হেনেস্তা করার অভিযোগ আনা হয়েছে।\nস্থানীয় সরকার বিভাগের উপসচিব মোহাম্মদ জহিরুল ইসলাম স্বাক্ষরিত এক প্রজ্ঞাপনে বিষয়টি নিশ্চিত হওয়া গেছে। তবে উপজেলা চেয়ারম্যানের দাবি, মিথ্যা অভিযোগ এনে তাকে সাময়িকভাবে বহিষ্কার করা হয়েছে । তিনি বিধি মোতাবেক বিষয়টি মোকাবিলা করবেন।\nএদিকে উপজেলা মৎস্য কর্মকর্তা নজরুল ইসলাম গত ৪ ফেব্রুয়ারি উপজেলা পরিষদের চেয়ারম্যানের বিরুদ্ধে থানায় একটি সাধারণ ডায়েরি (জিডি) করেন। এ ঘটনায় তিনি ডিসিসহ মৎস্য অধিদফতরের মহাপরিচালকের কাছেও লিখিত অভিযোগ করেন।\nজিডি সূত্রে জানা গেছে, বিভিন্ন সময় চেয়ারম্যান সাইদুর রহমান তার লোকজন দিয়ে প্রশাসনিক কাজে মৎস্য কর্মকর্তা নজরুল ইসলামকে চাপ দিয়ে আসছিলেন। গত ৪ ফ্রেবুয়ারি বেলা পৌনে একটার দিকে উপজেলা মৎস্য কর্মকর্তা তার দফতরে কাজ করছিলেন। এ সময় উপজেলা চেয়ারম্যানের নির্দেশে মো. পিন্টু, আমির হামজা, মো. আজম ও মো. শুভসহ অজ্ঞাত সাত থেকে আটজন মৎস্য কর্মকর্তার কার্যালয়ে প্রবেশ করেন। তারা বলেন, উপজেলা চেয়ারম্যান তাকে যেতে বলেছেন।\nএ সময় কাজ শেষ করে তার সঙ্গে দেখা করবেন বলে জানান উপজেলা মৎস্য কর্মকর্তা। এর পরপরই তারা মৎস্য কর্মকর্তাকে জোর করে উপজেলা চেয়ারম্যানের কাছে নিয়ে যান। এ সময় উপজেলা পরিসংখ্যান বিভাগে গণনাকারী (সুপারভাইজার) নিয়োগকে কেন্দ্র করে উপজেলা চেয়ারম্যান তাকে অকথ্য ভাষায় গালাগাল করেন। এরপর তাকে বদলিসহ প্রাণনাশের হুমকি দেন।\nস্থানীয় সরকার বিভাগের উপসচিব মোহাম্মদ জহিরুল ইসলামের স্বাক্ষরিত গত ১৬ ফেব্রুয়ারি প্রজ্ঞাপনে উল্লেখ করা হয়, স্থানীয় সরকার বিভাগ উপজেলা চেয়ারম্যানের বিরুদ্ধে অভিযোগ আমলে এনে দেওয়ান সাইদুর রহমানকে পদ হতে সাময়িক বরখাস্ত করা হয়েছে।\nএ প্রসঙ্গে মানিকগঞ্জ স্থানীয় সরকার বিভাগের উপপরিচালক ফৌজিয়া খান বলেন, প্রজ্ঞাপনের এ নির্দেশনা অনুযায়ী অবিলম্বে তা কার্যকর করা হবে।\nবরখাস্ত হওয়া উপজেলা পরিষদের চেয়ারম্যান দেওয়ান সাইদুর রহমান বলেন, মৎস্য কর্মকর্তার বিরুদ্ধে অনিয়ম-দুর্নীতির অভিযোগ রয়েছে। আর তার বিরুদ্ধে যে অভিযোগ আনা হয়েছে তা সত্য নয়। অভিযোগ প্রমাণ না করেই একতরফাভাবে সাময়িকভাবে বরখাস্ত করা হয়েছে।


আপনি কি রাতে মোবাইল পাশে নিয়ে ঘুমোন? জেনে নিন ক্ষতিগুলো | our Islam\nআপনি কি রাতে মোবাইল পাশে নিয়ে ঘুমোন? জেনে নিন ক্ষতিগুলো\nআওয়ার ইসলাম: মাথার কাছে মোবাইল ফোনটা চালু রেখে কখনও ঘুমোতে যাবেন না। জরুরি এসএমএস, হোয়াটসঅ্যাপ মেসেজ, ফোন কল আসার যতই সম্ভাবনা থাকুক না কেন দিনে, রাতে যখনই ঘুমোতে যাবেন, মোবাইলটা হয় বিছানা থেকে বেশ কিছুটা দূরে রাখবেন বা সেটা বন্ধ করে রাখবেন। না হলেই শিরে সংক্রান্তি!\nসাম্প্রতিক উত্তর জাটল্যান্ডের নবম শ্রেণির একদল ছাত্রছাত্রী বিভিন্ন রকমের শাকের বীজ নিয়ে পরীক্ষানিরীক্ষা করে দেখেছে, চালু মোবাইলের ওয়াইফাই বিকিরণ প্রাণের পক্ষে চরম ক্ষতিকারক। তা মৃত্যুও ডেকে আনতে পারে। পরীক্ষার ফলাফলে যথেষ্টই উৎসাহিত ইংল্যান্ড, হল্যান্ড ও সুইডেনের গবেষকরা।\nযে ট্রে রাখা হয়েছিল ওয়াইফাই রাউটারের কাছে, তার বীজ মরে গিয়েছে (বাঁ দিকে), যারা দূরে ছিল তারা তরতাজা পরীক্ষাটা যারা চালিয়েছে সেই ছাত্রছাত্রীদের অন্যতম লি নিয়েলসন জানিয়েছেন, ৪০০ রকমের শাকের বীজের ওপর তাঁরা পরীক্ষাটা চালিয়েছেন। দু’টি আলাদা ঘরে একই তাপমাত্রায় ৬টি ট্রেতে ওই শাকের বীজগুলিকে রাখা হয়েছিল।\n১২ দিন ধরে ওই দু’টি ঘরে রাখা শাকের বীজগুলিকে সম পরিমাণ জল আর সূর্যালোক দেওয়া হয়েছিল তাদের বেড়ে ওঠার জন্য। তাদের মধ্যে শাকের বীজ রাখা রয়েছে এমন ৬টি ট্রে’কে রাখা হয়েছিল দু’টি ওয়াইফাই রাউটারের কাছাকাছি। সাধারণ মোবাইল ফোন থেকে যতটা বিকিরণ আসে, ওই ওয়াইফাই রাউটারগুলি থেকে বিকিরণ আসে ততটাই। ১২ দিন পর দেখা গেল, ওয়াইফাই রাউটারের কাছে রাখা শাকের বীজগুলি মোটেই বাড়েনি।\nতাদের বেশির ভাগই হয় শুকিয়ে গিয়েছে বা মরে গিয়েছে। আর যে শাকের বীজ ভরা ট্রে’গুলির ধারে কাছে কোনও ওয়াইফাই রাউটার ছিল না, সেগুলি খুব সুন্দর ভাবে বেড়ে উঠেছে জল আর সূর্যালোক পেয়ে।\nসূত্র: আনন্দবাজার পত্রিকা/ এইচজে


Buzz of Shah Rukh Kha Kajol Vidya Balan Taapsee Pannu in Rajkumar Hiranis next rc, Shah Rukh Khan-Kajol: হিরানির হাত ধরলেন শাহরুখ খান, নায়িকা একসঙ্গে কাজল-তাপসী-বিদ্যা! – News18 Bangla\nShah Rukh Khan-Kajol: হিরানির হাত ধরলেন শাহরুখ খান, নায়িকা একসঙ্গে কাজল-তাপসী-বিদ্যা!\nফিরছে শাহরুখ-কাজল জুটি।\nসেই ফেরা যদি হয় কাজলের সঙ্গে (Shah Rukh Khan-Kajol) জুটি বেঁধে, তাহলে কেমন হবে বলুন তো?\nLast Updated : July 25, 2021, 13:07 IST\n#মুম্বই: শাহরুখ খানের (Shah Rukh Khan) স্ক্রিনে ফেরা নিয়ে অধীর আগ্রহে অপেক্ষা করছেন তাঁর ফ্যানেরা। আর সেই ফেরা যদি হয় কাজলের সঙ্গে (Shah Rukh Khan-Kajol) জুটি বেঁধে, তাহলে কেমন হবে বলুন তো? শুধু কাজলই নয়, শোনা যাচ্ছে, স্ক্রিনে এবার শাহরুখের সঙ্গে অভিনয় করতে দেখা যাবে আরও দুই অভিনেত্রীকে। একই ছবিতে দেখা যাবে কাজল (Kajol), বিদ্যা বালন(Vidya Balan) ও তাপসী পান্নুকে (Taapsee Pannu)। বলিউড সূত্রে জোর গুঞ্জন, পরিচালক রাজকুমার হিরানির পরের ছবিতে এই কাস্টকেই দেখা যাবে।\nআর এমন কাস্টিং যদি হয়, তবে বলিউডের ইতিহাসে অন্যতম সেরা পাওনা হতে চলেছে এই ছবিটি। শাহরুখ খান এই মুহূর্তে আদিত্য চোপড়া পরিচালিত অন্যতম ব্যয়বহুল অ্যাকশন ছবি 'পাঠান'-এর শ্যুটিং করছেন। ছবির প্রি-প্রোডাকশনও শুরু হয়ে গিয়েছে। এরই মধ্যে দীর্ঘদিন ধরেই শোনা যাচ্ছিল, রাজকুমার হিরানির সঙ্গে ছবি করতে চলেছেন শাহরুখ। সেই জল্পনাতেই ফের আহুতি পড়ল রবিবার। সূত্রের খবর, চার বছর পর শুধু অ্যাকশন ছবিই না, নিজের পছন্দের জঁর, রোম্যান্স নিয়েও ফিরছেন বলিউড বাদশা।\nবলিউড সূত্রের খবর, ভারত ও কানাডা দুই দেশ মিলিয়ে এক সাধারণ ব্যক্তির জীবন দেখানো হবে সোশ্যাল কমেডি জঁরের ছবিতে। শাহরুখের স্ত্রীর চরিত্রে দেখা যাবে কাজলকে। ছবিতে অন্য দুই গুরুত্বপূর্ণ চরিত্রে রয়েছেন বিদ্যা বালন ও তাপসী পান্নু। একজন সাংবাদিকের চরিত্রে তাপসী ও ভারত-কানাডার প্রশাসনিক স্তরের এক অফিসারের চরিত্রে দেখা যাবে বিদ্যাকে। শোনা গিয়েছে, শেরনিতে বিদ্যার অভিনয় দেখে মুগ্ধ হয়েছেন হিরানি। তার পরেই এই ছবির জন্য অফার দেওয়া হয়েছে তাঁকে।\nরাজকুমার হিরানি আপাতত ছবির স্ক্রিপ্টের শেষ অংশের কাজ করছেন। ২০২২ সালে ফ্লোরে নামতে পারে ছবিটি। অন্যদিকে, শাহরুখ খান ও কাজলকে একসঙ্গে ২০১৫ সালে রোহিত শেট্টির 'দিলওয়ালে' ছবিতে দেখা গিয়েছিল। কিন্তু বলিউডপ্রেমীদের কাছে এই দর্শকের টানই আলাদা। ফলে হিরানি সেই ফ্যাক্টরকেও নিজের ছবিতে কাজে লাগাতে চান বলে খবর। তাপসীকেও অফার দেওয়ার পর তিনিও একবারে হ্যাঁ বলেছেন। এখন অপেক্ষা অফিশিয়ালি এই ছবির ঘোষণার। ছবিতে থাকতে পারেন বোমান ইরানিও।\nFirst published: July 25, 2021, 13:07 IST


বদভ্যাস ছাড়াতে পারে ‘ট্রাবলমেকার’ | বিশ্ব | DW | 21.05.2018\nবদভ্যাস ছাড়াতে পারে ‘ট্রাবলমেকার’\nপরীক্ষামূলকভাবে যাঁরা টেলিভিশন দেখছেন, নতুন এক উদ্ভাবন সম্পর্কে তাঁদের রায় দিতে হবে৷ যেমন কোন বিষয় বিরক্তিকর ও ব্যাঘাত ঘটাচ্ছে – এমনটা সহজে বর্ণনা করা কঠিন৷ তবে এটা ঠিক যে, পুরো অভিজ্ঞতার মধ্যে যেন একটা ভুতুড়ে ছায়া রয়েছে৷ কিছুটা বিরক্তিকরও বটে৷\nজার্মানির সিগেন বিশ্ববিদ্যালয়ে গবেষকরা তথাকথিত ‘ট্রাবলমেকার’ নামের এই প্রযুক্তি সৃষ্টি করেছেন৷ এর কাজ হলো দৈনন্দিন জীবনে আমাদের বদভ্যাস ছাড়ানো৷ গবেষকরা এগুলিকে ট্রেনিং যন্ত্র হিসেবে বর্ণনা করেন৷ যেমন, এই যন্ত্রটির মাধ্যমে লিফট চড়া বন্ধ করে সিঁড়ি দিয়ে ওঠানামা করতে শেখানো হয়৷ বলা হয়, নিজেকে ফিট রাখতে কিছু করো৷ ৪ তলায় ছেড়ে দিচ্ছি৷ তারপর সিঁড়ি বেয়ে বাকি একতলায় যাও৷ ৩ তলা পর্যন্ত লিফটে উঠে, হেঁটে আরেক তলা ওঠার আইডিয়া আর নতুন কী!\nড. মাটিয়াস লাশকে এ প্রসঙ্গে বলেন, ‘‘দৈনন্দিন জীবনে প্রায়ই চোখে যেন ঠুলি পরা থাকে৷ আমরা অভ্যাসের দাস হয়ে থাকি৷’’\nখাবার পরপরই ব্রাশ\nখাওয়ার পর ব্রাশ করা খুবই ভালো অভ্যাস৷ তবে অম্লজাতীয় খাবার, যেমন টমেটো, কমলা, ইত্যাদি খাওয়ার সঙ্গে সঙ্গেই ব্রাশ না করে অন্তত আধা ঘণ্টা অপেক্ষা করা উচিত, বলে মনে করেন ব্রিটিশ দন্ত বিশেষজ্ঞ ডা. হাওয়ার্ড আর. গ্যাম্বল৷ কারণ এ সব খাওয়ার পরপরই অ্যাসিড দাঁতের সাদা অংশ এনামেল ও তার নীচের অংশ ডেনটিনকে আক্রমণ করে৷ ডা. গ্যাম্বল বলেন, সেসময় ব্রাশ করা মানে অ্যাসিডকে আক্রমণে সহায়তা করা৷\nকোকাকোলা জিরো পান\nডায়বেটিস রোগী ও যাঁরা কম ক্যালরিযুক্ত খাবার খোঁজেন, তাঁদের কাছে কোকাকোলা জিরো কিংবা লাইট বেশ প্রিয়৷ তবে টেক্সাস বিশ্ববিদ্যালয়ের এক জরিপে এর কিছু ক্ষতিকর দিক পাওয়া গেছে৷ কোকাকোলা জিরোতে যেহেতু চিনির পরিবর্তে আর্টিফিশিয়াল সুইটেনার ব্যবহার হয়, তাই শরীরের জন্য প্রয়োজনীয় চিনির অভাব মেটাতে অন্য যে খাবার খাওয়া হয় তার মাধ্যমে শরীরে বেশি ক্যালরি প্রবেশ করে৷ ফলে মেদ বৃদ্ধি, ডায়াবেটিস সহ অন্য অসুখ হতে পারে৷\nসপ্তাহান্তে বেশি ঘুমানো\nঅফিস থেকে ফিরে কাজ\nঅফিসের কাজে-কর্মে যদি প্রচণ্ড চাপ থাকে, তাহলে শরীরে কোর্টিসল হরমোনের পরিমাণ বেড়ে যায়৷ এরপর বাসায় ফিরে বিশ্রাম না নিয়ে সরাসরি কাজে লেগে গেলে কোর্টিসলের পরিমাণ কমার সুযোগ পায় না৷ এভাবে দীর্ঘ সময় ধরে কোর্টিসলের পরিমাণ বেশি থাকলে শারীরিক ও মানসিক সমস্যা তৈরি হতে পারে৷ এতে শরীরের রোগ প্রতিরোধ ক্ষমতা দূর্বল হয়ে পড়তে পারে৷ ‘জার্নাল অফ ফ্যামিলি সাইকোলজি’-তে প্রকাশিত এক গবেষণা থেকে এই তথ্য জানা গেছে৷\nঘুমানোর আগে টিভি দেখা, মোবাইল ব্যবহার\nঘুম বিশেষজ্ঞ ডা. গ্রেগরি কার্টার বলেন, ঘুমানোর অন্তত এক ঘণ্টা আগে টিভি দেখা ও মোবাইল ব্যবহার বন্ধ করতে হবে৷ না হলে ঐ সব থেকে যে নীলাভ আলো বের হয়, সেটা শরীরের স্বাভাবিক কার্যক্রম ব্যাহত করে৷ ফলে সকালবেলা ঘুম থেকে উঠাটা কঠিন হয়ে যায়৷\nলেখক: ভিএলজেড/জেডএইচ (বিভিন্ন সূত্র থেকে)\nএইসব আইডিয়া আমাদের সেই দশা থেকে মুক্তি দেবে, এমনটাই আশা৷ এই ওয়ার্কশপে সেগুলি পরখ করে দেখে কাজে লাগানো হয়৷ কিন্তু নিজের আচরণ আদর্শ করে তোলার জন্য কত প্রযুক্তিই না রয়েছে! যেমন দামী ঘড়ি আমাদের পদক্ষেপ মনিটর করে৷ প্রফেসর মার্ক হাসেনসাল বলেন, ‘‘তার বদলে আমরা এমন কিছু করার চেষ্টা করছি, যা মানুষকে নতুন পরিস্থিতিতে ফেলবে, নতুন সিদ্ধান্ত নিতে উদ্বুদ্ধ করবে৷ নিজেকে পরিবর্তন করার লক্ষ্যে বস্তুটিকে অদ্ভুত এক যন্ত্র হিসেবে ব্যবহার করা প্রায়ই খুব সহজ হতে পারে৷’’\n‘ট্রাবলমেকার’ ক্ষণিকের জন্য আমাদের রুটিন ভেঙে দেবে৷ সেই মুহূর্তকে বলা হয় ‘কি মোমেন্ট’৷ ড. মাটিয়াস লাশকে বলেন, ‘‘ব্যাপারটা এভাবে চলে৷ একদিকে আমি গাড়ির চাবি ঝুলিয়ে দিতে পারি, কারণ, মাঝে মাঝে তো গাড়ি চড়তেই হয়৷ কিন্তু সাইকেলের চাবিও ঝোলানো সম্ভব৷ গাড়িতে উঠতে গেলে ‘কি মোমেন্ট’ একটা প্রস্তাব দেবে৷ সাইকেলের চাবি পড়ে যাবে৷ তখন বাধ্য হয়ে ভাবতে হবে, গাড়ি চালানোই কি সঠিক সিদ্ধান্ত?’’\nদৈনন্দিন জীবন থেকেই আরও আইডিয়া পাওয়া সম্ভব৷ যেমন, বিদ্যুৎ সাশ্রয় করার জন্য একটি আইডিয়া রয়েছে৷ ড. মাটিয়াস লাশকে বলেন, ‘‘টিভির শব্দ নিজেরাই চালু অথবা বন্ধ করো ৷ কাজ হয়ে গেলে তোমরা টিভি আবার বন্ধ করে দিলে ভালো হয়৷ সবসময় টিভি চালু রাখার প্রয়োজন নেই৷ তারপর বেরিয়ে এসো৷’’\nস্বেচ্ছাসেবীরা জানেন না, টিভি দেখার আরামদায়ক সময় শেষ হলেই ‘ট্রাবলমেকার’ জেগে উঠবে৷ ড. লাশকে বলেন, ‘‘টিভি স্ট্যান্ডবাই মোডে রেখে অযথা বিদ্যুৎ খরচ করা যন্ত্রটি একেবারেই পছন্দ করে না৷ তখন সে খুবই অস্থির হয়ে পড়ে৷’’\nএখনো পর্যন্ত কেউ সেটিকে হাতে তুলে নেয়নি৷ বিদ্যুৎ সাশ্রয়কারী এই শুঁয়োপোকা নিয়ে প্রতিক্রিয়া কীরকম? প্লাগ খুলে নেওয়া অথবা টেলিভিশন ঠিকমতো বন্ধ করার কথা ভালো করে মনে করিয়ে দেয়৷\nউদ্ভাবনের সত্যি কোনো সীমা নেই৷\nএমন কিছু অভ্যাস আছে, যা আপাতদৃষ্টিতে ভালো বলেই আমরা পালন করি৷ কিন্তু গবেষণায় দেখা গেছে সেগুলো ঠিক নয়৷ ছবিঘরে থাকছে সেসব কথা৷ (05.05.2015)\nপরিশ্রমের পর নতুন শক্তি পেতে বিশ্রামের যেমন দরকার, তেমনিই অতিরিক্ত খাবার, ধূমপান কিংবা স্মার্টফোনের মতো কিছু অভ্যাস থেকে কয়েকসপ্তাহ দূরে থাকা জরুরি৷ জরুরি উপোস করাও৷ এ কাজগুলো কেন এবং কীভাবে করবেন জেনে নিন৷ (18.03.2017)\n‘ট্রাবলমেকার’ সম্পর্কে আরও তথ্য\nকি-ওয়ার্ডস লিফট, বদভ্যাস, রুটিন, জার্মান বিশ্ববিদ্যালয়, প্রযুক্তি


Madan Mitra was driving an auto and his fans said Oh lovely . Madan Mitra: লাল পাঞ্জাবি, চোখে কালো চশমা! অটোয় সওয়ার মদন মিত্রকে দেখে জনতা বলল 'ওহ লাভলি' – News18 Bangla\nMadan Mitra: পাঞ্জাবি, চোখে কালো চশমা! অটোয় সওয়ার মদন মিত্রকে দেখে জনতা বলল 'ওহ লাভলি'\nআজ শুক্রবারও এক নতুন সাজে অটোয় সওয়ার হলেন মদন মিত্র। পরণে লাল পাঞ্জাবি। পায়ে চিরাচরিত স্পোর্টস শু।\nLast Updated : July 16, 2021, 19:38 IST\nএকই অঙ্গে নানা রূপ! নেতা নন, 'ওহ লাভলি' গেয়ে মঞ্চে ঝড় তুললেন 'শিল্পী' মদন মিত্র\n#কলকাতা: অন্যান্য রাজনৈতিক নেতাদের মতো সাদা পাজামা পাঞ্জাবি নয়। সব সময়ে রঙিন অবতারে ধরা দেন তৃণমূল বিধায়ক মদন মিত্র (Madan Mitra)। রাজনৈতিক সমাবেশ হোক বা ফেসবুক লাইভ, পোশাকের ব্যাপারে তাঁকে টেক্কা দেবেন এমন কম রাজনৈতিক ব্যক্তিত্বই রয়েছেন।\nআজ শুক্রবারও এক নতুন সাজে অটোয় সওয়ার হলেন মদন মিত্র। পরণে লাল পাঞ্জাবি। পায়ে চিরাচরিত স্পোর্টস শু। সঙ্গে তাঁর অনুরাগী। তাদের নিয়েই অটোয় সওয়ার হন রাজ্যের প্রাক্তন পরিবহণ মন্ত্রী মদন মিত্র। জয় বাবা লোকনাথ লেখা হলুদ-সবুজ অটোয় তিনি ছিলেন চালকের আসনে। আর চোখে রোদ ছিল চশমা, হাতে ঘড়ি।\nনিজের চিরাচরিত কায়দায় রথতলা থেকে দক্ষিণেশ্বর এই রুটের অটো চালালেন কামারহাটির বিধায়ক। চালকের আসনে মদন মিত্রকে দেখে উৎসাহী হয়ে পড়েন জনতা। জনতার থেকেই সমস্বরে আওয়াজ ওঠে 'ওহ লাভলি'। তবে এই প্রথম নয়। এমন কায়দা নিয়ে প্রায়ই অনুগামীদের নিয়ে বেরিয়ে পড়েন মদন মিত্র।\nভোটের সময়েও বাইকে সওয়ার হয়ে বেরিয়ে পড়েছিলেন মদন মিত্র। পাঞ্জাবি পরে একই কায়দায় তিনি কামারহাটি এলাকায় বেরিয়েছিলেন। আবার বিধানসভার অধিবেশনে শুরু থেকেই ফ্যাশনে নজর কেড়েছেন মদন মিত্র। পাঁচবছর পর বিধানসভায় ফের ফিরেছেন মদন মিত্র। এবং প্রত্যাবর্তনেই নিজের 'স্টাইল স্টেটমেন্ট'-এর মাধ্যমে দিয়ে চলেছেন একের পর এক চমক। আর প্রতিবারই বেশ খোশ মেজাজে দেখা গিয়েছে তাঁকে।\nএকদিন তাঁর জুতোতেও ছিল চমক। সাদা ধুতি-পাঞ্জাবির সঙ্গে মদন মিত্র এদিন পরেছিলেন নীল মাস্ক এবং রুপোলি রঙের অভিনব এক চপ্পল। সেই চপ্পলের উপর ইংরেজিতে ছিল সেই চপ্পলের 'ব্র্যান্ডের' নাম - 'বস'। সূত্রের খবর, এই চপ্পল নাকি আনা হয়েছিল দুবাই থেকে।


.:2November 2017 : সাহিত্য-সংস্কৃতি :. (529 বার পঠিত)\n.: 10 April 2017 : সাহিত্য-সংস্কৃতি :. (1575 বার পঠিত)\n.:7June 2016 : সাহিত্য-সংস্কৃতি :. (2964 বার পঠিত)\n.: : সাহিত্য-সংস্কৃতি :. (16914 বার পঠিত)\n.: 12 February 2015 : সাহিত্য-সংস্কৃতি :. (10523 বার পঠিত)\n.: 22 October 2014 : সাহিত্য-সংস্কৃতি :. (3911 বার পঠিত)


সব প্রতিষ্ঠানে বাংলা নামফলকের ব্যবহার চেয়ে মেয়রকে স্মারকলিপি সব প্রতিষ্ঠানে বাংলা নামফলকের ব্যবহার চেয়ে মেয়রকে স্মারকলিপি – সকালের চট্টগ্রাম\nসব প্রতিষ্ঠানে বাংলা নামফলকের ব্যবহার চেয়ে মেয়রকে স্মারকলিপি\nখবর প্রকাশ বুধবার, ১২ জানুয়ারী, ২০২২\nচট্টগ্রাম নগরীর সব প্রতিষ্ঠানের নামফলকে বাংলা ভাষার প্রাধান্য দেয়া প্রসঙ্গে আজ বুধবার সকালে চট্টগ্রাম সিটি কর্পোরেশনের মেয়র মো. রেজাউল করিম চৌধুরীর কাছে স্মারকলিপি নিয়ে মুক্তি সংগ্রাম ও মুক্তিযুদ্ধ গবেষণা কেন্দ্র ট্রাষ্ট-চট্টগ্রামের একটি প্রতিনিধিদল সংগঠনটির চেয়ারম্যান ডা. মাহফুজুর রহমানের নেতৃত্বে সাক্ষাত করতে আসেন। মেয়র’র পক্ষে ¯স্মারকলিপি গ্রহণ করেন চসিক জনসংযোগ কর্মকর্তা (অতি. দায়িত্ব) কালাম চৌধুরী।\nএসময় মুক্তিযোদ্ধা ডা. শাহ আলম, প্রাক্তন জাসদ ফোরাম নেতা সোলেমান খান, গণঅধিকার চর্চা কেন্দ্রের মশিউর রহমান, আবদুল মাবুদ, বাসদের মহিন উদ্দিন, গণসংগহতি আন্দোলনের হাসান মারুফ রুমি, বিজয়’৭১ আর ডি রুবেল ভাস্কর চৌধুরী, সাপ্তাহিক অনুবিক্ষনের ইন্তেখাব সুমন,শফিউদ্দিন কবির আবিদ, ছাত্রনেতা আলকাদেরী জয় প্রমুখ উপস্থিত ছিলেন।\nস্মারকলিপি প্রদানকালে বাংলাদেশ মুক্তি সংগ্রাম ও মুক্তিযুদ্ধ গবেষণা কেন্দ্র ট্রাষ্টের চেয়ারম্যান ডা. মাহফুজুর রহমান বলেন, ৫৪সালের নির্বাচনে ২১দফায় বাংলাকে রাষ্ট্রভাষা করা ও শিক্ষার সর্বস্তরে বাংলা মাধ্যমে করার দাবি উঠেছিলো। ৬৬সাল থেকে মুক্তিযুদ্ধ পর্যন্ত সকল আন্দোলনের অন্যতম দাবি ছিলো রাষ্ট্রের সর্বস্তরে বাংলা ভাষা ও সংস্কৃতির বিকাশ। স্বাধীনতার পরবর্তী বাংলাদেশের ৭২ সংবিধানের ৩নং অনুচ্ছেদেও বাংলাকে রাষ্ট্রভাষা হিসেবে ঘোষণা করা হয়েছে। এরশাদ আমলে ১৯৮৭সালের ৮মার্চ বাংলা ভাষা প্রচলন আইন ওই বক্তবেই জাতীয় সংসদে গৃহীত হয়। যা বাংলা ভাষা প্রচলন আইন ১৯৮৭ নামে অভিহিত আছে। এত আইন ও বিধি বিধান থাকার পরও দেশের অনেক সরকারি বেসরকারি ও ব্যবসা প্রতিষ্ঠানে এখনো ইংরেজী ভাষায় সাইনবোর্ড বা নামফলক লিখা দেখতে পাওয়া যায়। ইতিপূর্বে দাবি জানানোর পর কর্পোরেশন ভ্রাম্যমাণ আদালতের মাধ্যমে অভিযানে নেমে কিছুটা নিয়ন্ত্রণে আনার চেষ্টা করে। কিন্তু এই অভিযানে ধারাবাহিকতা রক্ষা না করায় এখনো অনেক প্রতিষ্ঠানে ইংরেজী লিখা নামফলক রয়ে গেছে।\nএ অবস্থায় মেয়র রেজাউল করিমের হস্তক্ষেপ চেয়েছে মুক্তিযোদ্ধা গবেষণা কেন্দ্র। গবেষণা কেন্দ্রের চেয়ারম্যান ডা. মাহফুজুর রহমান মেয়র গুরুত্বপূর্ণ সভায় সার্কিট হাউসে থাকায় তাঁর সাথে ফোনে এই বিষয়ে আলাপ করলে তিনি এব্যাপারে প্রয়োজনীয় ব্যবস্থা নিবেন বলে জানান।


অনিবন্ধিত সিম বন্ধ এপ্রিলের পরপরই | BD Times365\nআপডেট : ১৬ ফেব্রুয়ারি, ২০১৬ ০৮:১৫\nসিম নিবন্ধন না করলে আগামী এপ্রিলের পরপরই অনিবন্ধিত সিম বন্ধ করে দেয়া হবে বলে জানিয়েছেন বিটিআরসি কর্তৃপক্ষ।\nসোমবার জাতীয় সংসদের মিডিয়া সেন্টারে বায়োমেট্রিক্স পদ্ধতিতে এমপিদের সিম-রিম নিবন্ধন কার্যক্রম উদ্বোধনের সময় বিটিআরসি'র পক্ষ থেকে এ তথ্য জানানো হয়।\nএ সময় ডাক ও টেলিযোগায়োগ মন্ত্রণালয়ের পক্ষ থেকে জানানো হয়, বায়োমেট্রিক পদ্ধতিতে জনগণের সিম-রিম নিবন্ধনের জন্য সারা দেশে এক লাখ ডিভাইস সরবরাহ করা হয়েছে। সম্পূর্ণ বিনা পয়সায় সিম-রিম নিবন্ধন কার্যক্রম চলছে।\nযদি কেউ এই কাজের জন্য টাকা নিয়ে থাকে তাদের বিরুদ্ধে অভিযোগ জানাতে টেলিটক থেকে ‘৯৮৭২’ নাম্বারের একটি কোড চালু করা হয়েছে। যে কেউ এখানে অভিযোগ করতে পারবেন। এছাড়া বিটিআরসি’র মাধ্যমে একটি মোবাইল টিম অভিযোগ তদন্তে মাঠে কাজ করছে।\nজাতীয় সংসদের মিডিয়া সেন্টারে নিজের সিম বায়োমেট্রিক্স পদ্ধতিতে নিবন্ধনের মাধ্যমে এমপিদের সিম-রিম নিবন্ধন কার্যক্রম উদ্বোধন করেন স্পিকার ড. শিরীন শারমিন চৌধুরী।\nউদ্বোধনী অনুষ্ঠানে সভাপতিত্ব করেন ডাক ও টেলিযোগাযোগ প্রতিমন্ত্রী অ্যাডভোকেট তারানা হালিম। ডেপুটি স্পিকার ফজলে রাব্বী মিয়া, হুইপ মাহবুব আরা গিনি, ডাক ও টেলিযোগ বিভাগের সচিব ফয়েজুর রহমান চৌধুরী, বিটিআরসির চেয়ারম্যান ড. শাহজাহান মাহমুদ প্রমুখ অনুষ্ঠানে অংশ নেন।\nসিরাজগঞ্জে নসিমন ও তেলবাহী লরী সংঘর্ষে মৃতের সংখ্যা বেড়ে ৯\nগণতন্ত্রের স্বার্থে খালেদার কাছে হারতেও রাজি নাসিম\nশুভ জন্মদিন পল্লীকবি জসিমউদ্দিন


সেমিনারে প্রফেসর ডা. কামরুল হাসান খান\nস্টাফ রিপোর্টার | প্রকাশের সময় : ১৯ মার্চ, ২০১৯, ১০:৪৬ পিএম\nবঙ্গবন্ধু শেখ মুজিব মেডিকেল বিশ্ববিদ্যালয়ের সাবেক ভিসি প্রফেসর ডা. কামরুল হাসান খান বলেছেন, নৈতিকতার চর্চা কিন্তু একদিনে হয়না, নিয়মিত চর্চার মাধ্যমে প্রতিষ্ঠা করতে হয়। চিকিৎসকদের নিয়ে যতো আলোচনা হয়, তার বেশিরভাগই নেতিবাচক। আমরা পাল্টাপাল্টি অভিযোগের মধ্যেরয়েছি। কিন্তু ভুলে গেলে চলবে না সামাজিক কাঠামো নির্ধারণ করবে, বাংলাদেশের স্বাস্থ্য ব্যবস্থা এবং নৈতিকতা চর্চা কেমন হবে।\nমঙ্গলবার (১৯ মার্চ) জাতীয় প্রেস ক্লাবের মাওলানা মোহাম্মদ আকরাম খাঁ মিলনায়তনে আয়োজিত এক সেমিনারে প্রধান অতিথির বক্তব্যে তিনি এসব কথা বলেন। চিকিৎসকদের নৈতিকতা চর্চা: বাংলাদেশ ও আন্তর্জাতিক পেক্ষাপট’ শীর্ষক এ সেমিনার অনুষ্ঠিত হয়।\nতিনি বলেন, সমাজের সব ক্ষেত্রে যখন অনৈতিকতার চর্চা হয়, তখন স্বাস্থ্য বিভাগের মধ্যে আমরা কিভাবে নৈতিকতার বেশি আশা করি। এখানে বলে ইংল্যান্ড বা জাপানের মতো স্বাস্থ্য সেবা আশা করতে পারিনা। আমাদের দেশে একজন ইন্টার্ন ডাক্তার মাসে ১৫ হাজার টাকা বেতন পায়। অথচ একজন রিক্সা চালকও এরচেয়ে অনেক বেশি আয় করে থাকে। সহনশীলতার সাথে আমাদের অবস্থান নির্ণয় করতে হবে। আমাদের বাস্তবে আসতে হবে। বিচ্ছিন্নভাবে শুধু স্বাস্থ্য নিয়ে সমালোচনা করলে হবে না।\nসেমিনারে প্রধান আলোচক হিসেবে বক্তব্য রাখেন জাপানের এহিমে ইউনির্ভাসিটি গ্রাজুয়েট স্কুল অব মেডিসিনের সিনিয়র এসিসটেন্ট প্রফেসর ডা. ফজলে আকবর। তিনি বলেন, নৈতিকতা মূলতো নিজস্ব চর্চার বিষয়। নৈতকতা আর আইন এক নয়। আইনের সামগ্রিক কোন রূপ নেই। এক দেশে আইন হলেও অন্য দেশে সেটা আইন নাও হতে পারে। এমনকি এক দেশের ভিন্ন ভিন্ন প্রদেশে আইন ভিন্ন হতে পারে। কিন্তু নৈতিকতা সারাবিশ্বের প্রতিটি মানুষের কাছে একই। তিনি বলেন, এদেশে চিকিৎসকদের নৈতিকতার স্খলনের যেসব বিষয় আয়োচিত হয় সেগুলো নিয়ন্ত্রনে রাষ্ট্রকে ব্যবস্থা নিতে হবে। জাপানে শতভাগ মানুষ স্বাস্থ্য বীমার আওতায় থাকায় চিকিৎসাক্ষেত্রে সবাই সমান সুবিধা পেয়ে থাকে। আবার আমেরিকাতে যার টাকা নেই তার চিকিৎসাও নেই। কোথাও এবরশন বৈধ আবার কোথাও অবৈধ। কোথাও শাস্তি হিসেবে মৃত্যুদন্ড আছে, কোথাও নেই। তাই নৈতিকতার বিষয়টি আপেক্ষিক। নৈতিকতার সমাধানটা আমাদের বিবেক থেকে আসতে হবে, আইনসিদ্ধ নয় ।\nবঙ্গবন্ধু শেখ মুজিব মেডিকেল বিশ্ববিদ্যালয়ের হেপাটোলজি বিভাগের চেয়ারম্যান প্রফেসর ডা. মামুন আল মাহতাব স্বপ্নীল বলেন, আমি মেনে নিচ্ছি চিকিৎসকদের নীতি ণৈতিকতার অভাব রয়েছে। তবে এ অভাব কি শুধু চিকিৎসকদের মধ্যে, নাকি অন্য সব পেশাতেও রয়েছে। আমাদেরকে ঢালাওভাবে দোষ দিলে সমাধান হবে না। নৈতিকতা চর্চা সমাজের সব পোশাতে সমভাবে প্রতিষ্ঠা করতে হবে।\nজনস্বাস্থ্য সংগ্রাম পরিষদের আহবায়ক ডা. ফয়জুল হাকিম বলেন, নীতি নৈতিকতা বায়বীয় বিষয় নয়, এগুলো নির্ভর করে সার্বিক আর্থ সামাজিক পরিস্থিতির উপর। স্বাধীনতার পর বাংলাদেশে যে অর্থনৈতিক শূন্যতা তৈরি হয়েছে, এরপর থেকে ঘুষ-দুর্নীতি প্রতিষ্ঠা পেয়েছে যা বর্তমানেও দৃশ্যমান। চিকিসকদের নৈতিকতার প্রশ্ন তোলার আগে সমাজ বা রাষ্ট্রকে পরিবর্তন করতে হবে।


প্রধান শিক্ষকদের বেতনে সৃষ্ট বৈষম্য দূর করা হবে: অর্থমন্ত্রী | Newsgarden24.com\nপ্রধান শিক্ষকদের বেতনে সৃষ্ট বৈষম্য দূর করা হবে: অর্থমন্ত্রী\nনিউজগার্ডেন ডেস্ক, ১০ এপ্রিল, ২০১৭, সোমবার: সরকারি কর্মচারীদের জন্য অষ্টম বেতন কাঠামো বাস্তবায়নের পর সরকারি প্রাথমিক বিদ্যালয়ের প্রধান শিক্ষকদের বেতনে সৃষ্ট বৈষম্য দূর করার দাবি জানিয়েছে বাংলাদেশ সরকারি প্রাথমিক বিদ্যালয় শিক্ষক সমিতি।\nসোমবার সচিবালয়ের অর্থ মন্ত্রণালয়ের সম্মেলনকক্ষে অর্থমন্ত্রী আবুল মাল আবদুল মুহিতের সঙ্গে এক বৈঠক করে সমিতির নেতারা এই দাবি জানান।\nবৈঠকের পর অর্থমন্ত্রী বলেন, আজকের বৈঠকের উদ্দেশ্য ছিল সমস্যা বোঝা। সেই উদ্দেশ্য সফল হয়েছে। সমাধান আজই পাচ্ছেন না। আমরা এটা পরীক্ষা নিরীক্ষা করে দেখবো। এটার জন্য একটা কমিটিও আছে। আমি সেই কমিটিতে আছি। আপনাদের মন্ত্রীও সেই কমিটিতে আছেন। আমরা এই বিষয়টা সেখানে বিবেচনা করবো।\nসভায় প্রাথমিক শিক্ষকরা বিভিন্ন দাবি দাওয়া উপস্থাপন করলেও আলোচনার শেষের দিকে এসে তারা জানান, কেবল টাইম স্কেল দিলেই এই সমস্যার সমাধান হয়ে যাবে।\nএ বিষয়ে দৃষ্টি আকর্ষণ করা হলে নির্বাহী সভাপতি ওয়েস আহমেদ চৌধুরী ২০১৪ সালের ৯ মার্চ প্রাথমিক ও গণশিক্ষা মন্ত্রণালয়ের এক প্রজ্ঞাপনের কথা উল্লেখ করেন।\nযেখানে বলা হয়, সরকারি প্রাথমিক বিদ্যালয়ের প্রশিক্ষণপ্রাপ্ত ও প্রশিক্ষণবিহীন প্রধান শিক্ষকদের পদ মর্যাদা ৩ শ্রেণি থেকে ২য় শ্রেণিতে উন্নীতকরণপূর্বক তাদের বেতন স্কেল ১১ নম্বর গ্রেড ও ১২ নম্বর গ্রেডে উন্নীত করা হলো। একই সাথে প্রশিক্ষণপ্রাপ্ত ও প্রশিক্ষণবিহীন সহকারী শিক্ষকগণের বেতন স্কেল যথাক্রমে ১৪ ও ১৫ নম্বর গ্রেডে উন্নীত করা হলো।\nশিক্ষক নেতা বলেন, একই বছরের ২৭ নভেম্বরের অর্থ মন্ত্রণালয়ের দেয়া অন্য একটি চিঠির ফলে আমরা পূর্বের ওই চিঠির সুবিধা থেকে বঞ্চিত হচ্ছি। এরপর থেকেই জটিলতা শুরু। নতুন বেতন স্কেলেও তা সমাধান করা হয়নি। সুতরাং নতুন বেতন স্কেলে জ্যেষ্ঠ প্রধান শিক্ষকদের এতদিনের সিনিয়রিটি বা চাকুরিকালের টাইম স্কেল যুক্ত করে বেতন নির্ধারণ করলে সমস্যার সমাধান হয়ে যাবে।\nসভায় কেস স্টাডি হিসাবে মৌলভীবাজারের বড়লেখা উপজেলার দুই শিক্ষকের বেতন কাঠামো উপস্থাপন করা হয়। যেখানে প্রজেশ চন্দ্র দাস ১৯৯৯ সালের ৫ ডিসেম্বর ১৯৭৫ টাকা বেতন স্কেলে প্রধান শিক্ষক হিসাবে যোগ দিয়েছেন। অন্যদিকে মো. ছয়ফুল ইসলাম একই বছর ৬ এপ্রিল ১৮৭৫ টাকা বেতন স্কেলে সহকারি শিক্ষক হিসাবে যোগ দিয়েছেন।\n‘২০১৪ সালে প্রধান শিক্ষক ১১ তম গ্রেডে এবং সহকারী শিক্ষক ১৪তম গ্রেডে পৌছেন। অষ্টম বেতন কাঠামো কার্যকরের পর প্রধান শিক্ষকের বেতনে টাইম স্কেল যুক্ত হয়নি। অন্যদিকে সহকারী শিক্ষকের বেতনে যুক্ত করা হয় তিনটি টাইম স্কেল, যা যুক্ত করে তার বেতন চূড়ান্ত করা হয়। যেখানে উভয়ের বেতন ১৫৯৮০ টাকা হয়ে যায়।’\nবৈষম্যের চিত্র হিসাবে সভায় অর্থমন্ত্রীর কাছে তুলে ধরা বিবরণীতে বলা হয়, সরকারি শিক্ষকের তুলনায় প্রধান শিক্ষক এক ধাপ উপরের স্কেলে নিয়োগ পেলেও ১৫ বছর পর প্রধান শিক্ষক ও সহকারী শিক্ষকের বেতন স্কেল ও মূল বেতন সমান। সরকারি শিক্ষকের তুলনায় প্রধান শিক্ষক পদ ২০০৬ সালে দুই ধাপ এবং ২০১৪ সালে তিন ধাপ উপরের স্কেলে উন্নীত হলেও বাস্তবে তার কোনো প্রতিফলন নেই। ২০১৪ সালের ৯ মার্চ প্রধান শিক্ষকদের উন্নীত বেতনে টাইম স্কেল যুক্ত করে নির্ধারণ না করায় প্রধান শিক্ষকরা এই বৈষম্যের শিকার হচ্ছেন।\nএই বিবরণীর ব্যাখ্যায় সমিতির মৌলভীবাজার জেলার সভাপতি মঞ্জুলাল দে বলেন, প্রধান শিক্ষকদেরকে টাইম স্কেল দেয়া হলে তারা এখন ৮ নম্বর গ্রেডে চলে যেত।\nসমিতির যুগ্ম সম্পাদক গিয়াস উদ্দিন সাংবাদিকদের বলেন, প্রধানমন্ত্রী ২০১৪ সালে আমাদেরকে তৃতীয় গ্রেডে উন্নীত করার ঘোষণা দিয়েছিলেন। সেই ঘোষণা অনুসারে গেজেট হয়নি। রেট্রোসপেকটিভ ইফেক্ট দিয়ে সেই গেজেট হলেও এই সমস্যা থাকে না।\nসভায় সমিতির সভাপতি মো. আব্দুল আউয়াল তালুকদার বলেন, এই বৈষম্যের ফলে অনেক স্থানে প্রকৃত বেতন ও স্কেল উভয় দিক থেকে সহকারী শিক্ষকরা প্রধান শিক্ষকদের ওপরে চলে গেছেন।\nসভায় প্রাথমিক ও গণশিক্ষা মন্ত্রী মোস্তাফিজুর রহমান, অর্থ সচিব হেদায়েতুল্লাহ আল মামুন, প্রাথমিক ও গণশিক্ষা মন্ত্রণালয়ের ভারপ্রাপ্ত সচিব মোহাম্মদ আসিফ-উজ-জামান উপস্থিত ছিলেন।\nশিক্ষকদের পক্ষে অন্যান্যদের মধ্যে ছিলেন সমিতির নির্বাহী সভাপতি ওয়েছ আহমেদ চৌধুরী, মহাসম্পাদক আমিনুল ইসলাম চৌধুরী প্রমুখ।


চুক্তিতে জমি দখল-চাঁদাবাজি-কিলিং মিশনে অংশ নিত তারা - Lastnewsbd.com | Lastnewsbd.com\nThursday, 29th July , 2021, 06:54 pm,BDST\nলাস্টনিউজবিডি, ২৯ জুলাই: রাজধানীর বিভিন্ন এলাকায় জায়গা দখল কিংবা ঠিকাদারদের কাছ থেকে চাঁদা আদায়ই তাদের পেশা। টাকার বিনিময়ে কোনো পক্ষের হয়ে অপর পক্ষকে অস্ত্রসহ ভয়ভীতি দেখানো হতো। কখনো কখনো কন্ট্রাক্টের মাধ্যমে কিলিং মিশনেও অংশ নিতেন তারা।\nবৃহস্পতিবার দুপুরে ডিএমপি মিডিয়া সেন্টারে আয়োজিত সংবাদ সম্মেলনে এসব কথা বলেন ডিবির অতিরিক্ত কমিশনার এ কে এম হাফিজ আক্তার।\nরাজধানীর ক্যান্টনমেন্ট থানা এলাকায় আরব আলী হত্যা চেষ্টার ঘটনায় জড়িত তিন জনকে অস্ত্র ও মাদকসহ গ্রেফতারের পর এসব তথ্য জানায় মহানগর গোয়েন্দা পুলিশ (ডিবি)।\nগ্রেফতার করা ব্যক্তিরা হলেন- মো. সাহজামান ওরফে বাবু, মো. দুলাল প্যাদা ওরফে জিএমপি দুলাল ও মো. সাইফুল ইসলাম ওরফে সুজন। এসময় তাদের কাছ থেকে একটি রিভলবার, একটি পিস্তল ও তিন হাজার পিস ইয়াবা জব্দ করা হয়।\nতিনি বলেন, ক্যান্টমেন্ট এলাকার ওই ঘটনায় দায়েরকৃত মামলার বাদী মো. আরব আলী পেশায় একজন ঠিকাদার। ১৫ মার্চ বাদীর এলাকার লোকজন নিজেরা অর্থ সংগ্রহ করে এলাকার ৮০ ফুট প্রশস্ত সুয়ারেজ ড্রেনের কাজের জন্য তাকে দায়িত্ব দেয়। কাজ চলাকালীন গ্রেফতাররা বিভিন্ন সময় বাদীর কাছে চাঁদা দাবি করে হুমকি দিতে থাকে। ঠিকাদার আরব আলী চাঁদা দিতে অস্বীকৃতি জানালে গত ৩০ মার্চ দুপুরে ক্যান্টনমেন্ট থানার ৩৩-এ বাসার সামনে রাস্তার ওপর তাকে হত্যার উদ্দেশ্যে গুলি করে। আরব আলী ডান পায়ের উরুতে গুলিবিদ্ধ হয়ে আহত হন।\nএরপর ঘটনাস্থলের আশেপাশের সিসি ক্যামেরার ভিডিও পর্যালোচনা ও প্রযুক্তি বিশ্লেষণ করে ঘটনার সঙ্গে জড়িত মো. সাহাজাহান ওরফে সাবুকে চাঁদপুরের হাইমচর এলাকা থেকে গ্রেফতার করা হয়। তার দেওয়া তথ্য মতে পল্লবী থানার কালশী বাউনিয়াবাধস্ত তার বাসা থেকে ৬ চেম্বার বিশিষ্ট একটি রিভলবার ও এক হাজার পিস ইয়াবা জব্দ করা হয়।\nপরে কালশী এলাকা থেকে দুলাল ও সুজনকে গ্রেফতার করা হয়। এ সময় তাদের কাছ থেকে একটি পিস্তল ও দুই হাজার পিস ইয়াবা জব্দ করা হয়।\nগ্রেফতারদের প্রাথমিক জিজ্ঞাসাবাদের ভিত্তিতে ডিবির এই কর্মকর্তা জানান, তারা বিভিন্ন সময় কন্ট্রাক্টের মাধ্যমে বিভিন্ন সময় কিলিং মিশনে অংশ নিতেন। এছাড়াও তারা পরস্পর যোগসাজশে মাদক ব্যবসার বিস্তৃতি ও ভাষানটেক, কালশী, ক্যান্টনমেন্ট, মাটিকাটা এলাকায় চাঁদাবাজি ও প্রভাব বিস্তারের জন্য অস্ত্র ব্যবহার করে আসছিলেন। তাদের বিরুদ্ধে পল্লবী থানায় মাদকদ্রব্য ও অস্ত্র আইনে তিনটি পৃথক মামলা হয়েছে।\nগ্রেফতারদের পৃষ্ঠপোষকদের বিষয়ে জানতে চাইলে তিনি বলেন, বিদেশে পালিয়ে থাকা সন্ত্রাসী ইব্রাহীম ও যুবরাজের তত্ত্বাবধানে তারা কাজ করে বলে জানিয়েছে। বিষয়টি তদন্ত করে দেখা হচ্ছে। এছাড়াও এ চক্রের আরো আট থেকে দশজনের নামের তালিকা পেয়েছি। তাদের বিরুদ্ধেও তদন্ত করে আইনানুগ ব্যবস্থা গ্রহণ করা হবে।


সিপিডির সংলাপে বিশেষজ্ঞরা\nপ্রকাশ: ২২ জানুয়ারি ২২ । ১৫:৪৪ | আপডেট: ২২ জানুয়ারি ২২ । ১৫:৪৪\nনারায়ণগঞ্জ সিটি করপোরেশনের নির্বাচন থেকে প্রমাণ হয়েছে যে, নির্বাচন সুষ্ঠু হওয়ার পেছনে সরকারের ইচ্ছা সবচেয়ে গুরুত্বপূর্ণ। সরকারের ভূমিকার কারণেই প্রশাসন, আইনশৃঙ্খলা রক্ষাকারী বাহিনীসহ সকলেই সুষ্ঠু নির্বাচন অনুষ্ঠানে ভূমিকা রেখেছে। পাশাপাশি প্রার্থীরাও যে সুষ্ঠু নির্বাচনের জন্য গুরুত্বপূর্ণ ভূমিকা রাখে সেটাও নারায়ণগঞ্জের নির্বাচন থেকে প্রমাণিত। জাতীয় নির্বাচন সুষ্ঠু হতে হলে নারায়ণগঞ্জের নির্বাচনের বিষয়গুলো অর্থাৎ প্রশাসন, আইনশৃঙ্খলা রক্ষাকারী বাহিনী, প্রার্থী সর্বোপরি সরকারের নিরপেক্ষ ভূমিকা নিশ্চিত করতে হবে।\nআজ শনিবার বেসরকারি গবেষণা সংস্থা সেন্টার ফর পলিসি ডায়ালগ (সিপিডি) আয়োজিত এক সংলাপ অনুষ্ঠানে রাজনীতিবিদ, নির্বাচন বিশ্লেষক, স্থানীয় সরকার বিশেষজ্ঞরা এমন মতামত দিয়েছেন। ‘সদ্য সমাপ্ত নারায়ণগঞ্জ সিটি করপোরেশন নির্বাচন: জনপ্রতিনিধি নির্বাচন প্রক্রিয়া এবং অভিজ্ঞতা’ শীর্ষক সংলাপে মূল বক্তব্য দেন নারায়ণগঞ্জ সিটি করপোরেশনের তিনবারের নির্বাচিত মেয়র ডা. সেলিনা হায়াৎ আইভি।\nআইভি বলেন, ২০১১, ২০১৬ ও ২০২২ এর তিনটি নির্বাচনে পরিবেশও ছিল তিন রকম। প্রতিবারই ব্যাপক বাধা-বিপত্তির মধ্য দিয়ে নির্বাচন করতে হয়েছে। এবারের নির্বাচনেও বিভিন্ন ধরনের প্রতিবন্ধকতা ছিল। এর মধ্যে নির্বাচনের দিন নারী ভোটারদের ভোটকক্ষ কেন্দ্রের ভবনের তিন বা চার তলায় স্থাপন করাকে চক্রান্ত হিসেবে উল্লেখ করেন তিনি। ইভিএমের ধীরগতির কারণে ভোট কম পড়েছে বলেও মনে করেন আওয়ামী লীগের এই প্রার্থী। এ ছাড়া স্থানীয় প্রভাবশালী গোষ্ঠী নির্বাচনকে প্রভাবিত করার চেষ্টা করেছে দাবি করে তিনি বলেন, এভাবে চলতে থাকলে স্থানীয় সরকার নির্বাচন উৎসবমুখর থাকবে না।\nনিজের বারবার নির্বাচিত হওয়ার পেছনে মানুষের জন্য কাজ করা, নায্যতার পক্ষে থাকা, কাজের ক্ষেত্রে দলীয় বা ব্যক্তি স্বার্থ না দেখাকে কারণ হিসেবে উল্লেখ করেন ডা. আইভী।\nঅনুষ্ঠানের সভাপতি সিপিডির ট্রাস্টি বোর্ডের চেয়ারম্যান অধ্যাপক রেহমান সোবহানের এক প্রশ্নের জবাবে নারায়ণগঞ্জ সিটি করপোরেশনের মেয়র বলেন, স্থানীয় প্রশাসন, সরকারের অন্যান্য মন্ত্রণালয়ের সঙ্গে সমন্বয় না হওয়ায় অনেক উন্নয়ন কর্মকাণ্ড সময়মত করা যায় না। এমনকি আইনও প্রয়োগ করা সম্ভব হয় না। এজন্য তিনি একটি ব্যবস্থা সৃষ্টির দাবি করেন। আইভি বলেন, নারায়গঞ্জে অবৈধ ট্রাকস্ট্যান্ড সরানো যাচ্ছে না। অবৈধ টেম্পু, লেগুনা চলছে। অনেক শিল্প-কারখানা আছে যারা নদী দূষণ করছে। এগুলোর সংশ্লিষ্ট সকল দপ্তরের সঙ্গে সুষ্ঠু সমন্বয়ের অভাবে বন্ধ করা সম্ভব হচ্ছে না।\nঅনুষ্ঠানের আরেক প্রধান বক্তা পরিকল্পনামন্ত্রী এম এ মান্নান বলেন, গণতন্ত্রকে দৃঢ় করার জন্য বর্তমান সরকার কাজ করে যাচ্ছে। নারায়ণগঞ্জের নির্বাচন তার উজ্জ্বল উদাহরণ। তবে কয়েকটি রাজনৈতিক দল মাঠে না থেকে মাঠের বাইরে বসে ঘোলা পানিতে মাছ শিকারের চেষ্টা করছে, এতে গণতন্ত্রেও ক্ষতি হচ্ছে। এ ধরনের রাজনৈতিক দলকে মাঠে নামানোর জন্য তিনি দেশের গবেষণা সংস্থা ও সুশীল সমাজকে কথা বলার অনুরোধ করেন।\nসংলাপে মূল প্রবন্ধ উপস্থাপন করেন সুজন সম্পাদক বদিউল আলম মজুমদার। তিনি বলেন, প্রশাসন, আইনশৃঙ্খলা বাহিনী যদি নিরপেক্ষ থাকে এবং প্রার্থী যদি দুর্নীতিগ্রস্ত না হন তাহলে নির্বাচন যে সুষ্ঠু হয় সেটা নারায়ণগঞ্জে প্রমাণিত হয়েছে। এই নির্বাচনে ঝুঁকি না থাকায় সরকার প্রভাবিত করে নাই। এ ছাড়া নির্বাচন কমিশন গঠন ও মানবাধিকার বিষয়ে দেশের ভেতর ও বাইরে থেকে সরকারের ওপর চাপ রয়েছে।\nতিনি বলেন, সুষ্ঠু নির্বাচনের ক্ষেত্রে নির্বাচন কমিশনের চেয়ে সরকারের ভূমিকা বেশি গুরুত্বপূর্ণ এটাও প্রমাণিত হয়েছে। তবে নারায়ণগঞ্জ সারাদেশের চিত্র না, এমনকি জাতীয় নির্বাচনের চিত্রও না। জাতীয় নির্বাচন সুষ্ঠু হতে হলে সরকারকেই সবচেয়ে গুরুত্বপূর্ণ ভূমিকা রাখতে হবে।\nসুজন সম্পাদক বলেন, নারায়ণগঞ্জে সুষ্ঠু নির্বাচন করে সরকার বার্তা দিতে চেয়েছে যে তাদের অধীনে সুষ্ঠু নির্বাচন সম্ভব। কিন্তু এই বার্তা পুরনো।\nস্থানীয় সরকার বিশেষজ্ঞ ড. তোফায়েল আহমেদ বলেন, নারায়ণগঞ্জে মানুষ সন্ত্রাসের বিরুদ্ধে ভোট দিয়েছে। ফলে এই নির্বাচনের প্রেক্ষিত, সফলতা অন্যান্য নির্বাচনের সঙ্গে মেলানো সহজ না। এরপরও একথা সত্য যে সরকার নির্বাচনটিকে অবাধ ও নিরপেক্ষভাবে অনুষ্ঠানে সহযোগিতা করেছে। অন্যান্য নির্বাচনে সরকারের এই মনোভাব গণতন্ত্রের জন্য জরুরি।\nসাবেক নির্বাচন কমিশনার ব্রিগেডিয়ার জেনারেল (অব.) ড. এম সাখাওয়াৎ হোসেন বলেন, প্রার্থী নির্বাচনে রাজনৈতিক দলগুলোকে জনমানুষ-সংশ্লিষ্ট ব্যক্তিকে পছন্দ করতে হবে। টাকার বিনিময়ে ব্যাংকের মালিক, টেলিভিশনের মালিকরা মনোনয়ন পেলে তারা বিনিয়োগ তোলার জন্য যে কোনোভাবে জিততে চাইবে। তখন অবাধ সুষ্ঠু নিরপেক্ষ নির্বাচন অনুষ্ঠান কঠিন হয়ে পড়ে। সুষ্ঠু নির্বাচনের জন্য প্রার্থীর আচরণ, সরকারের সহযোগিতা গুরুত্বপূর্ণ। নারায়ণগঞ্জে সেটি প্রমাণিত হয়েছে।\nঅনুষ্ঠানের সভাপতি অধ্যাপক রেহমান সোবহান বলেন, স্থানীয় সরকারকে শক্তিশালী করতে সুষ্ঠু নির্বাচন খুবই গুরুত্বপূর্ণ। একইভাবে জাতীয় নির্বাচনকে সুষ্ঠু ও গ্রহণযোগ্য করতে সরকারের ভূমিকা রয়েছে। প্রশাসন, আইনশৃঙ্খলা রক্ষাকারী বাহিনী ও নির্বাচন কমিশনকে যৌথভাবে ভূমিকা রাখতে হবে।\nসিপিডির সম্মাননীয় ফেলো রওনক জাহানের সঞ্চালনায় অনুষ্ঠানে সূচনা বক্তব্য দেন সংস্থাটির নির্বাহী পরিচালক ফাহমিদা খাতুন। এ ছাড়া সংসদ সদস্য অ্যারোমা দত্ত, রুমিন ফারহানা বক্তব্য দেন।\nবিষয় : নারায়ণগঞ্জ সিটি নির্বাচন নাসিক নির্বাচন সিপিডি সুজন\n১০০ ঘণ্টায় একই পোশাকে পি কে হালদার


ফেব্রুয়ারি 6, 2019 বাইনারি বিকল্প ফরেক্স কী লেখক সুমাইয়া মাহবুব 75886 দর্শকরা\nএদের মধ্যে বাইনারি বিকল্প উপর ট্রাস্ট ম্যানেজমেন্ট কিছু বাঙালি এবং কিছু রাখাইন সম্প্রদায়ের লোক ছিল। ধীরে-ধীরে এটি বাঙালী অধ্যুষিত এলাকা হয়ে উঠে।\nফরেক্স ব্রোক লি. এর একটি ব্র্যান্ডের নাম হলো ইয়া-হাই । ২০১৩ সাল থেকে এই কোম্পানি অনলাইন ট্রেডিং সেবা প্রদান করে যাচ্ছে। এই ব্রোকার গ্রাহকদের বিভিন্ন ধরনের আর্থিক উপকরণ প্রদান করে যার মধ্যে রয়েছে ৫০টি মুদ্রা জোড়া এবং মূল্যবান ধাতু। ব্রিটিশ ভার্জিন ল্যান্ডে কোম্পানির প্রধান কার্যালয় অবস্থিত। (গ) রাষ্ট্রের সকল নাগরিকের রাজনৈতিক, অর্থনৈতিক, সামাজিক ও সাংস্কৃতিক মুক্তি এবং কল্যাণ নিশ্চিত করা।\nবাইনারি বিকল্প উপর ট্রাস্ট ম্যানেজমেন্ট - প্রফেশনাল ফরেক্স ট্রেডিং নাকি গেম্বলিং\nযদিও সুয়েড ওয়াচের একজন মুখপাত্র স্থানীয় মিডিয়ায় বলেছেন, ‘বাংলাদেশে গার্মেন্টস শ্রমিকদের বেতন বৃদ্ধিসহ সুযোগ সুবিধা বৃদ্ধি করা হলেও অন্যান্য দেশের তুলনায় খরচ ততটা বাড়বে না। এজন্য পোশাক কোম্পানিগুলো বাংলাদেশ ছেড়ে অন্যত্র যাওয়ার কোনো প্রয়োজন হবে না। তাছাড়া বাংলাদেশের কারিগরদের এখন অনেক উন্নত মানে কাপড় সেলাইয়ে অভিজ্ঞতা রয়েছে যা অন্য দেশে প্রথম থেকেই শুরু করতে হবে। সুতরাং এখন সারা বিশ্বের চোখ দায়িত্বে থাকা সরকারের সংশ্লিষ্ট মন্ত্রণালয়ের ওপর। এই শিল্পকে রক্ষা করতে হলে প্রয়োজন একটি শক্তিশালী বাইনারি বিকল্প উপর ট্রাস্ট ম্যানেজমেন্ট ট্রেড ইউনিয়ন, শ্রম আইনের সংস্কার ও রাজনৈতিক দল মুক্ত ট্রেড ইউনিয়ন। %D প্রিয়ডস - %K এর মুভিং এভারেজ হিসাব করার জন্য ব্যবহৃত সময়কালের সংখ্যা।।\nপেনেসি আরও বলেছেন, ক্রমবর্ধমান অভিবাসী জনসংখ্যা এবং একটি বহু সংস্কৃতির সমাজ হিসাবে সবাইকে সমাজের সঙ্গে একাত্ম করার দায়িত্ব কেবল নবাগতদের ওপরেই বর্তায় না বরং এই ভার সবারই। তিনি বলেন, “স্বাগতিক সমাজের সদস্যরা অপরিচিত নাম বানান করতে এবং যথাযথভাবে উচ্চারণ করতে শেখা এবং একটি নামের মধ্য দিয়ে কখনও কখনও সেই ব্যক্তির সম্পর্কে যে ধারণার জন্ম হয় তার ভিত্তিতে একজন অভিবাসীর ভাষাজ্ঞান, নাগরিকত্বের অবস্থান, ধর্ম, রাজনৈতিক প্রবণতা, নৈতিকতা বা কর্মদক্ষতা সম্পর্কে নির্দিষ্টরকমের ধারণা করে নেওয়ার অভ্যাস এড়িয়ে যাওয়ার মাধ্যমে তাদেরকে সামাজিকভাবে একাত্ম করার প্রক্রিয়ায় অংশ নিতে পারেন।” WPF এর 2-পাস লেআউট ইঞ্জিন ব্যাখ্যা করুন?\n২. ভাল মূল্য। সম্ভাবনা আছে যে আপনি কেনার সময় লোয়ার আস্ক পাবেন এবং বিক্রয় এর সময় উচ্চতর বিড দাম পাবেন। আপনি যদি ৩০ দিনের মধ্যে কোন ডিপোজিট না করেন তাহলে বোনাস এবং প্রফিট ২ টাই কেটে নেয়া হবে। তবে আপনি যদি কখনো কমপক্ষে ১০০ ডলার ডিপোজিট করেন তাহলে ডিপোজিটের ৩ দিন পর শুধু প্রফিট টা ফেরত পাবেন বোনাস টা পাবেন না। যেমন: আপনি ৩০ ডলার বোনাস কে ১০০ করলেন। কিন্তু ৩০ দিনের মধ্যে কোন ডিপোজিট করলেন না। তাহলে একাউন্ট জিরো হয়ে যাবে। ধরে ২ মাস পরে ১০০ ডিপোজিট করলেন তাহলে তিন দিন পর ১০০ এর সাথে সেই প্রফিট ৭০ যোগ হয়ে যাবে, টোটাল ১৭০ হবে।\nঅ্যাপ্লিকেশন বিজ্ঞাপন Adverts অ্যাপ্লিকেশন অনুরোধ পপআপ করার অনুমতি বাইনারি বিকল্প উপর ট্রাস্ট ম্যানেজমেন্ট দিয়ে তাদের উইন্ডোজ অ্যাপ্লিকেশন বা ম্যাক Apps অর্থ উপার্জন করার একটি উপায়. তারা পাঠ্য বিজ্ঞাপন, ভিডিও বিজ্ঞাপন, বিজ্ঞাপন প্রদর্শনের জন্য, ইন্টারেক্টিভ বিজ্ঞাপন এবং এমনকি স্পন্সর কন্টেন্ট ব্যবহার করতে পারেন. এই পদ্ধতি, চেষ্টা পরিবর্তন এবং পরিমাপ এবং বেশ জনপ্রিয় মোটামুটি সহজ. মূল্য: একটি ফ্ল্যাট ফি ব্যবসায়ীদের জন্য একটি উল্লেখযোগ্য সুবিধা, যদি না একজন ব্যবসায়ী বিকল্প ট্রেডিংয়ে থাকতে চান। সেই সময়ে, সক্রিয় ব্যবসায়ীদের জন্য মূল্য প্রতি $ 11.24 বা $ 8.25 বেড়ে যায়।\nমধ্যে মধ্যে তুলনীয় বিচারের দুই ধরনের সম্পর্ক রয়েছে: সঙ্গতি এবং অসঙ্গতি. আদালতের রায় হিসাবে গণ্য করা হয় সুসঙ্গতযদি তারা একযোগে সত্য হতে পারেএবং কিভাবে বেমানানযদি তারা একই সময়ে সত্য হতে পারে না. বাংলাদেশের প্রেক্ষাপটে অর্থনৈতিক নিরাপত্তা যে কারো জন্যই একটি বিশাল অর্জন। আর এ ক্ষেত্রে ওয়েব সেক্টর এখন অনেক ভাল বাইনারি বিকল্প উপর ট্রাস্ট ম্যানেজমেন্ট ভূমিকা পালন করে যাচ্ছে। আমরা এখন খুব সহজেই অনলাইনের মাধ্যমে আয়ের একটি উৎস খুঁজে বেড়াই। অনেক সময় অনেক রকমের প্রতারণার সম্মুখীনও হতে হয়। আবার যে সকল কাজগুলো সত্যিই কার্যকর সেগুলোও অনেক সময় একটু সাহসের অভাবে করে ওঠা হয় না। তাই আজকের এই লেখাতে পুরো ব্যাপারটিকেই একটি আকার দেয়ার চেষ্টা করব।\nবাইনারি বিকল্প উপর ট্রাস্ট ম্যানেজমেন্ট - ফরেক্স ডেমো অ্যাকাউন্ট\n4. লেনদেন, আউট বাহিত স্টক এক্সচেঞ্জ কেউ বিটিসি একটি নির্দিষ্ট মূল্যে বিক্রি করে যদি করা হয়। আপনাকে অপেক্ষা করতে না বাইনারি বিকল্প উপর ট্রাস্ট ম্যানেজমেন্ট চান তাহলে, অন্য ব্যবহারকারীদের নির্দেশে বাছাই। গত ১০ মার্চ সকালে রাজশাহী রেলওয়ে স্টেশনে অবস্থিত এক যুবলীগ নেতার মালিকানাধীন হোটেলে বসে সিন্ডিকেটের সদস্যরা সব ঠিকাদারের কেনা সিডিউলগুলো জমা নেন। কাউকে ভয় দেখিয়ে ও কাউকে টাকার বিনিময়ে হাত করেন সিন্ডিকেট।


কেন মেয়েদের প্রসাধনীর বিজ্ঞাপন করেন সিদ্ধার্থ? – প্রবাসীর কথা\nআজ সোমবার ১৮ই অক্টোবর, ২০২১ খ্রিস্টাব্দ রাত ৩:০৯\nপ্রবাসীর কথা » বিনোদন » কেন মেয়েদের প্রসাধনীর বিজ্ঞাপন করেন সিদ্ধার্থ?\nবিনোদন ডেস্ক : প্রযোজক করণ জোহরের ‘স্টুডেন্ট অফ দ্য ইয়ার’ ছবি দিয়ে বলিউড অভিষেকে নজর কেড়েছিলেন সিদ্ধার্থ মালহোত্রা। তবে এর পরের যাত্রায় একের পর এক ফ্লপ ছবিতে কাজ করে দর্শকদের হতাশ করেছেন তিনি। পর্দায় নিয়মিত কাজ না পেলেও বিভিন্ন বিজ্ঞাপনের জনপ্রিয় মুখ হিসেবে বেশ পরিচিত তিনি। এবার নারীদের প্রসাধনীর বিজ্ঞাপনে দেখা যাবে ভার্সেটাইল এই তারকাকে।\nএনডিটিভির প্রতিবেদনে বলা হয়েছে, বলিউডে নানা প্রসাধন দ্রব্যের বিজ্ঞাপনে অভিনেতা অভিনেত্রীদের মুখ প্রায়ই দেখা গেলেও সাধারণত নারীদের মেকআপের বিজ্ঞাপনে মডেল হিসেবে পুরুষদের মুখ দেখা যায়নি। এবার সেই এক অসাধ্য সাধন করেই ফেলছেন সিদ্ধার্থ। নারীদের প্রসাধনী দ্রব্যের বিজ্ঞাপনে কাজ করতে চুক্তিবদ্ধ হয়েছেন সিদ্ধার্থ। এর পিছনে এক অদ্ভুত কারণ জানিয়েছেন খোদ এই অভিনেতা।\nসিদ্ধার্থ মালহোত্রা একেবারে অভিনব পদ্ধতিতে মার্কেটিং প্রচারের মধ্যে নেমে পড়েছেন। সিদ্ধার্থ বলেন, ‘যখন মেকআপ কোম্পানি থেকে আমাকে নিজেদের প্রচারের অংশ তৈরি করতে চান বলে জানান, প্রথমে আমার মনে হয় আমি ভুল শুনছি না তো? মেট্রোসেক্সুয়াল হওয়া আলাদা কথা কিন্তু মেকআপ? কিন্তু তারপরই আমি দেখি হ্যাশট্যাগ টেস্টেড অন সিদ। আমি অবিলম্বে রাজি হয়ে যাই। কারণ আমি এমন কোনো পণ্যকেই প্রচার করব না যা প্রাণীর ওপর পরীক্ষা নিরীক্ষা করা হয়েছে।’\nবলিউডে এই প্রথমবারের মতো নারীদের প্রসাধনী বিজ্ঞাপনে কোনো অভিনেতা কাজ করতে যাচ্ছেন।\nসিদ্ধার্থ মালহোত্রা এবং বরুণ ধাওয়ান ‘স্টুডেন্ট অফ দ্য ইয়ারে’ একসঙ্গে কাজ শুরু করেন। এর পরে সিদ্ধার্থ ‘এক ভিলেন’, ‘ব্রাদার্স’, ‘কাপুর অ্যান্ড সনস’ এবং ‘ইত্তেফাক’ সিনেমায় কাজ করেন। তবে তার ‘জেন্টলম্যান’ এবং ‘আইয়ারি’ বক্স অফিসে ব্যর্থ হয়েছে। আগামী সিনেমা ‘জবরিয়া জোড়ি’তে সিদ্ধার্থ মালহোত্রাকে পরিণীতি চোপড়ার সঙ্গে দেখা যাবে, ‘মরজাওয়া’ সিনেমায় তার সঙ্গে দেখা যাবে তারা সুতারিয়াকে।


2020 November 01 November 1, 2020 – Dokhinerkhobor.com\nবরিশালে যাত্রীবাহী বাসের ধাক্কায় ইমামের মৃত্যু\nস্টাফ রিপোর্টার ॥ জেলার নথুল্লাবাদ-বানারীপাড়া সড়কের উজিরপুরের গুঠিয়া বাজার সংলগ্ন বেইলি ব্রীজের উপর যাত্রিবাহী বাসের ধাক্কায় গনী সরদার (৮০) নামের এক বৃদ্ধের মৃত্যু হয়েছে। নিহত গনী সরদার গুঠিয়া ইউনিয়ন পরিষদ বিস্তারিত...\nনলছিটিতে যথাযোগ্য মর্যাদায় বঙ্গবন্ধু জাতীয় যুব দিবস পালিত\nনলছিটি প্রতিনিধি ॥ “মুজিব বর্ষের আহবান যুব কর্মসংস্থান”এই স্লোগানকে সামনে রেখে ০১ নভেম্বর সকাল এগারো ঘটিকায় নলছিটি উপজেলা পরিষদ মিলনায়তনে উপজেলা নির্বাহী অফিসার মো. সাখাওয়াত হোসেন’র সভাপতিত্বে আলোচনা সভার মধ্য বিস্তারিত...\nরাজাপুরে বঙ্গবন্ধু জাতীয় যুব দিবস পালিত\nরাজাপুর প্রতিনিধি ॥ “মুজিববর্ষের আহবান,যুব কর্মসংস্থান” এই প্রতিবাদ্য এর আলোকে সারাদেশের ন্যায় ঝালকাঠির রাজাপুরে বঙ্গবন্ধু জাতীয় যুব দিবস উৎযাপন। রবিবার সকাল ১০টায় উপজেলা পরিষদ সভাকক্ষে উপজেলা নির্বাহী কর্মকর্তা মো. সোহাগ বিস্তারিত...\nরাজাপুরে ভুয়া চক্ষু চিকিৎসকসহ আটক ২জনকে ১ বছরের কারাদন্ড\nরাজাপুর (ঝালকাঠি) প্রতিনিধি ॥ ঝালকাঠির রাজাপুর উপজেলার পুটিয়াখালী (মিরেরহাট) বাজারে উপজেলা নির্বাহী ম্যাজিষ্ট্রেট মো. সোহাগ হাওলাদার উপজেলা স্বাস্থ্য কর্মকর্তা মো. আবুল খায়ের মাহমুদ রাসেলকে সাথে নিয়ে মোবাইল কোর্ট এর অভিযান বিস্তারিত...\nঝালকাঠি অসীমাঞ্জলী ফাউন্ডেশনের উদ্যোগে দুঃস্থ জেলেদের মাঝে ত্রাণ সামগ্রী বিতরণ ও বিনামুল্য ব্লাড গ্রুপিং নির্ণয় সভা\nগাজী মো.গিয়াস উদ্দিন বশির, ঝালকাঠি ॥ ঝালকাঠি অসীমাঞ্জলী ফাউন্ডেশনের উদ্যোগে দুঃস্থ ২৫ জন জেলেদের মাঝে ত্রাণ সামগ্রী বিতরণ ও বিনামূল্য ব্লাড গ্রুপিং নির্ণয় অনুষ্ঠিত হয়েছে। সকাল ৯টায় শহরের লঞ্জঘাট মোড়ে বিস্তারিত...\nনলছিটিতে রেনেসাঁ কম্পিউটার সেন্টার কর্তৃক ফ্রি প্রশিক্ষনের উদ্বোধন\nনলছিটি প্রতিনিধি ॥ নলছিটিতে রেনেসাঁ কম্পিউটার ট্রেনিং সেন্টার কর্তৃক প্রতিবন্ধী,গরীব-অসহায় মেধাবিদের জন্য মুজিব শতবর্ষ ও বঙ্গবন্ধু জাতীয় যুব দিবস-২০ উপলক্ষে রবিবার বিনামূল্যে কম্পিউটার প্রশিক্ষন কার্যক্রমের শুভ উদ্বোধন করা হয়েছে। অনুষ্ঠানে বিস্তারিত...


অর্থ ছাড়া মানবজীবন চলতে পারে না। মানবজীবনে অর্থনীতির গুরুত্ব অপরিসীম। অন্ন-বস্ত্র, বাসস্থান, শিক্ষা ও চিকিৎসা, মানুষের মৌলিক অধিকার। এগুলোর যোগান দিতে মানুষকে অর্থ উপার্জনের পন্থা বেছে নিতে হয়। অর্থ উপার্জন ও জীবিকা নির্বাহের জন্য মানুষ স্বাভাবিকভাবে দু-ধরণের পেশা অবলম্বন করে থাকেন। চাকরি বা ব্যবসা। তবে সেই চাকরি ও ব্যবসাও হতে হবে বৈধ। আর এ দুটোই হচ্ছে অর্থ উপার্জনের বৈধ পন্থা। অর্থ উপার্জনের মাধ্যম ছাড়া কারো পক্ষেই এসব মৌলিক অধিকার সংরক্ষণ করা সম্ভব নয়। অর্থনীতি মানবজীবনের জীবিকানির্বাহের অন্যতম চালিকা শক্তি। তাই আল্লাহ তা‘আলা ফরয ইবাদত সমাপনান্তে জীবিকা নির্বাহে উপার্জন করার লক্ষ্যে যমিনে বিচরণ করার নির্দেশ দিয়েছেন। তিনি ইরশাদ করেন, অর্থাৎ ‘‘সালাত সমাপ্ত হলে তোমরা পৃথিবীতে ছড়িয়ে পড়বে এবং আল্লাহর অনুগ্রহ সন্ধান কর, এবং আল্লাহকে অধিক স্মরণ করবে যাতে তোমরা সফলকাম হও।” (সূরা জুমুআ: ১০)\nইসলাম সর্বদা নারীদের শালীন পরিবেশে শিক্ষা, কাজ ও চলাফেরার কথা বলে। শরীয়ত নির্ধারিত গ-ির মধ্যে থেকে নারীরা অবশ্যই শিক্ষা অর্জনসহ অর্থনৈতিক ও সামাজিক কর্মকা-ে অংশগ্রহণ করতে পারবে। ইসলাম কোথাও নারীকে বন্দি করে রাখার কথা বলেনি। ইসলাম নারী শিক্ষার প্রতি যেমন গুরুত্বারোপ করেছে, তেমনি নারী-পুরুষের ভোটাধিকারেও কোনো ধরনের পার্থক্য সৃষ্টি করেনি। এমনকি ইসলাম নারীকে অর্থনৈতিকভাবে স্বাবলম্বী হতে কাজ ও ব্যবসা-বাণিজ্যের অধিকারও প্রদান করেছে। কুরআনে কারীমের সূরা বাকারার ১৮৬ নম্বর আয়াতে বলা হয়েছে, ‘আমি ব্যবসাকে হালাল করেছি এবং সুদকে হারাম করেছি।’ এই আয়াতে ব্যবসা হালাল হওয়া এবং সুদ হারাম হওয়া নারী-পুরুষের জন্য সমভাবে প্রযোজ্য। একজন পুরুষ হালাল পন্থায় যেসব ব্যবসা করতে পারবে। নারীও সে ধরনের ব্যবসা করতে পারবে। সে বিবাহিত হোক কিংবা অবিবাহিত হোক। সে তার অর্জিত সম্পদের ওপর পূর্ণ নিয়ন্ত্রণকারী।\nসে কোনো বিধিনিষেধ ছাড়াই তার সম্পত্তির ব্যাপারে সব ধরনের সিদ্ধান্ত গ্রহণ করতে পারে, যা একজন পুরুষের জন্যও প্রযোজ্য। কুরআন ও হাদীসের কোনো স্থানে নারীর কাজকর্মের ব্যাপারে কোনো বিধিনিষেধ আরোপিত হয়নি। শুধু দু’টি বিষয়ের প্রতি সঙ্গত কারণে নির্দেশ দিয়েছে। শর্ত দু’টি হলো প্রথমত, ব্যবসা হতে হবে হালাল পদ্ধতিতে ও শরীয়ত নির্ধারিত সীমারেখার মধ্যে। দ্বিতীয়ত, পর্দা রক্ষা করতে হবে। তাছাড়া ইসলাম নারীদের সৌন্দর্য প্রদর্শনকারী কোনো পেশায় নিয়োজিত হতেও নিষেধ করেছে। বর্তমান যুগ অর্থনৈতিক যুগ, অর্থের প্রয়োজন আজ যেন পূর্বাপেক্ষা অনেক গুণ বেশি বেড়ে গেছে। অর্থ ছাড়া এ যুগের জীবন ধারণ তো দূরের কথা শ্বাস প্রশ্বাস গ্রহণও যেন সম্ভব নয় এমনি এক পরিস্থিতি দেখা দিয়েছে জীবন ও সমাজের সর্বক্ষেত্রে। তাই পরিবারের একজন লোকের উপর নির্ভরশীল হয়ে থাকা, এক ব্যক্তির উপার্জনে গোটা পরিবারের সব রকমের প্রয়োজন পূরণ করা আজ যেন সুদূরপরাহত ব্যাপার হয়ে দাঁড়িয়েছে। আজকের লোকদের মনোভাব এমনি। তারা মনে করে, জীবন বড় কঠিন, সংকটময়, সমস্যা সংকুল। তাই একজন পুরুষের উপার্জনের উপর নির্ভর না করে ঘরের মেয়েদের-স্ত্রীদের উচিত অর্থোপার্জনের জন্য বাইরে বেরিয়ে পড়া। এতে করে একদিকে পারিবারিক প্রয়োজন পূরণের ব্যাপারে স্বামীর সাথে সহযোগিতা করা হবে, জীবন যাত্রার মান উন্নত হবে। অন্যথায় বেচারা স্বামীর একার পক্ষে সংসার সুষ্ঠুভাবে চালিয়ে নেয়া কিছুতেই সম্ভব হবে না। আর অন্যদিকে নারীরাও কর্মক্ষেত্রে ঝাঁপিয় পড়ে নিজেদের কর্মক্ষমতার বিকাশ সাধনের সুযোগ পাবে। এ হচ্ছে আধুনিক সমাজের মনস্তত্ত্ব। এর আবেদন যে খুবই তীব্র আকর্ষণীয় ও অপ্রত্যাখ্যানীয়, তাতে সন্দেহ নেই। এরই ফলে আজ দেখা যাচ্ছে, দলে দলে মেয়েরা ঘর ছেড়ে বাইরে বেরিয়ে পড়ছে। অফিসে, ব্যবসাকেন্দ্রে, হাসপাতালে, উড়োজাহাজে, রেডিও, টিভি স্টেশনে- সর্বত্রই আজ নারীদের প্রচ- ভীড়। এ সম্পর্কে দুটো প্রশ্ন অত্যন্ত মৌলিক, একটি পারিবারিক-সামাজিক ও নৈতিক আর দ্বিতীয়টি নিতান্তই অর্থনৈতিক। নারীসমাজ আজ যে ঘর ছেড়ে অর্থোপার্জন কেন্দ্রসমূহে ভীড় জমাচ্ছে, তার বাস্তব ফলটা যে কী হচ্ছে তা আমাদের গভীরভাবে ভেবে দেখতে হবে। পরিবারের মেয়েরা নিজেদের শিশু সন্তানকে ঘরে রেখে দিয়ে কিংবা চাকর-চাকরানীর হাতে সপে দিয়ে অফিসে, বিপণীতে উপস্থিত হচ্ছে। দীর্ঘ সময় ধরে দিন রাতের প্রায় সময়ই শিশু সন্তানরা মায়ের স্নেহ বঞ্চিত থাকতে বাধ্য হচ্ছে। আর তারা প্রকৃত পক্ষে লালিত পালিত হচ্ছে, চাকর চাকরানীর হতে। ধাত্রী আর চাকর চাকরানীরা যে সন্তানের মা নয়, মায়ের কর্তব্য সঠিকভাবে পালন করাও তাদের পক্ষে কিছুতেই সম্ভব নয়- এ কথা যুক্তি দিয়ে বোঝাবার প্রয়োজন পড়ে না অথচ ছোট ছোট মানব শিশুদের পক্ষে মানুষ হিসেবে লালিত-পালিত হওয়ার সবচাইতে বেশি প্রয়োজনীয় হচ্ছে মায়ের স্নেহ-দরদ ও বাৎসল্যপর্ণ ক্রোড়। অপরদিকে স্বামী ও উপার্জনের জন্য বের হয়ে যাচ্ছে, যাচ্ছে স্ত্রীও। স্বামী এক অফিসে, স্ত্রী অপর অফিসে, স্বামী এক কারখানা, স্ত্রী অপর কারখানায়। স্বামী এক দোকানে, স্ত্রী অপর এক দোকানে। স্বামী এক জায়গায় ভিন মেয়েদের সঙ্গে পাশাপাশি বসে কাজ করছে, আর স্ত্রী অপর এক স্থানে ভিন পুরুষের সঙ্গে মিলিত হয়ে রুজী- রোজগারে ব্যস্ত হয়ে আছে। জীবনে একটি বৃহত্তম ক্ষেত্রে স্বামী আর স্ত্রী বিচ্ছিন্ন হয়ে পড়ছে। এর ফলে স্বামী-স্ত্রীর দাম্পত্য জীবনের বন্ধনে ফাটল ধরা ছেদ আসা যে অতি স্বাভাবিক তা বলে বোঝাবার অপেক্ষা রাখে না। এতে করে না স্বামীত্ব রক্ষা পায়, না থাকে স্ত্রীর বিশ্বস্ততা। উভয়ই অর্থনৈতিক প্রয়োজনের দিক দিয়ে স্বয়ংসম্পূর্ণ, আত্মনির্ভরশীল এবং প্রত্যেকেই নিজ নিজ ক্ষেত্রে নিজস্ব পদও সুযোগ-সুবিধার বিষয়ে আত্মচিন্তায় মশগুল। প্রত্যেকেরই মনস্তত্ত্ব সম্পূর্ণ স্বতন্ত্র ভাবধারায় চালিত ও প্রতিফলিত হতে থাকে স্বাভাবিকভাবেই। অতঃপর বাকী থাকে শুধু যৌন মিলনের প্রয়োজন পূরণ করার কাজটুকু। কিন্তু অর্থনৈতিক স্বয়ংসম্পূর্ণতা লাভের পর এ সাধারণ কাজে পরস্পরের প্রতি নির্ভরশীল হওয়া কতটুকু সম্ভব- বিশেষত বাইরে যখন সুযোগ সুবিধার কোন অভাব নেই। বস্তুত এরূপ অবস্থায় স্বামী-স্ত্রীর পারস্পরিক আকর্ষণ ক্ষীণ হয়ে আসতে বাধ্য। অতঃপর এমন অবস্থা দেখা দেবে, যখন পরিচয়ের ক্ষেত্রে তারা পরস্পর স্বামী-স্ত্রী হলেও কার্যত তারা এক ঘরে রাত্রি যাপনকারী দুই নারী পুরুষ মাত্র। আর শেষ পর্যন্ত চূড়ান্তভাবে বিচ্ছিন্ন হয়ে যাওয়া তাদের ক্ষেত্রে বিচিত্র কিছু নয়। পারিবারিক শান্তি-শৃঙ্খলা, সম্প্রীতি, নির্লিপ্ততা, গভীর প্রেম-ভালোবাসা শূন্য হয়ে বাস্তব ক্ষেত্রে অর্থোপার্জনের যন্ত্র বিশেষে পরিণত হয়ে পড়ে। এ ধরণের জীবন যাপনের এ এক অতি স্বাভাবিক পরণতি ছাড়া আর কিছু নয়।\nস্ত্রীর ঘাড়ে অর্থ উপার্জনের বোঝা চালানো: ইসলাম নারীর উপর অর্থনৈতিক কোন দায়-দায়িত্ব চাপায়নি। পরিবারের আর্থিক দায়-দায়িত্ব বহন করা পুরুষের উপর অর্পিত হয়েছে। সেহেতু নারীকে তার জীবিকার জন্য চাকরি করার প্রয়োজন নেই। তবে পুরুষের উপার্জত যদি সংসার চালানোর জন্য যথেষ্ট না হয় এবং প্রকৃত অভাবের সময়, সঙ্কট কালে উভয়েই চাকরি করার প্রয়োজন দেখা দেয়, তবে এমন অবস্থায়ও নারীর স্বাধীনতা রয়েছে। ইচ্ছা করলে সে বাইরে চাকরি করতে পারে, ইচ্ছা করলে নাও করতে পারে। কেউ জোর করে তার ঘাড়ে চাকরির বোঝা চাপিয়ে দিতে পারে না। চাকরি না করে পুরুষের উপার্জন ভোগ করা তার অধিকার। এ অধিকার থেকে বঞ্চিত করে তার ঘাড়ে উপার্জনের বোঝা চাপিয়ে দেয়া অন্যায়, জুলুম। নারীর চাকরি করার অধিকার অবশ্যই আছে। ইসলাম নারীকে বাইরে কাজ করার অনুমতি দিয়েছে। কারণ, ইসলাম বাস্তব ও প্রাকৃতিক ধর্ম । এর পরিধি অত্যন্ত বিস্তৃত, এর আয়তন অতি ব্যাপক। তা মানবীয় প্রয়োজনেও জীবনের সর্বাবস্থায় সাড়া দেয়। অনেক মহিলাকে বাইরে কাজ করতে হয়। বিভিন্ন পরিস্থিতি তাদেরকে বাইরে কাজ করতে বাধ্য করে। যেমন করে বাপ মারা গেলে মাকে চাকরি করতে হয়, চাকরি করে এতিম ছেলে-মেয়েদের মুখে দু, মুঠো ভাত তুলে দিতে হয়। কোন গরীব যুবতীর বিয়ে শাদী না হলে তাকে চাকরি করে জীবন বাঁচাতে হয়। কিন্তু যাদের সংসার সচ্ছল, স্বামী বা ভাই চাকরি করে, তাদের সংসারেই প্রচুর কাজ রয়ে গেছে। তাদের বাইরে কাজ করার সময় ও সুযোগ কোথায়? যাদের পুরুষরা সারাদিন বাইরে কাজ করে জীবিকা উপার্জন করে, তাদের জন্য বাড়িতে একটা শান্তি পূর্ণ ঘরোয়া পরিবেশ, একটা আরামদায়ক প্রতিবেশ সরবরাহ করা নারীর দায়িত্ব। ইসলামের অসাধারণ সৌন্দর্যগুলোর মধ্যে একটা সৌন্দর্য এই যে, পুরুষকে উপার্জন, রক্ষণা-বেক্ষণ ও নারীর ভরণ-পোষণের কাজে নিয়োজিত রেখে নারী জাতিকে এ সকল দায়িত্ব থেকে মুক্ত করে দিয়েছে।\nআর নারীর উপর পুরুষের জন্য শান্তিপূর্ণ ঘরোয়া পরিবেশ সৃষ্টি করা, গর্ভে সন্তান ধারণ করা, সন্তান জন্ম দেয়া, তাদের লালন-পালন করা, শিক্ষা-দিক্ষা দিয়ে আদর্শ নাগরিক রূপে গড়ে তোলা ইত্যাদির এক লম্বা ধারাবাহিক কাজের দায়িত্ব দেয়া হয়েছে। এভাবে ইসলামের দৃষ্টিতে একজন নারীর প্রধান কাজ ও প্রাথমিক দায়িত্ব হচ্ছে স্ত্রী ধর্ম ও মাতৃত্বের দায়িত্ব পালন করা। এ গুরু দায়িত্বের উপর যদি তার উপর নিজের ভরণ-পোষণের জন্য এবং ছেলে-মেয়েদের উপার্জনের প্রচ- কষ্ট-ক্লেশের অতিরিক্ত বোঝা চাপিয়ে দেয়া হয়, তবে সেটা হবে নারীর প্রতি অন্যায়- অবিচার। তাই নবী (সা.) বলেছেন, স্বামীর খেদমত করা, সন্তুষ্টি অন্বেষণ করা, মাতৃত্বের দায়িত্ব পালন করা: যেমন, সন্তান গর্ভে ধারণ করা, তাদের সুশিক্ষা দান করা, তাদের চরিত্র গঠন করা ও ভবিষ্যৎ জীবনের উন্নত সাধন করা ইত্যাদি জন্য নারী জাতিকে উৎসাহিত করেছেন। তাছাড়া ঘর গুছানো, ঘর সাজানো, রান্না-বান্না করা, কাপড় সেলাই করা ইত্যাদি গৃহস্থালী কাজের এত ব্যাপক দায়িত্ব প্রকৃতগতভাবেই নারীজাতিকে আঞ্জাম দিতে হয়। যা হোক, ইসলামে নারী জাতির মূল্য, সমাজে তাদের গুরুত্ব ও মানুষ হিসেবে তাদের কৃতকার্যতার পরিমাণ নির্ণয় করা সম্পূর্ণ ভিন্ন নীতিতে। আর তা হলো, আল্লাহভীতি ও তার আনুগত্য স্বীকার করা, স্বামীর প্রতি তার কর্তব্য পালন করা, সন্তান গর্ভে ধারণ করা, তাদের লালন-পালন ও শিক্ষা-দীক্ষা দেয়ার যে সকল দায়িত্ব তাদের উপর অর্পিত হয়েছে, সে সকল পূর্ণ করার উপর।


যমজের মা এক; বাবা আলাদা জন! | Bhalukanews.com\nনিউজ ডেস্ক:একই মায়ের গর্ভজাত যমজ সন্তানের জনক দুই ব্যক্তি। শুনতে অদ্ভুত লাগলেও বাস্তবে এমন ঘটনা ঘটেছে ভিয়েতনামে। যমজ সন্তানদের চেহারায় বড়সড় পার্থক্য দেখে অবাক হয়েছিলেন উত্তর ভিয়েতনামের হোয়া বিন প্রদেশের এক দম্পতি।বাবা-মায়ের সন্দেহ হয়েছিল, নিশ্চয় হাসপাতালের গাফিলতিতে শিশু বদল হয়ে গেছে। সন্দেহ কাটাতে তারা ডিএনএ পরীক্ষার সিদ্ধান্ত নেন।\nডিএনএ পরীক্ষার ফল দেখে তাদের আরেক দফা চমকে ওঠার পালা। দেখা যায়, ওই দুই শিশুর মা একজনই; কিন্তু তাদের বাবা দুইজন! এমন ঘটনা এই প্রথম শুনেছেন বলে জানিয়েছেন চিকিত্সকরা।\nনিউ ইয়র্কের মাউন্ট সিনাই হাসপাতালের প্রসবতত্ত্ব বিভাগের প্রধান চিকিত্সক কিথ এডলম্যান জানিয়েছেন, দুই ভিন্ন পুরুষ সঙ্গী থেকেই এই যমজদের জন্ম হয়েছে। শিশুদের মা-ই বলতে পারবেন তাদের আরেকজন পিতা কে।


স্টাফ রিপোর্টার | প্রকাশের সময় : ১১ এপ্রিল, ২০২২, ১২:০০ এএম\nকোভিড-১৯ মহামারির কারণে অর্থনীতিতে বাংলাদেশের পর্যটন খাতে ক্ষতি হয়েছে প্রায় ৬০ হাজার কোটি টাকা। এক্ষেত্রে পরিবহন ও হোটেল খাতে ৪০ শতাংশ, রিসোর্ট খাতে ২৯ শতাংশ এবং রেস্তোরাঁ খাতে ২৫ শতাংশ ক্ষতি হয়েছে। আর এই খাতে করোনার প্রভাব কাজ হারিয়েছেন ১ লাখ ৪১ হাজার শ্রমিক। বাংলাদেশ উন্নয়ন গবেষণা প্রতিষ্ঠানের (বিআইডিএস) ‘দ্য কোভিড-১৯ প্যানডেমিক অ্যান্ড দ্য হসপিটালিটি অ্যান্ড ট্যুরিজম সেক্টর ইন বাংলাদেশ’ শীর্ষক প্রতিবেদনে এসব তথ্য উঠে এসেছে। এতে আরও বলা হয়েছে, মহামারি ছাড়া মোট মূল্য সংযোজনের ক্ষেত্রে পুরো খাত এক লাখ কোটি টাকারও বেশি অবদান রাখত। করোনার কারণে এই অবদান কমেছে প্রায় ৯৫ হাজার কোটি টাকা।\nগতকাল রাজধানীর আগারগাঁওয়ে অবস্থিত বিআইডিএস সম্মেলন কক্ষে প্রতিবেদনটি প্রকাশ করা হয়। বিআইডিএসের মহাপরিচালক ড. বিনায়ক সেনের সভাপতিত্বে সেমিনারে প্রতিবেদন উপস্থাপন করেন বিআইডিএসের সিনিয়র রিসার্স ফেলো মোহাম্মদ ইউনূস। সেমিনারে প্রধান অতিথি ছিলেন বাংলাদেশ ট্যুরিজম বোর্ডের প্রধান নির্বাহী কর্মকর্তা জাবেদ আহমেদ।\nগবেষণায় বলা হয়েছে, পর্যটন খাতে করোনা সংক্রমণের প্রভাব পুনরুদ্ধার করা সরকারের সহায়তা ছাড়া অসম্ভব। এ ক্ষেত্রে উপখাতগুলোকে স্বাভাবিক পরিস্থিতিতে ফিরিয়ে আনতে দুই ধরনের সহায়তা প্রয়োজন হবে— ফিসক্যাল স্টিমুলাস (প্রণাদনা) এবং কম সুদে ঋণ সুবিধা। অন্যদিকে পর্যটকদের নিরাপত্তা ও নিরাপত্তা নিশ্চিত করতে এবং বেসরকারি খাতকে তাদের ব্যবসা করার সুবিধার জন্য পর্যটন স্থান এবং আশেপাশের জনসাধারণের অবকাঠামোর উন্নয়ন অপরিহার্য। গবেষণায় আরও বলা হয়েছে, সরকারি সংস্থাগুলোর মধ্যে সমন্বয় প্রয়োজন, যেন পর্যটক ও সংশ্লিষ্ট বেসরকারি সংস্থা উভয়ই অপ্রয়োজনীয় ঝামেলা ও হয়রানি এড়াতে পারে। একইসঙ্গে কর্মচারীদের উপযুক্ত মজুরি ও বেতন বাজারের সঙ্গে যেন সামঞ্জস্যপূর্ণ হয় এবং উদ্যোক্তারা শোষণের শিকার না হন, এটিও নিশ্চিত করার তাগিদ দেওয়া হয়েছে।\nপর্যটন খাত সংশ্লিষ্ট প্রতিষ্ঠানগুলোর ওপর কোভিড-১৯-এর প্রভাব তুলে ধরে বলা হয়েছে, ২০১৯ সালের তুলনায় ২০২০ সালে দ্বিতীয় ত্রৈমাসিকে (এপ্রিল-জুন) পুরো খাতে বিক্রি ও আয় উল্লেখযোগ্যভাবে কমেছে। এই পতন হোটেল ও রিসোর্টগুলোর জন্য প্রায় ৮৪ শতাংশ এবং ট্যুর অপারেটর, ট্রাভেল এজেন্ট ও বিনোদন পার্কের জন্য ৯৮ শতাংশ থেকে ১০০ শতাংশ। বেশিরভাগ এন্টারপ্রাইজে তৃতীয় ত্রৈমাসিক (জুলাই-সেপেটম্বর) থেকে বিক্রি বেড়েছে, যা ২০২১ সালের চতুর্থ ত্রৈমাসিকে (অক্টোবর-ডিসেম্বর) আরও বেড়েছে।\nকোভিড মহামারি পূর্ববর্তী সময়ের সঙ্গে তুলনা করে বলা হয়েছে, আগের তুলনায় সংক্রমণ চলাকালীন বছরে হোটেল ও রিসোর্টে কর্মীর গড় সংখ্যা ৪২ শতাংশ কম ছিল। একই সঙ্গে কর্মী ছাঁটাই হয় ৩১৭ শতাংশ বেশি। ২০১৯-২০ সালে যেখানে ট্রাভেল এজেন্সি, টুর অপারেটর ও পর্যটন খাতের এসএমই কোম্পানিগুলোতে কর্মী নিয়োগ বেড়েছিল, সেখানে করোনাকালীন কর্মীদের সংখ্যা ধারাবাহিকভাবে কমেছে। ড. বিনায়ক সেন বলেন, পর্যটন খাত ক্ষতিগ্রস্ত হওয়ায় পুরো শ্রীলংকার অর্থনীতি ক্ষতির মুখে পড়েছে। যদিও এর পেছনে অন্যান্য কারণও আছে। বাংলাদেশের উচিত শ্রীলংকা থেকে শিক্ষা নিয়ে পর্যটন খাত পুনরুদ্ধারের ব্যবস্থা নেওয়া। জাবেদ আহমেদ বলেন, পর্যটন খাত উন্নয়নে গবেষণার বিকল্প নেই।\nএই গবেষণার মাধ্যমে এই খাত নিয়ে গবেষণা কেবল শুরু হয়েছে। আশা করছি ভবিষ্যতে আরও বেশি গবেষণা হবে।\nঘটনাপ্রবাহ: পর্যটন খাতে ক্ষতি ৬০ হাজার কোটি টাকা


‘জামায়াত নেতারা পাকিস্তানি সেনাবাহিনীকে সমর্থন দেওয়ার পাশাপাশি স্বাধীনতারবিরোধিতা করেছেন’ এমন কথা উল্লেখ করেছিলেন এক ব্রিটিশ আইনজীবী তার হাতে তৈরি করা প্রতিবেদনে। যা সম্প্রতি ফাঁস হয়ে যাওয়ায় আবারো তৈরি হয়েছে নানা সমালোচনা।\nজানা যায়, আন্তর্জাতিক অপরাধ ট্রাইব্যুনালে মানবতাবিরোধী অপরাধের বিচার প্রক্রিয়া নিয়ে ২০১৫ সালের ১৭ ফেব্রুয়ারি প্রশ্ন তুলেছিলেন ব্রিটিশ আইনজীবী জিওফ্রে রবার্টসন। ওইদিন লন্ডনের ডায়েটি স্ট্রিটে এই আইনজীবীর কার্যালয়ে আয়োজিত এক সংবাদ সম্মেলনে ‘রিপোর্ট অন দ্য ইন্টারন্যাশনাল ক্রাইমস অব বাংলাদেশ’ শীর্ষক একটি প্রতিবেদন প্রকাশ করেন তিনি। ওই প্রতিবেদনে ‘জামায়াত নেতারা পাকিস্তানি সেনাবাহিনীকে সমর্থন দেওয়ার পাশাপাশি স্বাধীনতারবিরোধিতা করেছেন’ তিনি উল্লেখ করেন। চার বছর পর তার এই বক্তব্যকে কেন্দ্র করে অস্থিরতা শুরু হয়েছে জামায়াতে। ইতোমধ্যে গঠিত হয়েছে দুই সদস্যের তদন্ত কমিটিও।\nজামায়াতের উচ্চপর্যায়ের একাধিক দায়িত্বশীল জানান, ২০১৫ সালে ব্রিটিশ আইনজীবী বাংলাদেশের আন্তর্জাতিক অপরাধ ট্রাইব্যুনাল এবং এর বিচার প্রক্রিয়া নিয়ে একটি দীর্ঘ প্রতিবেদন প্রকাশ করেন। তার ওই প্রতিবেদনের প্রকাশের পর তা গ্রন্থ আকারে প্রকাশের উদ্যোগ নেয় জামায়াত।\nদলের উচ্চ পর্যায়ের একজন নেতা বলেন, ‘গ্রন্থটি কীভাবে প্রকাশিত হলো, কোন পন্থায় কীভাবে অর্থ সংগ্রহ হয়েছে, সে বিষয়ে বিস্তারিত তুলে ধরার জন্যই তদন্ত কমিটি করা হয়েছে।’ দলীয় নিষেধাজ্ঞার কারণে কোনও সদস্যই নিজের পরিচয় উদ্ধৃত করতে রাজি হননি।\nজামায়াত নিয়ে যা রয়েছে রবার্টসনের প্রতিবেদনে তা তুলে ধরা হলো—\nপ্রতিবেদনের ৯ নম্বর পৃষ্ঠায় তার ভূমিকায় রবার্টসন লিখেছেন, ‘সরকার ইস্যুটিকে পুনরায় সামনে নিয়ে আসতে খুব আগ্রহী ছিল না। যদিও ‘জনতার আদালতে’ কিছু প্রমাণ উঠে আসে এবং কয়েকজন পাকিস্তানি জেনারেল ও তাদের বাংলাদেশি সহযোগীকে তাদের অনুপস্থিতিতে মানবতাবিরোধী অপরাধী হিসেবে দোষী সাব্যস্ত করা হয়। এই জনতার আদালতের কোনও আইনগত প্রভাব ছিল না। কিন্তু এর ফলে বাংলাদেশে জামায়াতবিরোধী স্মৃতি ও পুরনো স্থানীয় শত্রুতা নতুন করে সামনে আসে। জামায়াত নেতারা পাকিস্তানি সেনাবাহিনীকে সমর্থন দেওয়ার পাশাপাশি স্বাধীনতার বিরোধিতা করেছেন।\n২০১৫ সালের ১৭ ফেব্রুয়ারি যে সংবাদ সম্মেলনে রবার্টসন এই প্রতিবেদন তুলে ধরেন, সেখানেই তিনি দাবি করেছিলেন, তার পেছনে জামায়াত বা বাংলাদেশের কোনও রাজনৈতিক দল ছিল না। তার বক্তব্য ছিল, মানবাধিকার নিয়ে কাজ করা বিদেশি আইনজীবীদের একটি সংগঠনের অনুরোধে তিনি ‘রিপোর্ট অন দ্য বাংলাদেশ ইন্টারন্যাশনাল ক্রাইমস ট্রাইব্যুনাল’ শীর্ষক প্রতিবেদন সংবাদ সম্মেলনে উপস্থাপন করেন।\n২০১৫ সালে ‘বিরোধী রাজনৈতিক নেতাদের ফাঁসি’ বন্ধ করার আহ্বান করেছিলেন ব্রিটিশ আইনজীবী রবার্টসন। তিনি এও দাবি করেছিলেন, ১৯৭১ সালে অনেক মুক্তিযোদ্ধাও মানবতাবরোধী অপরাধের সঙ্গে জড়িত ছিলেন। তার ওই বক্তব্য বাংলাদেশের গণমাধ্যমে প্রকাশিত হয়। বিশেষ করে, মানবতাবিরোধী অপরাধের সঙ্গে জড়িত নেতাদের দল জামায়াতও বিষয়টিকে গুরুত্বের সঙ্গে নেয় এবং তাদের দলীয় ওয়েবসাইটে তা প্রকাশও করে।\nমানবতাবিরোধী বিচার নিয়ে রবার্টসন ছাড়াও টবি ক্যাডম্যান নামে আরেকজন ব্রিটিশ আইনজীবী প্রশ্ন তুলেছেন। এই আইনজীবীরা পরামর্শের বিনিময়ে ফি নেন। বাংলাদেশের বিভিন্ন দায়িত্বশীল ব্যক্তিও ট্রাইব্যুনালের কার্যক্রম নিয়ে প্রশ্ন তোলার নেপথ্যে বিপুল পরিমাণ অর্থের বিনিময় হয়েছে বলে অভিযোগ করে আসছেন।\nএ বিষয়ে জানতে চাইলে ‘রবার্টসনের প্রতিবেদনের সঙ্গে জামায়াতের কোনও সম্পর্ক ছিল না’ বলে দাবি করেন দলটির ইউরোপের মুখপাত্র ব্যারিস্টার আবু বকর মোল্লা। তিনি বলেন, ‘২০১৫ সালের ফেব্রুয়ারিতে জিওফ্রে রবার্টসনের বাংলাদেশের মানবতাবিরোধী অপরাধ নিয়ে যে প্রতিবেদন প্রকাশিত হয়েছে, এর সঙ্গে জামায়াতের কোনও সম্পর্ক নেই। সারা পৃথিবীতে, বিভিন্ন আন্তর্জাতিক সংস্থা, বিশিষ্ট ব্যক্তিরা বিচার কার্যক্রম নিয়ে প্রশ্ন তুলেছেন। রবার্টসনের সংবাদ সম্মেলনটিও সে রকমই।’\nপ্রতিবেদনটি বই আকারে প্রকাশে ডা. শফিকুর রহমানের ভূমিকার দাবিটি অস্বীকার করে আবু বকর মোল্লা বলেন, ‘এই প্রতিবেদন বই আকারে প্রকাশ করতে ডা. শফিকুর রহমান জড়িত, এমন কিছু আমি শুনিনি। এ বিষয়ে তার কোনও ভূমিকা আছে বলে জানি না। ভূমিকা থাকারও কোনও কারণ থাকার কথা নয়। যেহেতু এটি জামায়াতের কোনো বিষয় নয়, যেহেতু রবার্টসন এটি স্বাধীনভাবে করেছেন।’\n২০১৫ সালের ওই প্রতিবেদনের ওপর মিস্টার রবার্টসন পরবর্তী সময়ে কোনও ফলোআপ প্রকাশ করেননি বলে বৃহস্পতিবার (১৭ অক্টোবর) রাতে এই প্রতিবেদককে জানান রবার্টসনের ব্যক্তিগত সহকারী সাবরিনা বোদরা (boudra).